
REGIMASIS MENAS IR KATALIKŲ BAŽNYČIOS MOKSLAS 


KUN. DR. M. RAŽAITIS 


Kasmet lietuviai katalikai Amerikoje stato 
bent vieną bažnyčią. Ne mažiau kaip trys, ketu- 
rios bažnyčios metuose yra dekoruojamos. Nėra 
tokių metų, kuriais bet kuri bažnyčia nesitaisy- 
tų naujo inventoriaus: statulų, paveikslų, vėliz- 
Vil, taurių, ir t.t. 

Statomoji bažnyčia, jos dekoracijos, naujas 
inventorius yra tokie dalykai, kurie privalo būti 
vertinami ne tik sumokėtais už juos doleriais, 
bet taip pat sudėtomis juose meninėmis savybė- 
mis, kurių regėjimas keltų estetinį pasigėrėjimą. 
Bažnyčia, jos puošmens ir inventorius turi būti 
ne tik daiktai, bet ir meno dalykai. 

Bažnyčia yra Dievo Namai, Augščiausiojo 
garbei skiriami. Dievo garbę tad turi kelti ir 
bažnytinis menas. Jis turi būti ne sau menas, 
o priemonė artimesniems su Dievu santykiams 
palaikyti. Faktinis Dievo ir žmogaus santykių 
realizavimas yra religija. Tad bažnytinis menas 
turi būti religinis menas. 

Štai tie klausimai, su kuriais neišvengiamai 
susiduria kiekvienas, kuris veda ar prižiūri baž- 
nyčios statybą ar jos dekoravimą. 

Katalikų Bažnyčia yra visuotinė. Atskira 
parapija yra tik viena šaka to didingojo medžio, 
kuris šiandien iškerojo į visą pasaulį. Tad pa- 
saulinio masto yra ir bažnytinio meno klausimss. 
Mes jį taip turime spręsti, kaip ji sprendžia Vi- 
suotinė Bažnyčia. Tik tokis sprendimas bus sau- 
gus ir tikras. 

Pastaraisiais metais bažnytinio meno k'au- 
simas ypač yra pagyvėjęs dėl dviejų įvykių. Ne- 


seniai, domininkono Petro Couturier vadovybė- 
je, buvo pastatytos Prancūzijoje trys “modernios? 
bažnyčios, —Assy, Vence ir Audincourt.!) Kitas 
įvykis yra Šventojo Officium išleista 1952 m. 
birželio mėn 30 d. instrukcija “De arte sacra"'. 
Šie įvykiai plačiai buvo diskutuojami teologijos 
ir Meno spaudoje. Iškelta visa eilė naujų pro- 
blemų. Suminėsime tik keletą: 


Domino krikščionį menininką, iki kokių ri- 
bų jis privalo laikytis “tradicinių? krikščionių 
stilių ir ikonografijos. Ar jis gali teisėtai nau- 
dotis “modernine"' technika ir simbolizmu, įneš- 
damas i bažnytinį meną net “groteskines" pasau- 
liniu abstrakcionistų ir distorcionistų lytis? Ar 
yra iš viso specifinė krikščioniškoji estetika? Ar 
oficialios bažnytinės direktyvos nesiekia taip su- 
varžyti menininko saviraiškos ir kūrybinės ini- 
ciatyvos, kad jas visai užslopintų? Ar bažnyti- 
nis menas turi būti “populiarus"" ar ezoterinis, 
tik rinktinių meno žinovų suprantamas? 


Gausūs šios rūšies klausimai reikalingi ypa- 
tingo dėmesio, kad būtų surasta tinkama pusiau- 
svyra ir kad menas vėl užimtų jam privalomą 
vietą šių dienų Bažnyčios gyvenime. Bet nei 
viena šių problemų negalės būti pagrindinai iš- 
spręsta, jeigu jas spręsdami, neturėsime prieš 
akis paties svarbiausio aspekto, būtent, bažnyti- 
nio meno tikslo. Jis mums pasakys, kad, kai 
yra keliamas klausimas, kokis menas bažnyčiai 


1) Čia dar reikia pridėti Le Corbusier pastatytą bažny- 
čią Ronchamps miestely, Prancūzijos rytuose. 

yra tinkamas, čia nėra tik šalutinis kintančių es- 
tetinių vertybių ar “tinkamos dekoracijos" klau- 
simas, bet yra sprendžiami tokie dalykai, kurie 
tiesiogiai yra susiję su tikėjimo tiesomis ir Baž- 
nyčios mokslo praktika. Deja, šis pagrindinis 
klausimo aspektas,—bažnytinio meno tikslas,— 
kaip tik pastaraisiais laikais arba yra visai iš 
akių išleidžiamas, arba blogai suprantams. 


Kadangi problema yra iš esmės teologinė, čia 
padarytos pastabos daugiausia bus grindžiamos 
Šventuoju Raštu ir Tradicija. Kadangi, be to, 
problema yra praktiška, svarstymo eilė eis isto- 
rijos gairėmis.  Paseksime, kokia buvo Dievo 
Apvaizdos evoliucija ir Bažnyčios praktika, kai 
ji savo antgamtiniams tikslams naudojosi vizua- 
linėmis, pojūtinėmis lytimis ir simboliais. 


Apvaizdos Mokykla 


Savo laiške Timotiejui šv. Povilas apie Visa- 
galį Dievą šitaip rašo: “Nes tai yra gera ir pa- 
tinka akivaizdoje mūsų Išganytojo Dievo, kurs 
nori, kad visi žmonės būtų išganyti ir pasiektų 
tiesos pažinimą.“!) Teologai pabrėžia, kad tai nė- 
ra tik taip sau noras, bet taip pat veiklioji Dievo 
valia duoti visas reikalingas priemones, kad 
žmonės galėtų Dievą pažinti. "Tad pats Dievas 
yra žmonių mokytojas, juos į tiesą ir išmintį ve- 
dantis. 

Kadangi Dievo keliai yra nepabaigtai išmin- 
tingi, naudinga bus susipažinus su tomis priemo- 
nėmis, kuriomis Dievas žmonių mintis apšviečia. 
Jo žinojimas yra nepalyginamai už mūsų prana- 
šesnis ypač tuo, kad jis “žino visų žmonių šir- 
dis", tas širdis, kurios pirmoje eilėje rūpi mo- 
kančiajai Bažnyčiai. "Taigi visai bus išmintinga 
mums paklausus, kokia iš tiesų yra dieviškosios 
pedagogikos technika. 


Dievo metodai yra labai įvairūs. Jis moko 
mus, anot šv. Povilo,“daug kartų ir tūleriopu 
būdu."?) Bet ypač viena priemonė yra nuo pat 
pradžių ta pati išsilikusi. “Kas jame neregima, 
jo amžinoji galybė ir dievystė, tai nuo pat pa- 
saulio įkūrimo galima matyti proto šviesa iš pa- 
darytųjų dalykų“.?) Kitais žodžiais, Dievas nau- 
dojasi pojūčių matomais daiktais, kad vestų žmo- 
nes į nematomas dvasines tiesas, —per visibilia 
ad invisibilia... “Žiūrėk, kaip dangus garsina Die- 
vo garbę, kaip dangaus skliautai skelbia jo ran- 
kų darbus.''*) 

Dievas nesitenkina tik galingąja savo kūrinių 
didaktika ir, be to, vartojo labiau tiesioginį savo 


1) Ap. D. 1, 24; 


E Zy as LAS 
>) Rom. 1, 20; 
ES 18 2) 


346 


antgamtinio apreiškimo metodą, palikdamas ta- 
čiau pilnoje galioje tą kelią, kuris eina per visi- 
bilia ad invisibilia. "Tai mes galime matyti iš 
kiekvieno Šv. Rašto puslapio, kur aptinkame 
nuolatinį pojūtinių paveikslų vartojimą. 

Štai vienas ryškiausių pavyzdžių. 

Kai Visagalis Dievas davė Mozei Sinojaus 
kalno debesyse savo įsakymus, visą įstatymo es- 
mę jis išreiškė keliomis trumpomis dekalogo ei- 
lutėmis.?) Deuteronomijos knygos pakartoja įsta- 
tymus ir taip toliau sako: “Šiuos žodžius Vieš- 
pats kalbėjo ... garsiu balsu, nieko daugiau nepri- 
dėdamas".*) Nieko daugiau nepridėdamas prie to, 
kas sudarė jo apreiškimo esmę. Tačiau iš tiesų 
jis daug ką yra pridėjęs. Skyrius po skyriaus 
reikalingi liturginiams potvarkiams: tiksliai iš- 
dėstyti, kaip turi būti pastatyta arka, kaip at- 
liekama auka, smulkiai pasakyti —kokios privalo 
būti vartojamos medžiagos, puošmenų ir brang- 
akmenių spalvos, šventųjų apdarų išsiuvinėjimai, 
ir t.t.,—puslapiai po puslapių“) 


Šiam milžiniškam uždaviniui įvykdyti Mozei 
buvo duotas pagelbininkas. “Paskirtas pagalbon 
žmogus buvo vardu Beseleelis... Aš pripildžiau 
ji savo dieviškąja dvasia, padariau jį išmintingą, 
gabų ir sumanų visuose amatuose; kad jis galė- 
tų išbraižyti, kas turi būti išbraižyta iš aukso, 
sidabro, bronzos, marmuro, brangių akmenų ir 
visokios rūšies medžio?'.*) 


Kam visas šis liturginio simbolizmo puoš- 
numas? “Nes tai yra ženklas, .. . atmenantis jums, 
kad aš esu Viešpats, ir jūs nuo manęs skiria- 
tės"...*) kad jie žinotų, jog aš esu Viešpats jų 
Dievas"'.!*) Kam pagaliau visos tos rinktinės prie- 
monės? Ar tik tam, kad pakartotų, kas jau pir- 
mame įsakyme aiškiai buvo pasakyta? Dėl to, 
kad Dievui nepakanka vieno rašyto žodžio, nors 
jis būtų jo paties ranka Istatymų lentos išbrai- 
žytas, taip kaip nepakanka nei vieno gyvojo žo- 
džio, nors jis būtų iš įkvėptojo Mozės lūpų išė- 
jęs. Mozė—mokytojas—yra reikalingas meni- 
ninko Beseleelio. Kaip prigimtame apreiškime, 
taip ir čia Dievas naudojasi matomaisiais pojū- 
čių dalykais, kad vestų žmones prie nematomų- 
jų; panaudoja grožį, kad mokytų tiesos. 


Bet ir dar negana. Kai žmogus atsisako 
Dievo mokslo klausyti, Dievas siunčia savo pa- 
ties Žodį, pačią savo Amžinąją Tiesą. Kad toji 
Tiesa prisiderintų pojūtingajam žmogui, pati 


5) Exod. 
6) Deut. 
7) Exod. 
S) Exod. 21, 2-5; 
DJ Do oo Kaj I Iks 
10) Exod. 29, 46; 


20, 2-17: 
5722: 
25-30; 


* 


tampa pajūčių daiktu. “Žodis įsikūnijo ir gyve- 
no tarp mūsų".'!') Labai aiškiai pabrėžia šį didak- 
tinį Įsikūnijimo aspektą, šv. Atanazas: 

“Jis elgiasi su jais, kaip geras mokytojas sų 
savo mokiniais, nusileidžia iki jų lygio ir naudo- 
Jasi paprastomis priemonėmis ... Žmogus nukry- 
po nuo mąstymo apie augštybių Dievą ir jieškojo 
Jo žemai, sutvertųjų, pojūtingųjų daiktų tarpe. 
Visų mūsų Išganytojas, Dievo Žodis, iš didelės 
meilės įsikūnijęs, atėjo į žmonių tarpą, kad susi- 
tiktų su jų pajūčiais, taip sakant, pusiaukelyje. 
Jis pats tapo pajūčių daiktu, kad tie, kurie jieš- 
kojo Dievo pajūčių tvariniuose, pažintų Tėvą per 
darbus, kuriuos Jis, Žodis darė kūne"'.1?) 


Apie tą patį dėsnį, per visibilia ad invisi- 
bilia, kalba pats Viešpats, kai jis sako Pilypui: 
“Kas mane mato, mato ir Tėvą".'š) Velykų Pre- 
facijoje liturgija šitaip gieda apie Įsikūnijimo 
tikslą ... “kad pažindami Dievą matomu būdu, 
mes būtume Jo patraukti nematomuosius daik- 
tus mylėti". 


Tą pačią techniką galime pastebėti visoje 
mūsų Viešpaties pedagogijoje. Vaizdingose para- 
bolėse jis kalba apie sėjiką ir sėklą, lauko leli- 
jas, žvirblius, jūrų žuvis. Kiekviena sveika pe- 
dagogija eina nuo žinomųjų dalykų prie neži- 
nomųjų. Kristaus tikslas yra ne tik žinojimas, 
bet ir meilė. “Dangaus karalystė yra prilygin- 
ta žemės dalykams, kad iš įsigytų žinių mintis 
galėtų pakilti iki supratimo dar nežinomų daly- 
kų... kadangi yra priprasta mylėti, kas yra Ži- 
noma, tai mus pamokys mylėti ir tai, kas yra 
nežinoma''.!*) 

Savo mokslą Kristus tvirtina stebuklais, re- 
gimais Dievo visagalybės ženklais. Šv. Augus- 
tinas sako, jog Kristus darė stebuklus tam, “kad 
mes galėtume stebėtis nematomuoju Dievu iš jo 
matomųjų darbų... ir veržtumės matyti patį 
Nematomąjį, kuris yra mums žinomas kaip ne- 


matomasis iš matomosios realybės''.!?) 


Kristus įkūrė matomą Bažnyčią, aprūpino 
ją sakramentais, kuriems yra vartojami tokie 
paprasti dalykai, kaip vanduo, duona, vynas, kad 
jie ne tik būtų ženklai, bet net ženklindami teik- 
tų nematomąją realybę, malonę. Štai kaip čia 
šv. Tomas moko: “Nuodėmių atleidimui buvo 
reikalinga, kad žmogus per pojūtinius daiktus 
pažintų dvasiškuosius, kad Dievui pavestų savo 
prisirišimą prie jų ir naudotųsi jais tvarkingai, 


a Ajo, ap ks j 
12) Oratio de Incarnatione Verbi, 15; 


12) Jo 114719; 
14) šv. Grigalius Did., Hom. XI in evang. PL, LXXVI, 


1114D; | 
15) Tract. in Ioannem, 1 (PL, XXXV, 1592-93); 


16) IV Sent. Tt. d. ja 2 ad: 


Marijos bažnyčia Cosmodine Romoje, viena iš gražiausių 
romaninio stiliaus šventovių. 


kaip Dievas to nori. Dėl to buvo reikalingas 
sakramentų įsteigimas, per kuriuos žmogus iš 


pojūtinių daiktų dvasinių tiesų yra mokomas''.16 


Bažnyčios praktika 


Bažnyčia, būdama dieviška, nuolat vystė vis 
naujas savo dieviškosios didaktikos apraiškas. 
Sakramentinė sistema pražydo įvairiausiomis li- 
turgijos lytimis, kurios, išsiskleidusios liturginio 
meno dailenybėmis, yra ne tik didžiausia krikš- 
čioniškosios praeities garbė, bet taip pat sudaro 
integralinę išganymo ciklo dalį: gyvenimo davė- 

ja malonė ir iš vieno Dievo plaukianti tiesa, gro- 
žio apdaru papuošta, juo veikliau ugdo mumyse 
gero pasėlį ir veda atgal prie To, iš kurio esame 
išėję. Šv. Jeruzalės Kiriliaus Mistagoginės Ka- 
techezės gal yra geriausias įrodymas tos nuosta- 
bios didaktinės liturginio simbolizmo jėgos pir- 
mųjų amžių Bažnyčioje. Šių dienų liturginis 
sąjūdis kaip tik ir stengiasi prie tų galingų prie- 
monių sugrįžti. 

Nėra reikalo iš naujo aiškinti tą neginčija- 
mą tiesą, kad meno istorija yra idėjų istorijos 
atspindys. Tenka tačiau pabrėžti, kad didysis 
krikščioniškasis menas yra ypatingai ryškus šio 
truizmo pavyzdys kaip tik dėl to, kad jo tikslas 
buvo didaktinis. 

Tą pat galima pasakyti ir apie šių dienų 
meną. Pro visą tą chaotišką sąmyšį ir tamsu- 
mą, kurie charakterizuoja daugelį šių dienų me- 
no kūrinių, jis vis dėlto yra tikslus šių dienų 
ideologijos sąmyšio ir tamsumo rodiklis. Kažko- 
kios subtilios psichologinės būtinybės veikiami, 
dažnai net visai nesąmoningai, jie yra savo lai- 
kų protinio klimato savybių atspindžiai. Juk ga- 
lima suprasti menininką, siekiantį išreikšti chao- 
są, bet sunku įsivaizduoti, kad kas siektų pačios 
išraiškos chaoso. 


Bet, kaip C. R. Morey sako, kad “'bizantinis 
menas, pats geriausias, kokis gali būti, yra to- 
buliausia krikščionių dogmų išraiška, kokią 
krikščionybė yra palikusi','7) tai toji religinė iš- 
raiška neturi būti suprantama kaip kažkas įvy- 
kusio visai nesąmoningai, kaip kažkokis veiks- 
mas, pasekęs tų amžių buitį, “operatio seguitur 
esse". Tai buvo tiesioginis aiškios politikos pa- 
darinys, politikos, kurią sutartinai rėmė impe- 
ratorius ir hierarchija, kaip sako Andre Grabar.!*) 
Krikščionių tiesa dabar įvykdė tą žydų ir grai- 
kų-romėnų tradicijų suplaukimą, kurio veltui 
siekė Philo, kurį šv. Povilas pranašavo kaip vie- 
ną Kristaus darbų, kurį drąsiai skelbė kankinys 
Justinas. Popiežius ir imperatorius bendromis 
pajėgomis stengėsi apipavidalinti užviešpatavu- 
sią pasaulį antgamtinę visuomenę, pagrįstą 
“nauja tiesa", pranešančia visas buvusias filoso- 
fijas, dėl to, kad ji, ta tiesa, yra atremta Šven- 
čiausiąja Trejybe ir Įsikūnijimu, kas yra viso- 
kios būties ir istorijos prasmė. 

Menininkai, kuriems buvo pavesta suteikti 
šioms ikvėptosioms sąvokoms vizualinė išraiška, 
nuostabiai puikiai atliko savo uždavinį. Tos pa- 
gonių ikonografijos ir architektūros lytys, kurio- 
mis ilgai buvo naudojamasi Romos imperijos ga- 
lybei vaizduoti, buvo dabar suantgamtintos švel- 
niais krikščioniškojo simbolizmo niuansais, kad 


17) C. R. Morey, Christian Art (N. Y., 1935), p. 33; 
15) Bizantine Paintings (N. Y., 1953), p. 23. 

jos skelbtų Kristaus Karalystę žemėje. Jų pa- 
minklai yra išlikę iki šių dienų Konstantinopo- 
lyje. Solonikuose, Romoje ir Ravenoje. Jie ir 
šiandien savo architektūrinių formų ir spindin- 
čios mozaikos vaizdais gyvai mums kalba apie 
giliąsias pirmųjų visuotinių susirinkimų ir Tėvų 
dogmas, tokiais pat džiugiais overtonais, kokie 
skamba šv. Atanazo knygoje “Prieš Pagonis" ir 
šv. Augustino “Dievo Karalystėje". 

Kilusi aštuntame šimtmetyje kova su ikono- 
klastais yra geriausias didaktinių liturginio me- 
no tikslų įrodymas. Jie yra aiškiai pasakyti 
ketvirtojo Konstantinopolio susirinkimo ikono- 
klastų ereziją smerkiančiuose aktuose: 

“Šventasis Mūsų Viešpaties Jėzaus Kristaus 
paveikslas turi būti taip garbinamas, kaip Šven- 
tųjų Evangelijų knygos. Nes, kaip visi siekia 
išganymo Šventojo Rašto žodžiais, taip pat visi, 
ar jie būtų mokyti, ar nemokyti, turi naudos iš 
to tiesioginio pamokslo, kurį spalvomis išreiškia 
meno kūriniai. Nes spalvotų paveikslų kalba 
skelbia ir remia tas pačias tiesas, kaip rašytasis 
žodis?) 

Nors niekas neneigia reikšmės spekuliaty- 
vinei teologijai, bet jokia didžioji teologijos sis- 
tema renusipelnė tokio formalaus ir tokio iškal- 
bingo pripažinimo. Daugelis krikščionių, ginda- 
mi šventuosius paveikslus, buvo kankinami ir 
žudomi, kai kurie jų buvo kanonizuoti kaip kan- 
kinioi už tikėjimą. T 


Gotikos pražydimas 


Isitvirtinusi per visibilia ad invisibilia tech- 
nika žengė per laikus, vis naujas lytis atnešda- 
ma. Rūstus romaninio stiliaus santūrumas atme- 
na mums aštrią tų laikų vienuolynų mistinę teo- 
logiją. Bet pats vienuolinis gyvenimas, nuolat 
besivystydamas, jieško dvasios ir pilnesnės išraiš- 
kos tuose motyvuose, kurių pateikė labai augš- 
tai vertinami, naujos šviesos paskleidusieji rank- 
raščiai ir dekoratyvinė technika, atsinešti į kon- 
tinentą Alkuino šalininkų. 

Galingasis Bernardas žaibus svaidė prieš 
naująją srovę, bet jos sustabdyti neįstengė. “Man 
nereikia nei minėti to visas ribas peržengusio 
bažnyčių augščio, nevaržomo jų ilgio ir nepras- 
mingo pločio, tų prašmatnių puošmenų ir keis- 
tos rūšies paveikslų. Tokie dalykai, viliodami 
dėmesį tų, kurie meldžiasi, tik išblaško ir kliu- 
do jų pamaldumą"',??) rašo šventasis, bet be jo- 


19) Kan. 3, Denzinger, Enchiridion Symbolorum, 377. Kad 
šis kanonas liečia ne tik Viešpaties Jėzaus paveiks- 
lus, bet šventuosius paveikslus išviso, yra aišku iš 
kitų susirinkimo aktų, o taip pat ankstesnio ikono- 
klastų pasmerkimo Antrame Nicejos susirinkime. 
Denz. 302. 

20) Apol. ad Guillelimum, XII. 


GOTIKA — STRASBOURGO KATEDROS DETALĖ 


kių pasėkų. Jo paties sekėjai sudaro avangardą 
naujo sąjūdžio, kuris visoje Vakarų krikščiony- 
bėje įneša į romaninį stilių daugiau gyvybės ir 
ryškesnio subrendimo. Dvylikto šimtmečio pra- 
džioje cistersų vienuoliai išvysto naują romani- 
nio stiliaus formą, kuri yra žinoma burgundiš- 
kuoju vardu.?!) Tuo pačiu laikotarpiu plačiai 
naudojasi menu Cluny vienuolija. “Skulptūra at- 
gijo Prancūzijoje vienuoliktame šimtmetyje. Ji 
netrukus buvo panaudota kaip galinga priemonė 
minčiai paskleisti Cluny abatų — šventojo Hugo 
ir garbingojo Petro... Jie tikėjo meno galia ir 
įtaka", rašo savo veikale**) Emile Male. 


Tas sąjūdis vedė į gotikos pražydimą. Šis 
stilius perkėlė į naujas akmens ir vitražų lytis 
galingąsias didžiųjų scholastikos teologų sąvokas. 


“Vidurinių amžių menas buvo didaktinis. 
Visko, kas buvo reikalinga žmogui mokėti... 
skelbė bažnyčių langai ir prieangių statulos .. 
Tvarkingomis gretomis sustatytos gausios statu- 
los buvo simbolis tos nuostabios minties pasau- 
lio tvarkos, kuri buvo įvesta šv. Tomo Akvinie- 
čio genijaus. Meno pagalba giliausios teologų 
ir garsiųjų mokytojų sąvokos iš dalies buvo pri- 
einamos net paprastų žmonių protams“'.2š) 


Tą pačią mintį skelbė Šventasis Tomas: 


“Pagrindas naudotis vizualiniu menu Baž- 
nyčioje buvo trejopas: pirmiausia mokyti nemo- 
kančius, kurie jo yra mokomi kaip iš knygos; 
antra, kad kasdieniai akių vaizdai giliau įspaustų 
mūsų atmintyse Isikūnijimo paslaptį ir šventųjų 
pavyzdžius; trečia, kad uždegtų karštesnį mal- 
dingumą, kuris geriau yra žadinamas tuo, kas 
yra matoma, kaip tuo, kas yra tik girdima''.?*) 


Kitais žodžiais, kad būtų įmanoma pilnuti- 
nis religinis mokymas visoms žmonių klasėms, 
nes vizualinė didaktika turi savo atskirą gilų vei- 
kimą, kurio nei knygos, nei sakykla, nei mokyk- 
la negali pavaduoti. 


Štai ką šiuo reikalu pasakė grupei italų me- 
nininkų pop. Pijus XII: “(Krikščionių meno kū- 
riniai)... ne tik perkelia i lengvai išskaitomą vi- 
suotinę kalbą krikščionių tiesas, bet taip pat 
perteikia vidinę šių tiesų prasmę ir išgyvenimus 
su tokia iega, lyrika ir šilima, kad to vargiai pa- 
sieks net karčiausias pamokslas?'.25) 


Šešioliktame šimtmetyje atsirado nauji iko- 
nešibs 1 Musas i. Tridento visuotinis su- 


21) C. R. Morey, Mediaeval Art (N. Y., 1942), pp. 236-40. 

22) Religious Art from the Twelfth to the Eighteenth 
Century (N. Y., 1949), p. 17. 

23) Emile Male, Religious Art in France of the Thirteenth 
Century (N. Y., 1913), p. VII. 

Zn Sent L 0 di 9 d a 2 ad Bm 

25) Catholic Mind, 1952 lapkr., p. 698, 

sirinkimas vėl pasmerkė ereziją, ypatingai pa- 
brėždamas didaktinę matomojo meno reikšmę. 
“Lai vyskupai uoliai moko, kad, perteikiant pa- 
veikslais ir kitomis vaizdingomis priemonėmis 
mūsų išganymo paslapčių istoriją, Žmonės pa 
išmokomi tikėjimo tiesų ir jose įstiprinami . 

be to, iš šventų paveikslų yra didelė nauda“ nė 
tik dėl to, kad per juos Žmonėms primenama, 
kokių geradarysčių yra padaręs ir dovanų sutei- 
kęs jiems Kristus, bet ir dėl to, kad šventųjų 
paveikslais Dievo stebuklai ir išganymo pavyz- 
džiai tikinčiųjų akims yra parodomi, jog jie už 
tai dėkotų Dievui ir, savo pačių gyvenimu ir 
darbais sekdami šventaisiais, labiau garbintų ir 
mylėtų Dievą ir ugdytų pamaldumą"'.**) 


Renesanso menininkai, nežiūrint jų didelio 
entuziazmo senovės klasikinio meno grožiui, yra 
labai jautrūs tų laikų sąvokų konfliktui ir su- 
tinka tikėjimo tiesų puolimus energinga savo 
kūrinių polemika. Pavyzdžiu gali būti labai daž- 
nas vaizdavimas tų sakramentinės teologijos tie- 
sų, kurios reformatorių buvo neigiamos.??) 


Kai kurios išvados 


Iš to, kas pasakyta, yra aišku, kad krikščio- 
nių menas, ypač liturginis, yra kur kas daugiau, 
kaip maloni, tinkama, bet nebūtina puošmena, 
prisegta krikščioniškosios minties apdarui. “Klys- 
tume manydamis, kad šventoji liturgija yra tik 
viršinė arba matomoji dieviškojo garbinimo da- 
lis, arba ornamentinis ceremonialas", sako Pijus 
XII enciklikoje “Mediator Dei".?*) Iš tos pačios 
enciklikos aiškų, kad šie žodžiai taikomi ir li- 
turginiam menui. 

Didaktinis vizualinio meno vartojimas, ei- 
nant visų laikų technika per visibilia ad invisi- 
bilia, formaliu sprendimu yra priskirtas Tikėjimo 
Depozitui. (Depositum Fidei). Mūsų menas tu- 
ri atlikti savo uždavinį. Tas jo uždavinys yra 
mokyti. Tai pirmaeilis jo buvimo pateisinimas. 
Be to, kur tik praeities krikščionių menas buvo 
tikrsi didingas, šis principas buvo aiškiausiai 
realizuojamas ir ryškiausiai pavaizduotas. Prie- 
šingai, kur tik pastaraisiais šimtmečiais pasireiš- 
kė tendencijos tą principą aptemdyti, ten krikš- 
čionių menas ne tik neteko savo tiesą skelbia- 
mosios jėgos (tai jau tikras nuostolis), bet tuo 
pačiu laiku virto menkos rūšies menu ir esteti- 
niu atžvilgiu. Jis siekė būti nepriklausomas, bet 
gražus. Iš tiesų išėjo, čia saldus, tik be šviesos; 


čia šlykštus, bet net be groteskinės ekspresijos 
jėgos. 


26) Denz. 985; 

27) E. Male, Religious Art from the Twelfth to the Eigh- 
teen Century, p. 168; 

28) Mediator Dei, n. 25, 


šv. Petro bazilika Romoje, žymiausias renesanco laikų architektūros kūrinys. 


Dabar—mūsų laikų, arba “moderninis" li- 
turginis menas. Ką kas apie jį manytų, vis 
dėlto reikia pasakyti, kad daugeliu savo apraiškų 
jis daro garbingą reakciją prieš pastarųjų šimt- 
mečių menkystes, siekdamas vėl tapti tikruoju 
dinamiškosios krikščionybės apaštalu.  Sutinka- 
me, kad šis sąjūdis turi savo kraštutinumų. Ta- 
čiau dėl to jį visą be sąlygų atmesti būtų ne 
mažesnis pasikarščiavimas, kaip pasmerkti visą 
moderniąją literatūrą dėl to, kad joje yra daug 
beprincipinių ir tuščių veikalų. Dalykas, kuris 
yra glaudžiai susijęs su sėkmingu krikščionių 
tiesos mokymu, negali būti taip paviršutiniškai 
sprendžiamas. 

Yra aišku, kad krikščioniškasis menas, norė- 
damas būti ištikimas savo didaktinei misijai, sa- 
vo turiniu turi būti tradicinis, tai yra, jis privalo 
būti pagrįstas ir įkvėptas apreikštosios tiesos. 
“Ordinaras niekad neturi leisti, kad būtų rodomi 


bažnyčiose, ar kitose šventose vietose paveikslai, 
kurie vaizduotų klaidingas dogmas, arba nebūtų 
pakankamai kuklūs ir padorūs, arba būtų pro- 
ga nemokytiems pavojingai suklysti",*?) sako Ka- 
nonų Teisės Kodeksas. 


Bet ar menas turi būti tradicinis ir formos 
atžvilgiu? Ar yra bet kokia prasme reikalauja- 
ma kartoti didžiuosius stilius, ilgų laikų varto- 
jimu išgarbintus? 


Nėra abejonės, kad menininkas gali daug 
ko iš praeities pasimokyti. Ir jis turi mokytis. 
Bet jis greit išmoks vieno dalyko, būtent, kad 
didieji praeities menininkai visai nesivaržė pa- 
mesti kiekvieną formą, stilių, simbolius, techni- 
ką ar struktūros sistemą, jeigu tik tie dalykai 
jiems atrodė netinkama priemonė savo Menu pa- 


29) Kan. 1279, n. 3. 

M. Novarina — Assy bažnyčia Prancūzijoje (1938), moderniosios architektūros pavyzdys. 


sakyti, ko jie nori. Tai atsitiko net su pačicis 
pagrindiniais krikščionių stiliais“ Romaninis, 
pvz., yra kai kada aprašomas, kaip pamažu, švel- 
niai ir organiškai išsivystęs iš bazilikų stiliaus. 
Tačiau “... atsisakę nuo sunkiai gaunamų retų 
medžiagų, nusikratę vergavimu nusistojusioms 
lytims, (romaniniai architektai) pradėjo statybą 
logišką ir laisvą, kuri, nors pažiūrėti buvo keis- 
ta ir griozdiška, turėjo tačiau galingo patrauk- 
lumo ir nuoširdumo. Ši nepriklausomybė davė 
nuostabiai gerų vaisių. Jie statė iš savo šalies 

medžiagų, savo klimatui, savo vietai, savo laiko 
žmonių pritarimu, jų reikalams ir sąlygoms''.30) 
Taip rašo savo meno istorijoje A. Michel. 


Tad tie, kurie šiais laikais reikalauja tik 
"tradicinių" stilių, iš tiesų yra labai antitradi- 
ciškai nusistatę. “Tradicinis? yra labai suges- 
tyvus žodis. Jis gali net būti viliojanti iškaba 
tik savo nusistatymui paremti. Gali reikšti tik 
tai, “kas man patinka“. 


30) Histoire de YVart, Paris, 1905 ir s., 2, 444. 


dailininkai bei skulptoriai: Bonnard, Matisse, 
Lipchitz, Richier. Siena virš didžiojo altoriaus išmušta Lurcato gobelenu, kurio 


Assy bažnyčios vidus. Jį savo kūriniais išpuošė šių laikų žymiausi 


Rouault, Bazain, Lurcat, Brague, 
motyvai imti iš šv. Jono Apreiškimo knygos. 


Tik laikas ir mūsų menininkų sugebėjimai 
galutinai galės šį klausimą atsakyti. Bet ir čia 

Bendrai kalbant, krikščionių menas, norėda- įstorija turi tokių precedentų, kurie daug švie- 
mas būti tikrai tradicinis, privalo būti moder- sos gali įnešti į šią pasisavinimo problemą. Pir- 
nus, nes modernūs buvo savo laiku visi didieji  mieji krikščionys, pvz., visai nesivaržydami nau- 
tradiciniai stiliai. Jie kalbėjo savo laikų žŽmMO- dojosi pagoniškosios Romos meno formomis ir 
nėms gyvastingomis naujomis formomis. technika savo puikių bazilikų statybai. Oriento 

Vis dėlto, griežtai į šį reikalą žiūrint, tektų. menininkų prabanga ir net juslingumas buvo 
išspręsti tokis opus klausimas: ar moderniojo pasisavinti bizantinių bažnyčių architektų. Nuo- 
meno formos, simboliai ir teorijos savo įkvėpi- stabu, kad simboliai buvo skolinami net iš seno- 
mu nėra perdaug sekuliaristinės, kad būtų ga- vės kultų ir mitologijos. Liūtas, gyvastingosios 
lima jomis reikšti antgamtines tikėjimo tiesas? jėgos, varlė — amžinojo gyvenimo simboliai 


Krikščionių menas turi būti modernus 

krikščionių menininkų buvo paimti iš Egipto hie- 
roglifikos. Klasikinės mitologijos putti,—nuo- 
gus Kupidono išvaizdos vaikiūkščius, kurie vėliau 
taip užveisė renesanso tapybą,—jau galima ap- 
tikti iš mažų laivelių žuvaujančius Cagliari kata- 
kombose. Iš tiesų jie simbolizuoja sielų žvejy- 
bą.31) Vėliau asimeriniai, vingių vingiais sunarp- 
lioti neramūs piešiniai ir groteskinės faunos mo- 
tyvai — senovės pagonių keltų menas — atrodo 
visai kaip namieje Kells Evangelijų Knygose 
(Book of Kells) ir daugelio romaninių bažnyčių 
dekoracijose. Pavyzdžiu gali būti chimeriškos 
figūros bronzinėse šv. Zenono bažnyčios duryse 
Veronoje. Šis platus fantastinės ikonografijos 
vartojimas, taip kaip ir gotiko laikų garguolių 
vandens latakai, pakankamai įrodo, kad net gro- 
teskiniai motyvai nebuvo naujiena krikščionių 
meno tradicijoms. 


Tradicinio meno papročiai 


Pateikti tradicinio meno papročių pavyz- 
džiai tiesiogiai neįrodo, kad “'moderninės" formos 
ir teorijos bažnytinio menininko turi būti varto- 
jamos. Jie tikrai neparodo, kaip jos turi būti 
vartojamos. Bet jie sukelia stiprų abejojimą 
“tradicionalistų" nuomone, kad jos neturi būti 
vartojamos. 

Šv. Bernardas šaukte šaukė prieš skulptūrą 
ir kitas “naujenybes"', bet romaninio stiliaus vys- 
tymosi sustabdyti neįstengė. Netrukus pietų 
Europos menininkai, pajuokdami naują Šiaurės 
meną, vadina jį “gotika"', atseit “grubiu"', “bar- 
barišku". Jeigu menininkai būtų paisę savo kri- 
tikų, neturėtume mes nei romaninio nei gotikos 
meno. Jų genijus glūdi sugebėjime pakeisti tra- 
dicinį mokslą naujais simboliais, turinčiais pras- 
mę jų laikų žmonėms. Jeigu mūsų dienų meni- 
ninkas būtų šia prasme tradicinis, o tokis jis 
būti privalo, vargiai jis galėtų apsiriboti tik nu- 
sistojusiomis formomis, vaizduodamas apreikštų- 
jų tiesų turinį moderniam pasauliui, naujų prob- 
lemų sūkuriuose blaškomam. 

Neginčijama tiesa, kad, kai tik krikščionių 
menas, ypač liturginis, tampa ezoteriniu, jo pras- 
mė netenka visuotinumo, ir dėl to tokis menas 
yra mažiau krikščioniškas. Jeigu tuo pačiu me- 
tu jis dar siekia tapti tik “populiariu", pasiten- 
kina duodamas žmonėms “tai, ką jie mėgsta", 
jis visai apsilenkia su savo pasiuntinybe. Ka- 
farnaumo žmonėms nepatiko mokslas apie Gy- 
vąją Duoną. Kristus leido miniai pasitraukti, bet 
mokslo neišsižadėjo.?*) 

Yra tokis dalykas, kaip eretinis menas. Me- 
nininkas, jeigu jis nori mokyti, turi vaduotis ob- 
31) H. Luetzeler, Die christliche Kunst des Abendlandes, 


Bonn, 1932, pp. 15-16. 
32) Jon. 6, 26-27. 

jektyvia tiesa, o ne minios reikalavimais. Jis 
turi su ta minia susitikti, bet tik kad ją pakel- 
tų ir auklėtų. Jeigu “gerojo meno" populiari 
norma yra ta, kuri labiausiai priartėja spalvotai 
fotografijai, menininkas turi stengtis įrodyti, kad 
tai nėra tikras menas ir ko geresnio siekti. Ne- 
žiūrint, kokis būtų didelis rasotakių, saldžiavei- 
džių, puošniais kaip povo plunksnos apdarais an- 
gelų ir šventųjų pareikalavimas, tikras meninin- 
kas prie tokios krikščionių meno parodijos sa- 
vo rankos nepridės, o sąžiningas klebonas atsisa- 
kys tokius įnamius į savo bažnyčią priimti. 


Pažvelkime vėl trumpai į praeitį, šį kartą, 
kad išblaškytume klaidingą nuomonę apie meno 
abstrakciją ir distorciją. Kai kas jas laiko kaž- 
kokia dvigalve pabaisa, pagimdyta mūsų deka- 
dencijos amžiaus meno šarlatanų, kad pridengtų 
savo meninį nesugebėjimą ir nuskurdimą. Kad 
taip nėra, paaiškinsime vienu ryškiu pavyzdžiu. 
Didžiosios krikščionių architektūros sistemos, ga- 
lutinai jas analizuojant, yra ne kas kita, kaip 
giliai subtilios abstraktinės lytys religinėms idė- 
joms reikšti. Romaninė architektūra, pvz., už- 
leidžia vietą gotikai ne tik dėl to, kad atsirado 
“nauja estetika“ ar išsivystė pažangesnė staty- 
bos technika, bet dėl to, kad paprastų senojo 
stiliaus linijų ir santūrių proporcijų vėlesnių lai- 
kų architektui jau nebeužteko išreikšti jo kom- 
plikuotoms teologinėms sąvokoms. Romaninio 
stiliaus paprastumas alsavo vakarų vienuolijų 
misticizmu. Nuostabi gotikos daugelio dalykų 
vienybė prasmingai vaizduoja visų daiktų vieny- 
bę amžinuose Dievo Apvaizdos planuose. Ro- 
maninis, lygiai kaip stiprus maldos pagavimas, 
tiesiogiai veda į Dievą. Gotika, vizualinė mode- 
ruoto tryliktojo šimtmečio teologų realizmo ko- 
pija, rodo Dievą tarpiškai, per nuostabų Dievo 
tvarinijos įvairumą ir išganingąją Apvaizdą. 
Paprastas, be figūrų romaninės bažnyčios fasa- 
das žiūrovo neišblaško, o leidžia eiti jam tiesiog 
i vidų, kur horizontalinė ašis, pabrėžta vienodų 
navos kolonų eilėmis, traukia akį tiesiog į alto- 
rių, Matomąjį Dievo buvimo simbolį. Bet goti- 
kos fasadas ir portikai vilioja žiūrovo akis savo 
skulptūrinio pasaulio miniatiūromis ir jį lauke 
sustabdo. Kai ieini į vidų, pagauna žvilgsnį 
vertikalinė ašis ir kelia akis į viršų. Ten jos 
klaidžioja po gotinius skliautus ir akmens skulp- 
tūrą, ilgiau sustoja prie spalvingų vitražų ir tik 
nuo jų pagaliau nukrypsta į altorių. 

Abi sąvokos yra perdėm krikščioniškos. Fi- 
losofiškai abi randa pateisinimą būties analogi- 
jos moksle.*s) 

Bet kiek tų laikų tikinčiųjų galėjo analizės 
keliu sugauti tą švelnią abstraktinių formų pras- 


43) Cf. Morey, Christian Art, pp. 42-49, 


PETRAS IR VASIA 
KIAULĖNAI 


BAžNYčIOS ESKIZINIS 
MODELIS 


mę? Vis dėlto meno pamoka palieka iškalbin- 
ga, nors ir nesąmoningai perimta. 


Kai kada krikščionių menas yra perdėm aiš- 
kus. Pavyzdžiu čia gali būti dažnai vaizduoja- 
mos Senojo ir Naujojo Įstatymo scenos, arba gyY- 
vai išbraižinti “maralinia" medalijonai, kuriuose, 
grafiškai pavaizduotos, dorybės yra sugretinamos 
su joms priešingomis ydomis. Tačiau religinis 
menas, norėdamas būti ištikimas savo pašauki- 
mui, dažnai turi būti subtilus—kaip subtilios ir 
grakščios yra liturginio giedojimo kadensės. Juk 
pati krikščionių tiesa iš esmės yra paslaptinga, 
kurią, anot šv. Povilo, “dabar mes matome at- 


spindyje lyg mįslę"'.?*) Ypač šioje srityje—krikš- 
čionių paslapčių srityje, menininkas—tapytojas, 
skulptorius, poetas, muzikas—gali pasakyti šį tą 
viršaus šalia griežtų, preciziškų teologų posakių 


kompetencijos. “Savo rafinuoto subtilumo dė- 
ka menas—vistiek girdimasis ar matomasis—pra- 
siskverbia į minties ir širdies gelmes ..., kurių 
gyvasis ar rašytasis Žodis, su savo nepakanka- 
mai atbaigta analitine precizija, pasiekti negali", 
sako Pijus XII pirmojo Tarptautinio Katalikų 
Menininkų Kongreso dalyviams.**) 


34) I Kor. 13, 12. 
35) “Liturgical Arts", Nov., 1950, p. 3. 

V 
įektai 


(Archit. J. Mulokas). 


Bet kas tai būtų, ką menas mums pasako? 
Tai bus tas pat, jei klaustume, ką giedotinis 
“Exultet" mums pasako, ko skaitytinis pasakyti 
negali; ką šv. Tomas pasako apie Eucharistiją 
savo poemose, ko nerasime jo moksliškuose trak- 
tatuose apie šią paslaptį parašyta; ką Giotto 
freskai sako apie šv. Pranciškaus ide-lus, ko net 
pats šventasis Ve-rgšelis savo žodžiais nėra p3a- 
sakęs? Analizė čia turi sustoti. Pilnas krikščio- 
nių meno aiškumas būtų melas akivaizdoje es- 
minic krikščionių tiesos paslaptingumo. 


Medžiaginė norma 


Beveik tos pat galima posakyti apie iškrei- 
pimą, 'distorciją"'. Vertingas senovės krikščionių 
menas pateikia mums kur kas daugiau perspek- 
tyvos, anatomijos ir vaizdo iškreipimo pavyz- 
džių, kaip "realistiniai" reprezentaciniai stiliai. 

Jonynas — Lietuvių statomos bažnyčios Marguette Parke čikagoje centrinio ir šoninių altorių pro- 


Įžvelgti juose tik grubius nerūpestingos techni- 
kos ir meninio nesugebėjimo pavyzdžius istori- 
jos tyrimų šviesoje yra negalima.““) Tokia dau- 
gybė yra distorcijos tipų, kad net sunku yra pa- 
rinkti jiems atstovaujantis pavyzdys. 


Net distorcija perdaug nesistebėsime, jeigu 
turėsime prieš akis krikščionių meno kūrinių 
prasmę. Juk pagaliau tikėjimo akimis mato- 
mos dvasinio pasaulio realybės plika akimi ma- 
tomojo pasaulio priemonėmis tobulai nepavaiz- 
duosi. Jeigu sektume grynai materialistine nor- 
ma, 0 i šalį mestume bet kokią abstrakciją ir 
distorciją dėl to, kad “daiktai taip neatrodo", 
tai tokis elgesys būtų pati pavojingiausia distor- 
cijos rūšis. Tai būtų esminio krikščionių moks- 


SU)E CE L uLzele Op p 2 Neneigiame, žinoma, kad 


praeityje buvo taip pat daug nesugebančių meninin- 
kų. 


Kazys Varnelis — Nekalto Prasidėjimo Seserų koplyčios vidus, Putname, Conn. 


lui dvasinio elemento pažeminimas. Tuo pačiu 
laiku tai būtų paniekinimas to, kas gero pra- 
ėjusių laikų krikščionių mene. 

Daugeliui modernųjų menininkų išraiška ta- 
po jų meno alfa ir omega, absoliutus, bet labai 
nepastovus jų dievas. Grynai asmeninės intui- 
cijos, pralekią emociniai švystelėjimai yra tie 
veiksniai, iš kurių prasiveržia ir įkvėpimas. Ir 
jeigu iš tokių versmių atsiradęs menas yra nie- 
kam daugiau nesuprantamas, tas jiems neturi jo- 
kios reikšmės. 

Kad yra tokis menas, nereikia stebėtis. Tai 
tik vizualinė paralelė to sąmyšio, kuris charakte- 
rizuoja šių dienų idealistinę filosofiją. Bet būtų 
labai nelemtas dalykas, jeigu tokis ekspresioniz- 
mo stabas užimtų net mažą kertelę Amžinojo Die- 
vo bažnyčioje. Kad jam čia ne vieta, yra labai 
aišku. Bažnyčiai netinka menas tik menui, arba 
tikriau — menininkui. 


Menininkas su subtiliu pojūtingumu ir eks- 
presyvia techniką yra, žinoma, svarbiausias 
krikščionių meno veiksnys. Jis tik vienas su- 
gebės įkūnyti dvasinę tiesą medžiaginiuose sim= 
boliuose ir išlaikyti visuomet jauną ir gyvastin- 
gą Dievo duotąją vizualinę didaktiką. Mozė bu- 
vo reikalingas Beseleelio. Bet jeigu menininkas 
turi mokyti, jis yra svarbus kaip priemonė, o 
ne kaip tikslas. Jo kūrinys turi rodyti Dievą, 
o ne tik jį patį. Tačiau nebus čia jokios problemos, 
jeigu jo kūryba bus įkvėpta krikščionių tiesos. 
Kas sugavo tikrąją Credo prasmę ir kilnybę, 
kas kurdamas žino ir jaučia, kad dabar “jau 
nebe aš" čia ką darau ir stengiuos, bet tas, kurs 
“yra gyvas manyje Kristus"',*7) tas vis labiau kra- 
tysis saviraiška, kaip netinkamu šventajam me- 
nui daiktu.**) 


37 Gal. 2, 20; 
38) Cf. Theological Studies, “The Visual Arts and the 

GRABADIRBIS PASAKOJA 
SAVO GYVENIMA 


KLA|ZY S B RSA TDIU NA S 


I IV 
Motinai mirštant, Paklausa neribota! 
Niekas nematė Sutartys tvirtos! 
Ašarų riedant skruostais. Tikri parašai! 

Baciliškai vingiuotas Epidemijos 
Tėvas buvo grabadirbis, Ir išdraikytas Katastrofos, 
Parvedė pamotę, Brūkšniu raudonu rėžtas Keršto, 


Man žaidžiant karstais. Ir mėlynai blankus Nostalgijos. 


Savižudybės, Bado ir Senatvės, 
II Ir t. t. iki vaškinio antspaudo, 
Kur antikinėm raidėm vos įskaitomas 
O, ankstybieji rudenys, Slaptasis Garantuotojas — 
Kai plyšdavo kaštonų kevalai MAXIMA CULPA. 
Į džiūstančias lentas. 


Čia juos užkasdavau, 
Aš čia supildavau, V 
Kaštonų kapinynus. 

Mano saujose gėlės nušalo, 
Dabar jau sėdžiu Balti žiedai pajuodo — 
Po pavėsingais medžiais, Mano rankos pavirto gruodu. 
Išaugusiais iš tų mažų karstų, 
Iš rudo kevalo. 
Sėdžiu, galvodamas apie stebuklą — 


Taip ir nenunešiau 
Savo nuotakai puokštės — 
Bet ji turėjo ruoštis, 


Prisikėlimą. 
Neparodžiusi skausmo. 
III 
VI 
Netekęs tėvo, praregėjau — 
Ir buvo aišku, Aš pats norėjau savo vaikams 
Kad mirtis mano artimas, Padaryt po lopšelį, 
Kad nebeliko kartos Kad kūdikystė jų atsimintų 
Tarp jos ir manęs. Sentimentalų tėvą. 
Todėl jos prašomas atrakinau Ir negalėjau pradėti 
Tėvo dirbtuvę Gerai žinodamas, 
Ir nusiblizginau įnagius Kad kiekvienas lopšelis 


Intymiajam jos džiaugsmui. Bus panašus į karstą. 


358 


VII 


Iš varnų skridimo aš nujausdavau, 
Kur man steigt biurus ir dirbtuves, 
Kokius tyrlaukius, kurias gatves 
Pažymėti savo firmos ženklu ... 


O kad būtumėt jūs matę 

Mano verslą momentuos mirties, 
Žvilgantį ir gajų kaip gyvatę, 
Lakančią iš delno nebūties. 


VIII 
ANNO DOMINI... 


Tų lenktynių įtampa dar virpa 
Įkaitusių nervų mazguos, 

Kai nuo greičio plieno pjūklai tirpo, 
Nesuspėdami paruošti medžiagos ... 


Ir aš pralaimėjau 
Kruvinos estafetės 
Ritualinę baigmę. 
ANNO DOMINI... 


IX 


Mano sūnūs užaugo, 
Jiems atidaviau įmones, 
Jie dirba grabus. 


Saldų kvapą pušinių lentų 
Geriu kaip užnuodytą korį, 
Anta strėnų, naštos išlenktų, 
Laikau šaltą mirusių svorį. 


O sūnūs parvedė žmonas, 
Auga anūkai 
Ir žaidžia karstais. 


Aš jau sėdžiu pavėsy 

Su Didžiuoju Kontraktorium. 

Sėdime ginčydamies dėlei stebuklo — 
Prisikėlimo. 

Iš spausdinamos knygos “Devynios Baladės". 


Leidžia Lietuviškos Knygos Klubas 

LIETUVIšKASIS NACIONALIZMAS 
LIBERALIZMO ZENKLE 


S LAA5S VS LA 


(Tęsinys) 


Rezistencinis pradas, kaip matome, pasi- 
daro augščiausias. Jo primatą pripažinęs ir Dip- 
lomatijos Šefas. Po to turėtų eiti valstybinis pra- 
das, atstovaujamas Diplomatijos Tarnybos, ir 
paskutinėj vietoj, —Vlikas, kaip lietuvių emigran- 
tinė atstovybė. Nors ir nedemokratinis, Vlikas 
galėtų pasilikti, tačiau turėtų derintis pirmiau- 
sia prie rezistencinio prado. “Mūsų 'demokrati- 
nio prado? reiškėjai Vlike turėtų grįžti prie mū- 
sų tautinės rezistencijos prievolių" ir tada būtų 
“darnus mūsų pajėgų dalyvavimas tautinėje re- 
zistencijoje" (“Santarvė", p. 303). 

Kokios tos prievolės? “Pirmiausia reikia 
tiksliai žinoti dabartinę Lietuvos padėtį, jos gy- 
ventojų nuotaikas, Krašto Rezistencijos pasiruo- 
šimus ateičiai, okupanto pasiruošimus, jo jėgų 
išdėstymą ir numatyti pasaulinių įvykių vysty- 
mąsi" (Apie skęstantį laivą: “L. Lietuva", 1955, 
nr. 8). Nors šios prievolės nukrypsta iki fantas- 
tiškumo, tačiau tai nekliudo vesti kovą prieš 
Vliką. 

Blogiausia, kad Vlikas nelinkęs pripažinti 
rezistencijos primato. Jis esąs “anarchistinis", 
ypač dėl to, kad jo partijos savinasi tautos va- 
lios reiškėjų teisę, kuri turėtų priklausyti rezis- 
tencijai. Kaip tik tuo “tautinė rezistencija šia- 
pus uždangos" (“Santarvė" 1954, nr. 6) yra gi- 
liai pasipiktinusi. Ji negali prileisti, kad “seni 
ir nauji emigrantų bei politinių pabėgėlių sambū- 
riai—'mes' esame lietuvių tautos valios reiškė- 
jai, atstovai, reprezentantai, eksponantai ... Ta 
mintis vis dažniau skelbiama ... politinių grupių 
pasitarimų pranešimuose visuomenei ir net atsi- 
šaukimuose į pavergtąjį kraštą!... Kaikas dar 
prideda, jog toks tegali būti demokratinis mąs- 
tymas"' (Tautos valia yra tėvynėje: “Santarvė" 
1945, nr. 8, p. 314). 

Toks “demokratinis mąstymas" nacionaliz- 
mo atstovams kelia rimto rūpesčio. Ar šis mąsty- 
mas, įsiteisinęs tremtyje, neduos pagrindo par- 
tijoms apspręsti ir krašto valdymosi formą būsi- 
moje ateities Lietuvoje? Betgi “jokių demokra- 
tinių pradų Lietuvoje jos negali įvesti iš čia, iš 
emigracijos, ypač to negali ir negalės padaryti 
tų partijų nariai, kurie jau yra seniai ar vėliau 
įsipilietinę kitose valstybėse ... Jos gi tegali ko- 

voti, bent žodžiais (m. p. Y) už Lietuvos išlais- 
vinimą" ("Santarvė", p. 303). 

Šie penki punktai mums padeda atsekti ir 
suprasti mūsų nacionalizmo nusistatymą prieš 
demokratiją ir partijų sistemą. Kiek tas nusista- 
tymas yra tikslingas ir naudingas, ypač žiūrint 
gyvybinių mūsų tautos laisvinimo pastangų, gal 
geriausiai atsako Ant. Smetonos įspėjimas: 


“Nei Lietuvos Taryba Vilniuje, nei Lietuvos Seimas 
Petrapilyje nebuvo tautos įgalioti ką veikti jos vardu, ir 
vis dėlto veikė ir lėmė Lietuvos likimą. Taip nedemo- 
kratiškai buvo daromi demokratiški žygiai. Nekitaip 
sprendė savo teisę ir kitos tautos, pasiskelbusios nepri- 
klausomomis... Reikėjo skubiai veikti, o ne balsuoti ir 
tartis, kai dar nebuvo nei valstybės ploto ribų, nei galios 
klaustis visuomenės, dar nežinia kurios, ar ji nori būti 
laisva" (Lietuvių tauta ir jos paskirtis: “Vairas" 1936, 
nr. 4. p. 863). 


11. Valstybės pirmumas, sukeistas su “Krašto? 
(rezistencijos) pirmumų 


Normaliose sąlygose, esant nepriklausomy- 
bei, mūsų nacionalizmas rėmėsi valstybės pirmu- 
mu. Sekdamas fašizmu, jis mėgo pabrėžti jo 
principą: valstybė tautos forma, o tauta valstybės 


turinys. Logiškai turėjo, rodos, pirmesnis būti 
turinys nei forma. Tačiau kaip fašizmas formą 
(valstybę) pastatė augščiau turinio (tautos), 


taip ir mūsiškiams, A. Smetonos žodžiais, “vals- 
tybiškumo sąvoka tautai yra augščiausia" (Pa- 
sakyta - parašyta, p. 307). Tautos vadinimas tu- 
riniu jau reiškė liberalinį beturiniškumą.  "Ta- 
čiau liberalinis nacionalizmo charakteris pasi- 
reiškė ypač tuo, kad forma pastatyta pirmoje 
vietoje net prieš jų pačių vadinamąjį turinį. 
Siekiant ši dalykų sukeitimą pagrįsti, mūsų 
nacionalizmui teko ne kartą šauktis fašizmo 
velstybės filosofijos ir apologijos šaltinių. Taip 
mūsų nacionalistinėje spaudoje buvo kartojama, 
kad valstybė gimdo bei kurią tautą, kad ji yra 
teisės normų garantija, vyriausioji kultūros funk- 
cija, dorovės ir žmoniškumo sargas, žodžiu, vis- 
kos “valstybėje ir per valstybę“ (plg. J. Tom- 
kus, Kas yra valstybė tautai: “Vairas" 1933, nr. 
12). Kai jau valstybė pasidaro viskas, tada ir 


turime visuotinąji formalizmą arba formalinį 
totelizmą. 


: Taip suprastą valstybės pirmumą mūsų na- 
clonalizmas tada turėjo savo rankose, jam vado- 
E ALI lr jį lenkė savuoju monopartiniu “pradu". 

į alstybinis pradas" ir monopartinis-nacionalis- 
tinis buvo neatsiejami ir beveik nepadalinami. 
Faktiškai “valstybinis pradas" tada reiškė vy- 
riausybę bei valdžią, turimą nacionalizmo ran- 
kose. 

Netekus valstybės, nacionalizmas pasijuto 
be natūralaus savo pagrindo. Jam buvo reika- 
lingas "valstybinio prado" pakaitas. Toks pa- 
kaitas atrodė galėsiąs būti laisvame pasaulyje 
esanti ir pripažįstama Diplomatijos Tarnyba. 
Šią Tarnybą nacionalizmas ir skubinosi laikyti 
valstybės tęstinumo reiškėja pilnąja prasme. Ne- 
žiūrint šios Tarnybos specialaus uždavinio — 
atstovauti suspenduotą valstybę kituos kraštuos, 
nacionalizmo atstovai šovėsi jai priskirti ir “pri- 
mato" uždavinį — vadovauti visai lietuviškajai 
visuomenei, bent jau visai jos atsakingajai poli- 
tinei veiklai. Diplomatijos Tarnyba laikyta pir- 
mesnė spręsti lietuvių visuomenės politinius už- 
davinius bei reikalus, negu pačios visuomenės 
ir jos grupių sudarytasis Vlikas. 

Vlikui neatsisakius pirmumo savo srityje, 
būtent — vadovauti visuomenės politikai, o Dip- 
lomatijos Tarnybai, kad ir stipriai gundomai, 
taip pat pasiliekant tik savo specialaus uždavi- 
nio ribose, aišku, turėjo pasireikšti nacionalis- 
tų nusivylimas ir Vliku ir pačia Diplomatijos 
Tarnyba. Nusivylimas Vliku buvo ir iš dalies 
tebėra pasiekęs savo kraštutiniausių formų. 
Kiek santūresnis, tačiau taip pat neslepiamas nu- 
sivylimas ir savaisiais diplomatais. “Lietuvos 
diplomatinių atstovų daugiau nei rezervuota ir 
visuomeniškoje plotmėje (m. p. Y) pasyvi lai- 
kysena, — pasak “Santarvės? (1954, nr. 8, p. 
304), — daugelį stebino ir liūdino ... Diploma- 
tinių atstovų rezervuotumas, vengimas deramais 
paaiškinimais ir valstybinės minties prievolių 
nurodymais veikti lietuviškąją visuomenę užsie- 
niuose (m. p. Y), nekartą yra atsiliepę dezorien- 
tuojamai". “Mūsų diplomatai, — skundžiasi ir 
“I, Lietuva" (1955, nr. 8, p. 3), — nenorėjo ar 
nepajėgė visuomeniškai reikštis". 

Šis nusivylimas, matyt, ir buvo viena iš tų 
priežasčių, kodėl mūsų nacionalizmo atstovai, 
nerimdami neveikę “visos tautos vardu", iškėlė 
trečią pradą — Kraštą ir jo rezistenciją. “Kraš- 
tas" jų žodyne atsiranda kaip kažkas nauja. Jis 
rašomas didžiąja raide, supamas ypatinga mis- 
tika, kaip kitais atvejais — valstybė. Kad 
“Kraštas? nėra jokia teisinė sąvoka, tai žino 
jie patys, tačiau vistiek jam teikia absoliutų pir- 
mumą. “Krašto primato sąvoka, — rašo A. Skai- 
dra, —mums nėra tik kokia teisinė, formalinė ar 
propagandinė norma, bet tai neišvengiamas ir 


vienintelis visos tautos likimo ir ateities užtik- 
rinimo kelias. Tai yra pirmasis mūsų Credo 
(“Santarvė" 1954, nr. 1, p. 16). 


Bėgdami nuo politinės tikrovės, kuria nusi- 
vylė, nacionalistai ima nertis į “Krašto? misti- 
ką. “Neįsiklausius į Krašto balsą, — pasak S. 
Žymanto,—argi galima suteikti išlaisvinimo są- 
vokai teisingą ir pilną turinį... Mūsų emigra- 
ciniai politiniai sluogsniai atsuka Krašto balsui 
kurčią ausį net tada, kai yra reta proga tą bal- 
są išgirsti. Tarytum Lietuva būtų abstrakti są- 
voka, mūsų veikimo objektas, o ne gyvas, gal- 
vojantis, kenčiantis ir pats savo likimo galimu- 
mus svarstantis organizmas. O juk mes tegali- 
me būti jo (Krašto, Y) priemonė, įrankis jos tiks- 
lui siekti, bet tik jau nieku gyvu ne atvirkščiai 
(m. p. Y). (Apie rytojaus Lietuvą: “Santarvė" 
1954 nr A6 E p 168)2 

Krašto pirmumas siejamas su tautinės rezis- 
tencijos pirmumu ir vienas nuo antro jau nebe- 
skiriami. Tautinė rezistencija faktiškai neatsie- 
jama ir nuo Rezistencinės Santarvės. Santarvė 
imasi nustatyti rezistencijos turinį ir prasmę. 
“Rezistencijos prasmė ir didybė,—pasak S. Žy- 
manto,—kaip tiktai ir glūdi tame, kad jinai tei- 
kia turinį išlaisvinimui, kuris virsta jau ne vien 
kova dėl Lietuvos nepriklausomybės, bet tokia 
kova už ateities Lietuvą, kaip ją grindžia Lietu- 
vių Rezistencinės Santarvės steigimo aktas“ (op. 
cit“ p. 167). 

Koks gi yra rezistencijos turinys ir ką reiš- 
kia pati santarvinė rezistencija? “Rezistencinis 
judėjimas, — pasak A. J. Greimo,—yra origina- 
lus sąjūdis?, išsiskiriąs “iš kitų politinių ar kul- 
tūrinių susigrupavimų tarpo“ (Rezistencijos są- 
voka: “Santarvė 1953, hr 27 p. 2) Kuoijs 
originalus? Berods, ne vardu, nes pats Greimas 
pripažįsta, jog tai skolinta iš prancūzų. Gal 
“didžiąja pareiga", apie kurią papildomai kalba 
kitas santarvininkas, S. Kuzminskis, būtent,— 
“pareiga išlikti lietuviu ir padėti Kraštui atgau- 
ti laisvę ir nepriklausomybę"' (Bendruoju keliu: 
“Santarvė" 1955, nr. 2, p. 55). Bet ar tai nėra 
visų lietuvių dalykas, seniai žinomas ir vykdo- 
mas? Gal rezistencija yra tuo originali, kad su- 
kuria “visiškai naują moralinę įtampą, gimdan- 
čią dvasinio ir fizinio pasipriešinimo judėjimą“, 
kaip apie tai kalba A. J. Greimas (op. cit. p. 1). 
Bet matysim toliau ir tai, jog ši idėja skolinta iš 
individualistinio liberalizmo, tik apvilkta nauju, 
į sektantizmą nešančiu tikėjimu. Pasak A. J. 
Greimo, “rezistencinis sąjūdis yra religinė kon- 
gregacija su savo kankiniais, savo askeze (išsi- 
žadėjimu), savo herojiškų žygių mistika. Tai 
tikėjimas be dievų ir be dogmų. Rezistencinė 
patirtis gaubiama tam tikros specifinės jausmi- 
nės atmosferos (m. p. Y), kurioje kuriamos nau- 

jos žmogiškos vertybės, kurioje gyvenama ir 
gimsta pasaulėžiūra" (Rezistencijos sąvoka, t. p.). 


Ta “jausminė atmosfera", nusigręžianti nuo 
proto, iš tikrųjų nėra nauja. "Tokią atmosferą 
jau matėme “patriotizme" be argumentacijos. 
Naujas gal tik tikėjimas, kad jausmas kuria žmo- 
giškąsias vertybes ir net pasaulėžiūrą. Įdomu, 
kaip jis kuria? A. J. Greimas atsako: “Žmo- 
gus, išgyvendamas savo “rezistencinę situaciją", 
neigia tai, kas yra, vardan to, kas bus... Savo 
pasąmonėje jisai yra tasai, kuris buvo pašauk- 
tas griauti dievus, stabus ir kasdienį melą. Bet 
iš kitos pusės, rezistentas, atmesdamas praeitį ir 
neigdamas dabartį, jaučiasi staiga visai laisvas 
(mano pabraukimai, Y). Laisvas kurti naują 
pasaulį ir naują laisvą žmogų, kuriais jis jau 
dabar tiki“ (t. p.). 

Tai yra tikėjimas griaunamąja laisve, pasi- 
savintas iš individualistinio liberalizmo. “Sek- 
tantinis liberalizmas,—pasak amerikiečio Tho- 
mas P. Neill, —yra susietas su žvelgimu pirmyn. 
Jis visuomet pasiruošęs keisti esamą tvarką kuo 
nors nauju. "Tada liberalas tikrai jaučiasi ge- 
riau. Dėl to sektantinio liberalizmo doktrina 
keičiasi su kiekviena nauja karta... Bet nors 
liberalų doktrina keičiasi, jų galvojimo stovis 
lieka tas pats" (The rise and decline of libera- 
lism, Milwaukee 1953, p. 27). į 
“ Mūsų rezistentų galvojimas visiškai tas 
pats, kaip ir liberalų.  “Atmesdami praeitį ir 
neigdami dabartį, jie jaučiasi staiga visai lais- 
vi", laisvi nuo autoritetų (“dievų"') ir nuo bet 
kurių normų bei vertybių (“dogmų"). Tokią 
“laisvės savijautą“ sąmoningų apsisprendimu 
(tiksliau—neigimu) turi susikurti kiekviena nau- 
ja liberalų karta, nes tokios “savijautos netei- 
kia natūrali žmogaus brendimo tvarka. Iš šio 
apsisprendimo išaugo ir mūsų nacionalistiniai re- 
zistentai. Dėl to jie laužiasi į “naujumą", gy- 
vena viltimi kažką didelio pasiekti, o svarbiau- 
sia—visomis priemonėmis bando išsilaisvinti iš 
esamos ir buvusios tvarkos. “Negali būti grįži- 
mo į praeitį —rašo Santarvės metmenų formu- 
luotojas F. Neveravičius;—greta kasdienių kovos 
uždavinių sprendimo, reikia jieškoti ir naujų ke- 
lių į patį tikslą — laisvę — ir naujais pagrindais 
grįsti ateitį, tikslą pasiekus. To naujo jieškoji- 
mo keliai taipgi nepalieka visą laiką tie patys. 
Jie turi būti keičiami? (m. p. Y). (LRS paskir- 
ties metmenys: "Santarvė" 1955 Mr 102) 

„4;Gink Dieve, kad tik nebūtų to paties, net 
“naujuose jieškojimo keliuose". Nauji keliai tu- 
ri būt keičiami naujesniais ir šie naujausiais. 
Jieškojimas turi sekti jieškojimą, nes “žmogus, 
— pasak J „B. —-yra nuolatinis jieškotojas, viską 
norįs išbandyti, amžinas opozicionierius, nieka- 

dos nepatenkintas esama būkle". (Liberalizmo 
problemomis: “Santarvė" 1955, nr. 3, p. 107). 
Tai yra kažkas panašu į jieškojimų, nepasitenki- 
nimų ir opozicijos psichozą, pridengtą tikėjimu, 
jog “tuo remiasi visa žmonijos pažanga" (J. B.). 

Šį liberalinį tikėjimą labiausiai yra įsavinu- 
si santarvinė rezistencija. "Tai yra rezistencija 
pirmon eilėn ne už Krašto išlaisvinimą, “ne vien 
kova už Lietuvos nepriklausomybę" (S. Žyman- 
tas), bet kova už individualistinę laisvę. “Rezis- 
tencija,—A. J. Greimo žodžiais, —yra laisvo žmo- 
gaus apsisprendimo aktas, autentiškas užsianga- 
žavimas, pasisakant prieš pasenusias ir primestas 
vertybes (m. p. Y) ir už tam tikrą pačiame ap- 
sisprendimo akte implikuotą vertybių sistemą“ 
(t. p.). Individualistinis apsisprendimas pirmon 
eilėn yra nukreiptas prieš vertybes (jų neigi- 
mas). Pats neigimo aktas savaime neimplikuoja 
jokių vertybių. O sąmoningai implikuoti kažką 
nauja rezistentas negali, nes neturi ko: jis dar 
jieško ir jieškos be sustojimo. "Tad “savo pasą- 
monėje jisai yra tasai, kuris buvo pašauktas 
(tik) griauti dievus, stabus ir kasdienį melą“ 
(A. J. Greimas). 

Ką toks “apsprendimas"' bei “pasisakymas 
prieš“ turi bendra su Kraštu ir jo leisvinimu? 
A. J. Greimas paaiškina: “Tauta niekados nevei- 
kia visa iš karto. Atskirais istorijos momentais 
ji įsikūnija ir pasireiškia per individus, grupes 
ar socialines klases". Bet jis čia pat atmeta 
“grupių tęstinumą“, pasisako ir prieš “ramiais 
taikos, atoslūgio metais tautai vadovaujančius 
kadrus". Kodėl? Jie “pasidaro visiškai netin- 
kami—-dėl savo įgimtų įpročių, dėl gyvenimo są- 
lygų bei tampą netinkančios galvosenos". Dėl 
to rezistencija ateina laidoti senųjų tautos at- 
stovų ir išvesti priekin “pajėgų pakaitą iš nepa- 
siruošusių ir nekvalifikuotų savanorių". “Rezis- 
tencinis judėjimas yra... neišvengiamai naujų 
žmonių sąjūdis“, atsiremiąs į “kovai užsianga- 
žavusį individą“. Tuo būdu “rezistencija (pasi- 
daro, Y) 'pasaulėžiūra', įgalinanti žmogų įsipras- 
minti tautinėje kovoje“ (t. p.). 

Vadinas, nacionalistinė rezistencija yra nau- 
jų, politikai nepasiruošusių ir nekvalifikuotų in- 
dividų sąjūdis, prisiėmęs liberalinio individua- 
lizmo "pasaulėžiūrą" ir “įsiprasminęs tautinėje 
kovoje" tuo, kad neigia visas “senas" vertybes, 
"seną" praeitį, “senus"" tautos vadus bei atsto- 
vus. Neigimas yra esmiškiausias jo bruožas. 


Prie jokio seno valstybinio ar visuomeniškai 
politinio prado jis negalėjo pritapti—-—vien dėl 
to, kad jie “seni". Turėjo būt atrasta nauji pra- 
dai, nesvarbu kokiu vardu, kad tik būtų “nauji". 
Ir jie buvo rasti “Krašto" ir. “rezistencijos? pa- 
videlais. Tie vardai tik simboliai, tik priemonės 


A. BLATAS- AIKšTĖ (Iš šio rudens parodos New Yorke). 


vykdyti nenumaldomą, viduje pribrendusį libe- 
ralinį jieškojimą ir atsiribojimą nuo visko, kas 
kitų atrasta, sukurta, išlaikyta. 


Būdinga, kad “Kraštą jie suvokia, kaip 
“įvykusių ir įvyksiančių permainų realybę“' (F. 
Neveravičius). Tos permainos griauna visa, 
kas buvo ir yra. Po to visuotinio sugriovimo, 
aišku, turės būti nauji jieškojimai—naujų ir 
dar naujesnių kelių. Visa tai magina pribren- 
dusį liberalinį nerimą griauti sena ir jieškoti 
nauja.  Galvodamas apie “Kraštą", santarvinis 
rezistentas jau dabar, F. Neveravičiaus žodžiais, 
teigia: “grįžimo atgal nėra, jo negali būti ir bet 
kieno pastangos grąžinti visumoje seną esmę bei 
vienokias ar kitokias senas formas tautiniam ar 
valstybiniam ateities gyvenimui būtų tiek ne- 
realios, tiek ir tautai bei jos tikriems siekimams 
žalingas, trukdąs veiksmas" (op. cit. p. 4). 


Tad “kėlimas Krašto ir jo priešinimosi (re- 
zistencijos, Y) primato užsienio lietuvių politi- 
niame bei visuomeniniame gyvenime“, pasak to 
paties, yra vienas “pagrindinių. uždavinių". 
“Glaudžiame ryšyje su (taip suprastu, Y) Kraš- 
tu, su jo troškimais bei viltimis, atsižvelgiant 


įvykusių ir įvykstančių permainų tikrovę“ ir 
skatina rezistentus jieškoti “naujų idėjų ir nau- 
jų kelių visais tautinio gyvenimo aspektais ly- 
giai gyvenamai dienai, lygiai ir ateičiai" (op. cit. 
Dao), i 

Su tokiu psichologiniu susigyvenimu su 
“Krašto" permainomis, nepaisant vertybiniu po- 
žiūriu jų neteisingumo, su tokia jausena ir galvo- 
sena negali sutikti joks lietuvis, pasitraukęs pro- 
testo ženklan iš Krašto į emigraciją. Gal tuo ir 
aiškintinas natūralus visuomenės nusigręžimas 
nuo tokios rezistencijos, kuri ne tik susigyvena 
su permainų vykdymu Krašte, bet dargi į jį at- 
remia savo pačių ateities jieškojimus. Santarviniai 
rezistentai gerai žino tą visuomenės nuotaiką. Jie 
pripažįsta “veiksmingųjų rezistencinių jėgų už- 
sienyje išsiskyrimą su plačiosios emigracijos 
sluogsniais". Bet tai jie laiko normaliu reiški- 
niu: “Šį naujo jieškančiųjų, į priekį žvelgiančių 
dinaminių jėgų išsiskyrimą su pergyvenusiais, 
iliuzoriškai besilaikančiais praeities šešėlio emi- 
gracijos sluogsniais,—pasak to paties F. Nevera- 
vičiaus,—tenka laikyti veikiau normaliu reiški- 
niu“. Jis dar paryškina, kad “tas išsiskyrimas 
reiškiasi ne vien rezistencinės veiklos ir kovos 

dėl laisvės tiesioginėje plotmėje, bet taipgi ir 
grynai kultūriniame bei ideologiniame bare" (op. 
Cl D 0)2 


12. “Krašto" pirmumas, siejamas su priešpartiš- 
kumu ir priešidėjine demokratija 


Su rezistencijos pradu mūsų nacionalistinis 
liberelizmas, galima sakyti, atrado savo naują 
“doktriną". Bet, pakartojant Thomo P. Neill 
žodžius, “nors liberalų doktrina keičiasi, jų gal- 
vojimo stovis lieka tas pats". Taip ir partijų 
sistemos bei formalinės demokratijos atžvilgiu 
mūsų nacionalistų bei rezistentų galvojimas nė- 
ra pakitęs. Keičiasi tik motyvai pagal pakitu- 
sias sąlygas. 


Pripažįstantiems demokratiją, kaip vieną 
tobuliausių valdymosi formų, visokie sąlygų pa- 
sikeitimai neturi reikšmės. Kartą pripažinti tei- 
singi pradai juk nepraranda savo vertės jokio- 
mis praeinamomis sąlygomis. Sąlygos gali įneš- 
ti tam tikrų pritaikymų, priderinimų. Dėl ypa- 
tingų salygų tos formos gali nebūti pritaikomos 
savo pilnumoj bei visumoj. Tačiau nacionaliz- 
mas, kaip autoritetinis ir totalinis sąjūdis, nega- 
li pripažinti demokratinio daugialypiškumo jo- 
kiomis sąlygomis. Sąlygų pasikeitimai jam tik 
duoda naujų motyvų teigti seną nusistatymą. 
Anksčiau tokie motyvai buvo valstybinė visu- 
ma bei valstybinės organizacijos pirmumas, vė- 
liau “valstybinio prado“ užsienyje pirmumas ir 
tęstinumas, o nūnai “Kraštas" bei “vykstančios 
ir įvykusios tautos gyvenimo Krašte permainos? 
(F. Neveravičius, t. p.). 

Apie įvairiopas permainas dabartinis nacio- 
nalizmas kalba vis dažniau ir gausiau (A. Skai- 
dra, p. 16). Ir “dėl Krašte nueito ypatingo ke- 
lio.—pasak A. Skaidros,—partinis dėsnis ten yra 
netekęs savo tradicijos ir atramos masėse (m. p. 
Y)... Partinių spalvų dirbtinis jieškojimas da- 
bar Krašte iš sykio neštų tik neapskaičiuojamus 
pavojus ir bematant sužlugdytų bet kokį darbą ... 
Senosios politinės partijos tikrai nebesiremia šių 
dienų Krašto realaus gyvenimo pagrindu. Min- 
timi, kad išimtinai politinės partijos vadovautų 
Lietuvos laisvinimo darbui, nepasitikima. Tas 
darbas turėtų būti organizuotas ir tvarkomas 
nepartiniais pagrindnis (m. p. Y)... Dabartinė 
lietuvių visuomenė Krašte nežino jokio partinio 
pasiskirstymo. Bendra nuomonė yra ta, kad 
senosios politinės partijos yra atgyvenusios, 
Krašte nieko ekonomine ar socialine prasme ne- 
beatstovaujančios. Teisingai ar klaidingai, bet 
manoma, kad ilgų metų okupacija ir įvykę dideli 
nasikeitimai Krašte kelia ir išaugins naujus, 
vrujo turinio politinius junginius“ (m. p. Y) (op. 
Ei BA 11), 

“Krašto" vardu tas pats A. Skaidra plaka 
“tautos buvusį elitą“, pasitraukusį į tremtį, ir 
pateikia jam sąžinės sąskaitos punktus. Tai yra 
tesinys tos pačios autoritetų nuvertinimo takti- 
kos. Vadinasi, ir šiuo atžvilgiu su “Krašto pri- 
matu" niekas nesikeičia. Ar pasisakydamas 
prieš partijas, rezistencinis nacionalizmas tuo 
pačiu neimplikuoja (vartojant A. J. Greimo žo- 
di) ir monopartijos bei totalizmo? Tai berods 
patvirtintų ir LRS pareiškimas visuomenei: 
“Santarvės idėjiniuose pagrinduose nėra pradų 
partiniam skirstymuisi. Jos narius jungią sai- 
tai yra pranašesni už partinius bei ideologinius 
skirtumus" (“Santarvė"" 1955, nr. 2, p. 56). Ar 
tai nėra tas pats savęs siedinimas su visa tauta 
bei “Kraštu"?. Savinamasi net pati rezistenci- 
jos sąvoka, jaudinamasi, kad ir kiti drįsta save 
vadinti rezistentais (Tautinė rezistencija šiapus 
uždangos: “Santarvė" 1954, nr. 6): “Pirmieji jį 
(rezistencijos žodį, Y) pradėjome vartoti mes, 
tuomet dirbusieii Bendrojo Demokratinio pasi- 
priešinimo Sąjūdžio Užsienio Delegatūroje“. 
(Kažin, ar ne pirmiau įsikūrė “Lietuvos Antina- 
cinės Rezistencijos b. Politinių Kalinių Sąjun- 
ga7—Y). Visa tai tik patvirtintų jau mūsų api- 
būdinta nacionalistinį pasinešimą viską monopo- 
linti. Bet kaip tai suderinti su demokratija? 

Tai jautrus klausimas patiems nacionalis- 
tams, ypač šiose sąlygose. Rezistencijos vadai 
yra priversti išsisukinėti. Demokratijos sąvoką 
jie bando perkelti iš formalinės bei institucinės 
plotmės i kažkokią sąvokinė, “vertybinę". Ta 
prasme ir krypsta rezistentų pastangos įtikinėti 
visuomenę. “Dažnas mūsų, lietuvių, — pastebi 
St. Žymantas, — šiandien vadina save ir demo- 
kratu ir rezistentu. Tačiau vienoks ar kitoks 
vardavimasis dar nepadaro iš žmogaus nei de- 
mokrato nei rezistento. Demokratija nėra vien 
formų ir institucijų klausimas. Ją sudaro tam 
tikros vertybės, o institucijos yra tik priemonės 
toms vertybėms saugoti ir brandinti. Tos ver- 
tybės kyla iš tikėjimo kiekvieno individo verte, 
jo teise būti gerbiamam, visvien, ar jis priklau- 
so daugumai ar mažumai. Iš čia plaukia indivi- 
do teisės ir minties, sąžinės ir organizacijų lais- 
vės (m. pabraukimai, Y), kuriomis turi lygiai 
naudotis visi individai ir visos grupės" (Apie ry- 
tojaus Lietuvą: Santarvė" 1954, nr. 6, p. 169). 

Šis demokratijos supratimas, perkeltas iš 
institucinės plotmės į “vertybinę"', yra suvestas 
į individualistinį liberalizmo “tikėjimą".  Vadi- 
nas, formalinės demokratijos atmetimas bando- 
mas išpirkti bent demokratinių individo minties 
ir sąžinės laisvių išpažinimu. Kad tai atrodytų 
liberališkiau, S. Žymantas dar pabrėžia “pilnu- 
tinį žmogaus išlaisvinimą“. “Kad būtų galima 
rytojaus Lietuvoje atstatyti tikrąją žmogaus ver- 


tę, Teikia nagrinėti tas sąlygas, kuriomis tikro- 
stos žmogiškosios vertybės gali būti sukurtos ir 
apsaugotos (m „p. Y) (p. 170). 

: Ta prasme S. Žymantas išeina derinti nacio- 
nalistinio totalizmo ir liaudininkiškojo demokra- 
tizmo skirtybių.  Liaudininkams “demokratija 
be liberalizmo yra neįmanoma" (J. Pronskus 
"Naujienos" 1954, nr. 122), o nacionalistams— 
liberalizmas nesietinas su tokia “demokratine 
tautos valia", kuri atstovaujama čia, tremtyje 
(“Santarvė" 1954, nr. 9, p. 314). Pirmiesiems 
demokratija yra ne tik būtina institucinė forma, 
bet ir “tikėjimas žmogaus prigimtimi, jo ateiti- 
mi ir jo potencialumais“ (J. Pronskus, t. p.). 
Antriesiems tai ne tikėjimas, o mitas ir “trapus 
demokratijos mitas, kuris reiškia teisę rėkti, ne- 
duodant kitam kalbėti" (A. J. Greimas, Apie 
laisvę ir mitus: “Dirvos" pr. 1954, nr. 23). 


Jau tremtyje bandyta atpalaiduoti šią dviejų 
mūsų liberalizmo šakų įtampą, nukreipiant “ne- 
reikalingus ginčus“ iš formalinės plotmės į idė- 
jinę, atseit — iš formalinės demokratijos į “ver- 
tybinę". Kova už demokratiją ar prieš demo- 
kratiją, nors labai svarbi, tačiau nėra, bent ne- 
turėtų būti, patiems liberalams esminė. Daug 
svarbesnė idėjinė bei priešidėjinė kova. "Turbūt, 
kaip tik tai ir norėjo išreikšti V. Trumpa, įsak- 
miai pabrėždamas, kad “kitas daiktas idėjinė ko- 
va dėl nevienodo laisvės ir demokratijos supra- 
timo, kitas daiktas kova tarp totalizmo ir de- 
mokratijos" (Nereikalingas ginčas dėl liberaliz- 
mo: “Mintis" 1948, nr. 90). Pirmu atveju—dėl 
demokratijos ir laisvės supratimo—liberalai ga- 
li tarp savęs ir toliau nesutarti. Tačiau antru 
atveju nėra ko bartis—reikia tik bendrai kovoti. 
Ta prasme V. Trumpa mato tik vieną alternaty- 
vą: “Demokratija ir laisvė ar reakcija ir tota- 
lizmas'' (t. p.). Ką ši alternatyva slepia? 


13. Priešidėjinė demokratija arba beidėjinis to- 
talizmas, kaip bendra liberalų nacionalistų 
kovos plotmė 


Mūsų skaitytojų dauguma totalizmą supran- 
ta režimine prasme, kaip diktatūrinį valdymo 
būdą. Idėjinis totalizmas dar mums labai neį- 
prasta sąvoka. Tačiau mūsų liberalai mažiau 
kalba apie politinį - režiminį totalizmą, bet pa- 
brėžtinai ima baugintis idėjinio. Prieš tokį “to- 
talizmą'' abi mūsų liberalizmo šakos turi bendrą 
ir gana aiškų nusistatymą. Šioj vietoj jie visi 
išpažįsta tą patį idėjinį (tiksliau, beidėjinį) de- 
mokratiškumą, kuris jiems menasi kaip opozi- 
cija idėjiniam “totalizmui". r 

Kaip žinia, liberalizmui nepriimtina pati 
idėja, tiesa, dogma ir idėjų, principų bei tiesų 
visuma (totum) — ideologijos, pasaulėžiūros ar 


religijos prasme. Mes tai žinome ir dėl to nesi- 
stebime. Mums tik nuostabu, kad liberalinėje 
galvosenoje idėjos ir tiesos persikeičia į politi- 
nes kategorijas ir virsta politinės jų kovos ob- 
jektu, kaip tiktai apjungiaučiu abi liberalizmo 
šakas. 

Turime pacituoti keletą pasisakymų, kad 
skaitytojas galėtų suvokti tokią metamorfozę. 
Štai V. Trumpa mus įspėja, kad “kiekviena idė- 
ja yra daugiau ar mažiau imperialistinė. Ji ne 
tik vertikaliai nori pasiekti pačias augštumas ir 
pačias gilumas, bet ir horizontaliai išplėsti savo 
ribas galimai toliau" (t. p.). Imperializmas, kaip 
žinia, reiškia karinį bei politinį pasaulio apval- 
dymą arba valstybinės jėgos išplėtimą bei pri- 
metimą kitiems. Ką bendra ši sąvoka turi su 
idėjomis, kurios yra dvasinės ir kurių plitimo 
būdas turi tokį pat dvasinį kelią? “Idėjos, ne- 
lyginant oro srovės, yra nesulaikomos ant vals- 
tybių sienų", — teisingai pastebi dr. J. Pajaujis, 
kalbėdamas net apie liberalizmo plitimą (“Var- 
pas „1953Anr215 25). 


Kodėl tad idėjoms priskiriamas politinis - 
imperialistinis charakteris? Argi idėjos pačios 
savyje slėptų politinį pavergimą bei prievartą? 
I ši klausimą atvirai atsako St. Žakevičius-Žy- 
mantas. “Dogma, įsitikinimas, kad tik jo vieno 
(“jo vieno" yra ne krikščioniškas, o individua- 
listinis - liberalinis požiūris, Y) pasaulėžiūra yra 
neklaidinga, —pasak jo,—verčia nebesiskaityti su 
kitų nuomonėmis ir kitų įsitikinimais, ir sudaro 
pagrindą bei pateisina jėgos bei prievartos nau- 
dojimą (m. p. Y). Bertrand Russell pagrįstai 
nurodo, kad tie, kurie dogmatiškai yra įsitikinę 
savo tiesų neklaidingumu, kokios jų intencijos 
pradžioje bebūtų, savaime pradeda siekti prie- 
vartos ir priespaudos priemonių vartojimo... 
(Tad) klausimas gilioje esmėje yra ne kas kita, 
kaip klausimas tarp vienokiu ar kitokiu būdu 
pridengtos fizinės ar dvasinės diktatūros" (Kas 
yra demokratija: “Mintis? 1948, nr. 76). 


Tas pats Russell kitur kalba ir apie fanatinį 
tikėjimą demokratija, kuriam atstovauja kai kurie 
liberalai, nevengdami vartoti net režiminio tota- 
lizmo priemonių (plg. jo Mintys apie liberaliz- 
mą, verstos “Lietuvio" 1949, nr. 28-29). 

Tame pačiame straipsnyje St. Žakevičius 
skirsto demokratiją į rytų bei rusų ir anglosaksų 
koncepcijas (sampratas). Rytų bei rusų demo- 
kratiją, kurią jis deda į kabutes, laiko iš- 
augusią iš prancūzų revoliucijos. Žvelgdamas į 
mūsų gyvenimą, jis randa, kad “ir mūsuose yra 
dar nemaža tos rytų 'demokratijos' dvasios įta- 
kos, kuri nežino ar nenori žinoti tolerancijos, ku- 
ri demokratijoje temato priemonę priversti vi- 
sus vienaip galvoti, vienaip tikėti, kuri nenori 

pripažinti ir gerbti kitų įsitikinimų. Tos rytų 
“demokratijos? esmę sudaro įsitikinimas savų tie- 
sų neklaidingumu (m. p. Y) (t. p.). 


Taip diktatūra ir totalizmas perkeliamas iš 
politinės-režiminės plotmės į idėjinę.  Diktatu- 
ra yra “tiesų neklaidingumas". Vadinas, libera- 
lizmas bei nacionalizmas, kurie tokio tiesų ne- 
klaidingumo (ir iš viso tiesų) nepripažįsta, jau 
tuo pačiu turėtų būti laisvi nuo diktatūrinių ir 
nuo totalistinių pasinešimų. “Todėl liberaliz- 
mas,—pasak Br. Railos,—taip nepatinka visoms 
diktatūroms, visiems neklystantiems autorite- 
tams, visiems totalistams, skelbiantiems, jog tik 
jie vieni tėra suradę ir atstovauja vieną vienin- 
telę 'neklaidingą ir nedalomą tiesą'" (Žiūrėk 
pro plyšį —matysi velnią: “Dirva" 1954, nr. 19). 

Tai taikoma lygiomis ir bolševikinei rytų 
“demokratijai"? ir ir krikščioniškajam “įsitikini- 
mui savų tiesų neklaidingumu". Betgi St. Ža- 
kevičius-Žymantas rytų “demokratiją" išveda iš 
liberalinės prancūzų revoliucijos, kuri sukūrė ne 
“tiesų neklaidingumą", o kaip tiktai totalistinį 
valstybės autoriteto neklaidingumą. Šios revo- 
liucijos ideologas Rousseau davė teisę valstybei 
vartoti prievartą — “priversti žmones būti lais- 
vus'; jo valstybė buvo ne tik žmonių gyvybių, 
bet ir jų sąžinės sprendėja—prievartautoja. Ir 
robespierrinis šio Rousseau valstybės idealo pi- 
taikymas vargiai daug kuo tesiskiria nuo bolše- 
vikinės ar nacionalistinės diktatūros. Idomu, 
kaip šios totalistinės “demokratijos? galėjo iš 
prancūzų revoliucijos pasisavinti net “tiesų ne- 
klaidingumą"'? Argi liberalizmas jau tada nebu- 
vo atsisakęs pastovių, visuotinių ir neklaidingų 
tiesų? 

Be abejo, tai yra žaidimas “neklaidingumo"? 
sąvokomis. - Turima galvoje valstybės autoriteto 
neklaidingumas ir jis suplakamas su “tiesų ne- 
klaidingumu". Tarp vieno ir antro yra žodinis 
tapatumas, bet ką jis turi bendra su esmės ta- 
patumu? St. Žakevičius čia daro tą pačią klai- 
dą, kaip ir V. Trumpa, suplakęs idėjų plėtros 
panašybę su pačių idėjų ir imperializmo esmė- 
mis. Ar tai nėra tipingas liberalinės galvosenos, 
o gal tik taktikos bruožas — sukaitalioti formas, 
būdus bei priemones su pačia dalykų esme? 


Galutinis idėjų ir doktrinų imperialistišku- 
mas mums paaiški iš to paties V. Trumpos žo- 
džių: “Bolševizmas ir katalikybė yra dogmatiš- 
kos doktrinos, kurių tikslams įgyvendinti reikia 
griežtos valdžios sistemos" (t. p.). Nors griežtos 
valdžios reikia bet kam įgyvendinti, ir to ne- 
vengia nei liberalinė “doktrina"" (dabartinės bel- 
gų vyriausybės pavyzdys), nei ypač nacionalis- 
tinė, tačiau tai politikos reikalas ir mums šiuo 
atveju nesvarbus.  Svarbiau, kaip doktrinų es- 

mė čia pat sumaišoma su politine valdžios for- 
ma. Betgi savo esme viena tų doktrinų yra poli- 
tinė-ekonominė, o antroji religinė-dorinė; pir- 
mosios pagrinduose yra dialektinis materializ- 
mas, neigiąs dvasinį pradą, o antrosios — aštuo- 
nių kalno palaiminimų socialinis mokslas, iške- 
liąs dvasinį primatą. Ar tai nežinoma ir neži- 
notina inteligentui? O jeigu žinoma, tai kaip 
išaiškinti tokią galvoseną ar bent taktiką? 

Paslaptis yra ta, kad tiek individualistinis, 
tiek ir nacionalistinis liberalizmas remiasi forma- 
lizmu. Jis teturi vieną vienintelį mastą visiems 
dalykams vertinti, tai politinę formą. Šis mas- 
tas nebeleidžia išskirti tariamosios formos nuo 
pačios idėjos. Jam atrodo, kad idėjiškumas gim- 
do dogmatiškumą bei neklaidingumą. Tuo tarpu 
gali būti toks “dogmatiškumas"' ir “neklaidingu- 
mas", kuris išauga iš prieštaravimo dvasiniam 
pradui, o tuo pačiu ir tikrajam idėjų pagrindui. 
Toks yra bolševikinis neklaidingumas, atmetąs 
bet kokį dvasinį-idėjinį pradą. Tokiu neklaidin- 
gumu skelbiamos ir liberalizmo dogmos, nors jos 
visiškai beidėjiškos ir priešidėjiškos. Tokio griež- 
tumo ir neklaidingumo turi ir nacionalizmo tezės, 
kurių pagrinde yra ne idėjos, o tik tautinės-po- 
litinės formos. 

Prisiėmę tik formalinį mastą, liberalizmo at- 
stovai turi nebeišvengiamai painiotis sąvokose. 
K-ip išlavinti žmonės, jie negali išsiversti jų ne- 
vartoję. Tačiau, būdami priešingi idėjoms ir 
vertybėms, jie yra priversti jas atmesti. Ir at- 
metinėja, segiodami prie idėjų bei vertybių to- 
kius epitetus, kaip “pasenusios", “neklaidingos"", 
"primestos". Kur tų epitetų nėra, suprask, kad 
iie kalba apie politines formalybes. Kartais tas 
formalines “vertybes" jie papuošia kitais epite- 
tais—“ naujos", “laisvos", “tautinės", “rezistenci- 
nės". Faktiškai tos “vertybės" nieko bendra ne- 
turi su tikrąja idėjų ar vertybių sritimi. Tai yra 
pigus publicistinis būdas žaisti filosofinėmis są- 
vokomis ir jas piktnaudoti prieš pačias idėjas ir 
vertybes. Tuo atžvilgiu einama iki pasijuokimo 
iš savęs, pvz., kad “politinė kova yra vertybių 
kūryba" (Santaros tikslai: “Dirvos? pr. 1954, 
nr. 23) arba tautinė politinė rezistencija, “pasi- 
sakanti prieš pasenusias ir primestas vertybes“, 
jau "implikuoja vertybių sistemą“ (A. J. Grei- 
mas, Rezistencijos sąvoka, p. 1). 

Kai jau politinė kova, jų supratimu, prade- 
da kurti ar implikuoti “vertybes", tada jau 
mums darosi aišku, kodėl, sakysim, tokia demo- 
kratija pasidaro jų sąmonėje nebe politinio val- 
dymosi forma, o kažkokia vertybių vertybė, pa- 
kelta net į “tikėjimo" laipsnį. Toks politinis “ti- 
kėjimas", aišku, nebegali derintis su tikraisiais 
idė'iniais pagrindais—tiesa, pasaulėžiūra, religija. 
"Liberalizmas mano,—sako Br. Raila, kad yra 


pasibaigę ar turėtų pasibaigti, kur jie dar tvyro, 
teokratijos amžiai, —kitaip sakant, “Dievo val- 
džia'... Teokratija yra priešinga esminiams de- 
mokratijos dėsniams“ (m. p. Y), (t. p.). Vadinas, 
tas pats autorius, vienur tuos dėsnius puldamas, 
kitur jais remiasi. Suprantamiau, kad tai daro J. 
Pronskus, išpažindamas totalinę demokratiją; jam 
“lietuvis, norėdamas būti tikru demokratų, sun- 
kiai begali būti geru kataliku, dėl to kad tikras 
demokratas savaime yra liberalas“ (m. p. Y). 
Nereikia net būti kataliku: ir kiekvienas, “kas 
tiki, kad yra vienas tiesos kelias ir tas kelias jo 
kelias (“jo" yra individualistų - liberalų pažiū- 
ra, o visų kitų—“bendras" kelias,Y), tenka pri- 
leisti, kad tokiam demokratinės santvarkos at- 
mostera nėra patogi" (Liberalizmas ir religija: 


"Naujienos" 1954, nr. 123). Einant toliau, pasi- 
rodo, kad su demokratija nebesuderinamas net 
religijos bei pasaulėžiūros dėstymas mokyklose: 
“Mėginimas kaikurių pasaulėžiūrinių grupių sa- 
vo pasaulėžiūrą skiepyti mokyklose monopoline 
galia, demokratijai yra priešingas" ir toks mė- 
ginimas esąs “totalinių santvarkų pasaulėžiūri- 
nio auklėjimo problema" (Dr. V. Butrimas, Mū- 
sų praeitis ir ateitis: “Varpas" 1953, nr. 1, p. 
68). 

Ką gi visa tai reiškia? Ar tai nėra naujas 
beidėjinis ir bepasaulėžiūrinis totalizmas, atrem- 
tas į formalinę liberalizmo tuštumą ir prideng- 
tas politika bei jos elementais, o nacionalizmo 
atveju—susietas ir su valstybės totalizmu? 

(Bus daugiau) 


T. Zikaras — Kompozicija 

ŽZODZIAI, 


Petrukas išlipo iš lovos, timptelėjo užuolai- 
dos virvutę ir su nuostaba žiūrėjo į saulės švie- 
sos subraižytas grindis. Tai baltos plonos lente- 
lės, su kuriomis jis žaisdavo kieme! Jis žengė 
per jas atsargiai, kad neužkliudytų, ir sekė sau- 
lės rėžį perpjaunant gaublį ant jo spintelės. 

— Gaublys, —ištarė jis. 

Žodis sukosi jo burnoje, didelis ir apvalus. 
Baublys, kablys, dramblys. Petrukas pasuko jį, 
ir gaublys sumirgėjo. Mėlyna spalva buvo jūra, 
čia buvo Niujorkas, čia buvo Lietuva — saky- 
davo tėtis. 

Tai bus linksma, 
Tai bus linksma, 
Tai bus linksma Lietuvoj. 


Taip dainuodavo mama. Petrukas abiem ran- 
kom sustabdė gaublį ir smalsiai apčiupinėjo jį. 
Jis nebuvo šlapias. Bet jūra šlapia. Jūra yra 
daug vandens ir šniokštimas ir rudi žmonės be 
marškinių ir karštas smėlis po kojomis. 

Jis nežymiai išsižiojo — kaip visad sunkiai 
galvodamas — ir parodė savo dantukų smailu- 
mą. Nuo gaublio jo žvilgsnis nuslydo į savo 
nykštį. Grindys buvo vėsios po jo kojomis. Jis 
labai mėgdavo stovėti basas ant vėsių grindų, 
nes tėtis ir mama drausdavo taip daryti. Jei tė- 
tis pamatytų jį dabar be šlepetėlių?!  Ne-ne-ne- 
ne-ne! sakytų jis nesustodamas ir pakeltų Pet- 
ruką augštyn, didelis, kietarankis. 

Petrukas baimingai pažiūrėjo į gretimo kam- 
bario duris. Jos nejudėjo. Tėtis dar miega! Kad 
taip praslinkus pro jo lovą, nušliaužus į virtuvę. 
Jis galėtų atidaryt visus stalčius ir viską sudėt 
ant grindų. 

Durys cyptelėjo kaip užminta katė. Tamsa 
tėvų miegamajame buvo šilta ir glūdi, lyg mie- 
guistas motinos apkabinimas. Petrukas pasispy- 
rė prakuldinti pro tėvų lovą, bet sustojo pusiau- 
kely. Kažkur lauke girgžtelėjo skalbinių vir- 
vė, ir jis tarėsi matąs juodus baltinius plevėsuo- 
jant. Jis vėl pažiūrėjo į lovą, kad įsikvėpus drą- 
sos. Tėtis ir mama po antklodėmis atrodė labai 
dideli ir keisti. Ar iie tikrai tie patys? dingte- 
lėjo Petrukui. Motinos veidas, įkniaubtas pagal- 
vėn, buvo nepsžistamas, tarsi sulipdytas iš žais- 
linio molio. Tėtis tyliai šnarpštė. Ką jis sako 
dabar? Kodėl jis taip nekolba dienos metu? 
Tamsoje, jie abu buvo svetimi, nesuprantami: 

GRAŽIEJI 


ŽODŽIAI 


ALGIRDAS LANDSBERGIS 


kaip dienos metu, kada jie supykdavo ir imdavo 
grasinti jam. 

Petrukas panoro šokti ant jų lovos ir pabu- 
dinti juos, kad jie pakeltų galvas ir pasveikintų 
jį; kad jų veidai būtų tieji, kuriuos jis pažįsta. 
Bet baimė sulaikė jį. O jeigu jie atsisės lovoje 
ir bus tie patys keisti nepažįstamieji! 

Petrukas begarsiai nustriksėjo salionėlio ki- 
limu, įšoko į šviesią virtuvę ir užkopė ant skal- 
bimo mašinos prie lango. Saulė apsėmė jį, ir jo 
vėsus užpakaliukas su malonumu jautė įšildytą 
mašinos dangtį. Mirksėdamas ir plačiai išsišie- 
pęs, jis žiūrėjo žemyn pro langą. 

Už jų kiemo tvoros, braškėdama plito lent- 
pjūvė. Visas miestas lentų! Jei jį įleistų į lent- 
pjūvės kiemą! Ir jis, bematant, matė save sta- 
tant iš lentų namus ir šulinius — skersai ir išil- 
gai, skersai ir išilgai. 

Jo akys sustojo prie žalio ir mėlyno sunk- 
vežimio šalia raudonos plytų tvoros. Šiandien 
jie nejudėjo, šiandien dėdės nekrovė lentų, šian- 
dien mama ir tėtis abu buvo namie. Šiandien 
šeštadienis! garsiai suprato jis. 

Jis pasigedo dėdžių, kurie kasdien dirbdavo 
lentpjūvės kieme. Bet rytas rytan jis buvo taip 
godžiai įsižiūrėjęs į juos, kad jam tereikėjo pri- 
simerkti ir jis galėjo aiškiai matyti viską. Iš 
sunkvežimių čiuožia lentos ir triukšmingai krin- 
ta žemyn. Dulkių debesis pakyla, ir jame guviai 
juda mėlynai apsirengę žmonės. Kaip vikriai, 
kaip tvirtai jie griebia lentas! Kaip jos slysta 
ir atsimuša į jų blizgančias skardines pri- 
juostes. Kai Petrukas užaugs, jis bus mėlynas 
dėdė. Jis turės skardinę prijuostę ir — kokia lai- 
mė!-—-kraus lentas visą dieną. 

Jo galva svaigo nuo ateities pažadų. Jis 
užaugs rytoj. Viskas bus rytoj. Pro viršuje 
pravirą langą sklido šiluma persotinta lentpjū- 
vės kvapo. Vakar tėtis sakė jam, kad taip kve- 
pia sakai, smala, medis. Petrukas lėtai pakar- 
tojo: sakai, smala, medis. Žodžiai taip pat kve- 
pėjo. 

Jis mylėjo žodžius. Jis mėgdavo lytėti 
Juos, jausti juos burnoje. Vieni buvo šilti kiti 
vėsūs; vieni šiurkštūs, kiti lygūs; vieni šnypštė, 
kiti dainavo. Žodžiai buvo jam brangesni už 
žaislus didžiojoje dėžėje. Jų buvo labai daug; 
nieko kito nebuvo tiek daug. Jis mėgino duot 


žodžius visiems daiktams, kuriuos jis matė pro 
langą. Tie, kuriems jis nerasdavo žodžio, palik- 
davo tolimi ir svetimi. Tieji, kuriuos jis pava- 
dindavo, priartėdavo prie jo ir tapdavo jo drau- 
gais. 

Saulė kaitino dar labiau. Šiluma maudė 
Petruko ploną, standrų kūnelį. Lentpjūvė raibo 
jo akyse. Iš pamirštos uždaryti prieskonių dė- 
žutės, jį pasiekė cinamono kvapas. Jis nenusto- 
jo šypsojęsis. Jam buvo taip gera, kad jis ėmė 
linksėti galvute, užsimerkdamas ir atsimerkda- 
mas. Jam buvo geriau, kaip valgant pudingą, 
kaip miške ant žolės, kaip Kalėdų seniui išbėrus 
savo maišą. 

Ir rąžydamasis savo didžiąjam pasitenkinime, 
jis atverė burną naujam žodžiui. Jis pradėjo 
greičiau alsuoti. Visais savo sąnariais jis sten- 
gėsi išrasti žodį, kuris išsakytų viską ką jis ma- 
tė ir jautė šią laimingąją akimirką. Vienas 
po kito, žodžiai prisiliesdavo jo gomurio ir vėl 


nuslysdavo. Jis ištarė — kala — ir tylėjo. Kai 
saulė šviečia, dėdės nusiima marškinius. Dėdės 
rudi, jo tėtis baltas. Ne, nusprendė jis. Kala 


netiko, kala buvo nepakankamas. 


Petrukui nebebuvo taip gera. 
darytis įkyri. Jam taip reikėjo žodžio, ir jis ne- 
galėjo jo rasti. Jo pažastys suniežtėjo, jo pilvas 
sugurgė, ir jis pradėjo norėti pieno. 

— Kalala,—sujudėjo jo lūpos. 

Kalala? Taip, kalala! Tame žodyje buvo 
viskas: saulė, lentos, sakai, dėdės, virtuvė, ir jis 
pats, vėl visas džiaugsmu švitintis. Kalala, ka- 
Jalal. 

Tėvo žingsniai mieguistai sušlepsėjo, ir du- 
ryse pasirodė jo neskustas veidas, mėlyni nakti- 
niai marškiniai ir plonos, ilgos kojos. Petrukas 
pamiršo turįs bijoti jo už savo basumą ir už- 
draustą sėdėjimą prie lango. 

- Kalala!-- džiugiai sušuko jis tėvui. — Ka- 
lala! | 

Snaudulingos raukšlės jo tėvo veide nepasi- 
keitė. nė 

— Aš tau parodysiu karalių, —niurnėjo jis. 
— Kas vaikščioja be šliurių? Per langą iškrisi. 

— Kalala, — sušnabždėjo Petrukas. 

Tėvas neatsakė. Jis kampuotais judesiais 
nuprausė Petruką ir pastatė jį ant kėdės. Ren- 
giamas Petrukas nuolat sukosi lango pusėn, kad 
užčiuopus akimis tėvo staigiai nutrauktą saulė- 
tos lentpjūvės vaizdą. Tėvas nuolat suko jį at- 
gal, veidu i save, ir jųdviejų raumenys valan- 
dėlę priešiškai įsitempė. pak | 

Paleides ji, tėvas žiovaudamas ėmė šildyti 
kakavą ir abuoja ranka vartyti kiaušinienę. 

— Dabar valgysim, — tarė jis labai įsakan- 
čiu balsu. 


Saulė ėmė 


Triušio piešinys lėkštės dugne apsidengė 
kiaušiniene, ir Petrukas stropiai atkasė jį šakute. 
Tada jis pakratė galvą. Jis buvo alkanas, bet jis 
nevalgys, nes tėvas neatsakė į jo žodį. Užsispy- 
ręs, jis klausėsi tėvo prašymo ir grąsinimo. Tė- 
tis turės nusileisti, arba Petrukas išspjaus kiau- 
šinienę. 

Po kelių minučių, tėvas nuėjo į kitą kamba- 
ri ir atsinešė didelę spalvotą knygą. 

— Sėsk man ant kelių. Aš tau paskaitysiu 
apie Babar. 

Šitam Petrukas niekad negalėjo atsispirti. 
Jis vos susilaikė bematant bešokąs ant tėvo kelių. 
Jis susitvardė, palaukė valandėlę ir tik tada link- 
telėjo, nežiūrėdamas tėvui į akis. 

Po pirmųjų tėvo žodžių, jis pamiršo viską. 
Babar dramblių karalius!  Petrukas nejautė 
kiaušinienės skonio. Kūdikis Babar bėga per 
brūzgynus! Babar nusiperka žalius drabužius ir 
ilga nosim šlamščia pyragaičius! Kas dedasi 
dramblių šaly, Babar svetur keliaujant? 

Tėvas nespėjo atsakyti. Pažįstamos rankos 
užspaudė Petruko akis ir švelniai nuslydo. Prie 
io glaudėsi motinos veidas, toks išbalęs be lūpų 
dažų. Ji pabučiavo Petruką, ir jam dingtelėjo, 
jog ji kvepia kitaip negu tėvas. 

Petrukas žiūrėjo į grindis. Jam dar buvo 
sunku įprasti prie motinos pabučiavimo kiekvie- 
ną rytą. Anksčiau ji išeidavo dirbti jam mie- 
gant — taip ji jam aiškindavo — ir grįždavo na- 
mo, kai jis lipdavo vakare augštyn purvinas ir 
pavargęs, kad užmigus po pusvalandžio. 

Kodėl ji eidavo dirbti? Kodėl ji negalėjo lik- 
ti namuose, kaip bobulė ir katės? Kodėl tėtis 
pirmas atėjo jo aprengti? Ji sakė mylinti Petru- 
ką, bet kodėl ji palikdavo jį ir išeidavo? Ar ji 
tikrai mylėjo jį? 

Kartėlis grįžo Petruko burnon, ir jis nudavė 
nesidomis motina. 

— Tete, skaityk, — ištarė jis irzliai. 

— Ir tada dramblių karalius suvalgė blogą 
grybą ir... numirė, — kalbėjo tėvas įdėdamas 
kąsnelį į pravertą Petruko burną. 

Numirė... To žodžio Petrukas nežinojo. 
Akių krašteliu jis sekė motiną, iškeltom rankom 
siekiančią prieskonių dėžutės spintoje. Jis mažai 
težinojo savo mamą. Jis norėjo geriau žinoti ją. 
Petrukas vėl žvilgterėjo į paveikslą knygoje. 
Dramblių karalius gulėjo parvirtęs ant šono, vi- 
sas žalias, visai kitoks. Tai buvo “numirė"'. 

— Mama, tu numirsi, —ištarė jis. 

T6vo šakutė su kiaušiniene sustojo pusiau- 
kely. Petrukas pajuto jo kūną akimirką su- 
standrėjant ir vėliau sudrebant nuo juoko. Mo- 
tina paliko prieskonių dėžutę ir žiūrėjo i ji Jos 
lūpos šypsojosi, jos akys buvo labai liūdnos. 

taiga ji pribėgo ir apglėbė Petruką, įstumda- 

ma jo galvą į tėvo šiltą krūtinę. Petrukui buvo 
nepatogu, tėvo plaukai kuteno jį, bet jis nedrįso 
nieko sakyti. Su jo tėvais vyko kažkas neįpras- 
to. 

Pagaliau jie atsiskyrė, ir tėvas ištarė kimiu 
balsu: 


— Padainuosim? me 
— Taip, padainuosim, — skubėjo sutikti 
Petrukas. 


Tėvas ir motina pradėjo: 
Pas tavo tėvelį 
Aš valgiau ir gėriau, 
Man tavo tėvelis 
Tave pažadėjo. 

Mamos balsas buvo vos girdimas, nors pa- 
prastai ji galėjo dainuoti daug garsiau už tėtį. 
Petrukui patiko dainuojantys žmonės. Jis būtų 
galėjęs žiūrėti į juos valandų valandas. Jie bū- 
davo gražesni, nerėkdavo, nekalbėdavo jam ne- 
patinkančių žodžių, neversdavo valgyt, patys ne- 
valgydavo tais baisiais didelių žmonių kąsniais. 
Gal jie ilgiau dainuos, jeigu ir jis prisidės? 

Aš jauna mergytė 
Nenoju tekėti... 

Petrukas užkliuvo už žodžio “tekėti? ir nu- 
stojo dainavęs. Koks keistas žodis.  Petrukas 
pavartė jį, kaip dailų akmenėlį, ir, kažkodėl, pri- 
siminė savo mažiausiąją pusseserę. Jis žvilgte- 
rėjo į motiną. Dabar jis pradės kalbėti su ja. 

— Mama,—tarė jis.—Valytė nori tekėti. 

Motina ėmė juoktis, ir keistas liūdnumas 

jos veide dingo. 
| — Už ko? 

— Už saulutės! 

Tėvams nenustojant juoktis, Petrukas žvilg- 
terėjo pro langą.  Alksnio lapas pamažu krito 
žemyn, sublizgėjo saulėje ir užgeso. Kai lapai 
krinta, yra ruduo — kartojo jis sau senus tėvo 
žodžius. 

— Tėte, kodėl lapai krinta? 

— Jie sudžiūna, nebegauna syvų, pagelsta... 
supranti? 

Petrukas niekad neišsiduodavo nesuprantąs 
ir stengėsi labai rimtai žiūrėti į tėvą. Bet tė- 
vas permatė jį ir pamosikavo pirštu. 

— Petruk, sakyk teisybę — tu nesupranti. 
Dabar aš tau pasakysiu taip, kad tu suprasi. Šal- 
na juos pakanda. Ruduo. Ruduo nukanda juos. 

— Bet, tėte, ruduo neturi dantukų? 

— Koks tu gudrus... Taip, ruduo neturi 
dantukų. Taip sakoma poezijoj. Poezija? Ka- 
da nors tu suprasi. Kai tu užaugsi didelis. 

Rytoj, kai jis užaugs, jis tebesėdės ant ma- 
šinos ir jo tėvai tebestovės šalia jo. Jis bus di- 
delis, o jie bus labai, labai dideli. Petrukas at- 
siremė į juos, bijodamas, kad jie neatsitrauktų. 
Ir rytoj jo tėvai nejudės, jis girdės savo širdį 

tuksint, lentpjūvėj skardens dėdžių juokas. Kaip 
gera buvo galvoti apie visa tai. Saulė užtvino 
didįjį alksnį lauke, ir jo lapija suspindo, lyg jo- 
je būtų pasislėpę šimtai veidrodėlių. Kaip jis 
blizgėjo! Dabar buvo laikas gražiajam žodžiui, 
ir Petrukas sušnabždėjo sau: 

— Kalala. 

Jis jautė motinos prisiglaudimą ir nutarė 
patikėti jai savo Žodį. 

— Kalala! 

Bet tuo metu ji pasistiebė pabučiuoti tėvo, 
ir Petruko žodis nepasiekė jos. Kodėl ji bučia- 
vo tėvą kitaip negu jį? Jis timptelėjo motiną 
už rankovės. 


— Kalala!! 

— Tikrai, — šypsojosi motina. — Ką tas reiš- 
kia? 

— Jis kalba turkiškai, — juokėsi tėvas. 


Staiga jis nebemėgo jų. Jis nušoko nuo 
mašinos, bet motina pagavo jį ir stipriai priglau- 
dė. 


— Tu myli mane? — tarė ji, neabejodama 
teigiamu atsakymu. 
— Ne! — griežtai atšove Petrukas. 


Jis išbėgo koridoriun ir atidarė duris į laip- 
tus. 

— Petruk, kur tu eini? 

— Pas bobulę, — atsakė jis išdidžiu ir dre- 
bančiu balsu. Jis stovėjo prie laiptų ir laukė 
tėvų šaukiant jį atgal, kad jis galėtų grįžti, do- 
vanoti jiems ir vėl pasakyti savo žodį, kurį jie 
suprastų. Tėvai tylėjo. Jis taip ilgėjosi jų bal- 
so, kad jis nutarė nebelaukti šaukiamas antrą 
sykį, bet bėgti pas juos iš karto. Jis girdėjo juos 
šnabždantis tarp savęs, bet jie nešaukė jo. 

Petrukas pradėjo atbulas lipti žemyn siau- 
rais laiptais. Taip lipti jam buvo uždrausta, ir 
dabar tetis turėtų išbėgti iš kambario ir barti 
ji. Tada jis galėtų grižti. Jis ištempė ausis, bet 
net nebegirdėjo jų šnabždantis. 

Bobulės kambariai buvo tušti. Petrukas ty- 
liai nusileido prie rūsio ir pro laiptų pagalius 
žiūrėjo į vėsią prieblandą. Jo atminty dar te- 
begyveno rūsio vaizdas vasarai prasidedant: 
tuščia dėžė. Per vasaros karščius, Petrukas su 
prakaituota nuostaba sekė savo senelį pjaunant, 
kalant, dažant. Dienoms vėstant, jo senelis — 
kuris turėjo tiek replių, plaktukų, pjūklelių kaip 
niekas kitas — iš rūsio baigė daryti kambarį. 
O dabar, pro prieblandą prasiskverbiančios Pet- 
ruko akutės matė pertvaras, žalią linoleumą, 
sunkius rudus baldus, naujas lubas lentelėse. Jis 
buvo gudrus, tas jo senelis, beveik toks gudrus 
kaip dėdės lentpjūvėje. Jis negalėjo gudrumu 
prilygti dėdėms, nes jis gyveno kartu su Petru- 
ku, o dėdės turėjo daugiau lentų ir buvo rudi, 
baltadančiai, nepasiekiami,. 


Dabar senelio rūsy nesimatė. Prie pečiaus 
stovėjo bobulė. Jam patikdavo stebėti jos rau- 
donus languotus marškinius jai nežinant ir, stai- 
ga, išgąsdinti ją. Ji taip gražiai mokėdavo išsi- 


linkusi, su nejudančia ranka ant keptuvės, ji 
klausėsi spragsėjimo.  Petrukui atrodė, kad jam 
pastebėjus bobulę, visas rūsys iš karto sušilo ir 
pakvipo keptomis bulvėmis. 

Bobulė apvertė keptuvėje blyną, ir Petru- 
ko veidas ištįso. Jis pamiršo turįs slėptis nuo 
bobulės. 

— Aš noriu bulvių, —liūdnai ištarė jis. 

Bobulė pakėlė galvą. Jos akys, kurių jis 
nematė, nušvito po akiniais. Jos veidas buvo 
kitoks kaip jo tėvų: pilkesnis, liūdnesnis ir la- 
bai kantrus. Jai pajudėjus, rūsys iš karto pagy- 
vėjo, blynai suspragsėjo garsiau. Pavargusia ran- 
ka ji pasitaisė iš po skarelės išsidraikiusius plau- 
kus. 

— Petrukėlis. Eikš, pabučiuosiu į galvutę. 

— Aš noriu bulvių. 

— Eikš valgyt skanių blynukų. 

Petrukas nusileido į rūsį ir dvejojo. 

— Bobulyt, iš ko daro blynus? 

— Iš miltų, iš sviesto, iš kiaušinių. 

Bobulė visad turėdavo laiko atsakyt jam, ir 
jis išnaudodavo tą nesibaigiančiais klausimais. 

— Iš ko daro kiaušinius? 

— Vištytės deda kiaušinius. 

— Ne, — nutęsė Petrukas. Neigiamas at- 
sakymas duodavo jam laiko apgalvot nelauktus 
didelių žmonių tvirtinimus. 

— Tikrai, Petruk. Klausyk, aš tau padai- 
nuosiu: 

Tos vištytės kiaušius deda, 
Iš tų kiaušių vaikus peri. 

Kiti žmonės dainuodavo retkarčiais, bet bo- 
bulė buvo visai kitokia — jos kiekvienas žodis 
būdavo išdainuotas. Petrukas žinojo kaip labai 
jai patinka klausytis jo dainuojant. Jis žvilgte- 
rėjo į blynus keptuvėje ir pradėjo: 

Iš tų vaikų blynus kepa... 

Bobulė juokėsi pakreipdama galvą, susiim- 
dama rankas ir apžvelgdama visą rūsį, kad su 
kuo nors pasidalinus savo juoku. Pro rūsio lan- 
gelį, lauke matėsi kačių smalsūs ūsai. Augštai, 
už lentpjūvės, pradundėjo traukinys, ir-tusy Die 
ko nebesigirdėjo. Stiklinė indų spinta vos ma- 
tomai virpėjo kaip stora moteris juoko priepuoly. 

Spintos viduje, stiklinės ir lėkštės pamažu 
nurimo. Petrukas smalsiai žiūrėjo į blynus. Jam 
buvo jauku ir gera. 

— Kalala, — ištarė jis bobulei. 

— Aš neturiu karvelių dabar. 
nori karvelių. Aš pietums padarysiu. 

E — Kalala! 


Mažiukas, 


BO ME GRALNIASTA-I 


ELENA TUMIENĖ 


Anoje pusėje tvoros, 

apleistam sode, 

prisirpo saulėj, kaip lašai raudono vyno 
Dio mueso 1 ana. tia, 


Sūnelis mamą nuo žalios vejos 

mažyčiu piršteliu vadina 

ir, pasistiebęs ant basų kojelių, anon pusėn rodo: 
nejau mama nemato 

šios vasaros stebuklo—raudonų kalėdinių 
—pomegranatų? [burbulų 


Gi žalio riešuto—kaimyno 

lapai viską žino. 

Jie paskalas visame sode 

skleidžia, šnabžda; šneka, šneka, kaip senutės 
ir darosi nuobodu; [tetos, 
ach, taip nuobodu! 

paauksintiems koralams saulėje — 
pomegranatams. 


Maži viščiukai rankioja žolelę jauną (vaikščioja 
ir kartkartėmis, snapelius pastatę, [ratu) 
psalme pagarbina kartu 

purpuro aukso skeptrus apskritus — 
pomegranatus. 


O tos Dievo Karvytės! Ach, garbingos ponios! 
Jau nuo laikų Sokrato 

jos įprato 

rytais priiminėti pasiuntinius Apolono; 

dar čiauška, šnekasi maloniai 

viltim išklotame salione, 

po ugniaspalviais lampionais — 
pomegranatais. 


Kiek daug svalvos, saldumo ir vilionės 

už tvoros ten matos 

pusiau pripūstuose raudonuose balionuose 

— pomegranatuose. [(žaliame fone) 


Bet jeigu JIS, KURIO šis sodas, jų nemato, 
jais nesidomi, jų neraško, nenukrato, 
suvysta, pajuoduoja ir susiraukšlėja 

(štai saulėj supelėjo .. .) 

net ir raudono aukso obuoliai — 
pomegranatai. 

— Valgyk blynukų, žiūrėk, kokie skanūs 
blynukai ... 

Petrukas pasitraukė atgal prie laiptų. Jis 
labai norėjo blynų, bet dabar jis turės atsisakyt 
jų. Bobulė jo nesuprato. 


— Eikš, Petrukėli. Valgyk, ir aš tau pasa- 
kysiu pasaką. Eikš. Gyveno senelis su bobule. 
Jie turėjo avyčių penketėlį ... 

Petrukas, atbulas, lėtai lipo augštyn. 

—, ..vištytę rudagurklę, katytę sapanagę ... 

Ant augštos lentpjūvės tvoros rudens vėju- 
je šlamėjo vijokliai, ir bobulės balsas buvo to- 
limas. 

—...katytę riestuodegytę... 

Petrukas prikišo akį prie skylės tvoroje ir 
žiūrėjo į lentų eiles kitoje pusėje. Jis paspyrė 
koja savo sunkvežimuką ir lenteles. Jos atrodė 

Va K)LJI0N-YANIAES 


JOANEĖLĖ 


(Spalvoti paišeliai) 


V. Maželio nuotrauka 


jam labai skurdžios, ir jo netraukė žaisti su jo- 
mis. Jis dar jautė savo gražiojo žodžio skonį go- 
muryje. 

Iš gatvės pasigirdo ūžimas, ir Petrukas pa- 
judėjo namo priekin. Jo širdis pradėjo greičiau 
tuksėt. Didžiulis, purvinai pilkas šiukšlių sunk- 
vežimis šniokšdamas trūkčiojo priekin. Dėdės— 
kitoki dėdės pilkais rūbais — žirgsėjo šaligat- 
viais. Jie pastverdavo šiukšlių dėžes viena ranka 
ir, nežiūrėdami, iškratydavo jas į atrajojančią 
skylę sunkvežimio užpakalyje. Jie atgalia ranka 
numesdavo dangčius ant šaligatvio; dangčius, 
kurių Petrukui net nevalia būdavo paliesti. Ko- 
kios gėrybės krisdavo į tą skylę: laikraščiai, dė- 
žės, kaulai! Skylė sukosi ir traiškė viską! Dė- 
džių veidai buvo purvini, ir niekas neliepė jiems 
praustis. Koks gyvenimas! Kai Petrukas už- 


augs, jis vežios šiukšles. Jis iškratys viską sky- 
lėn ir pasiliks sau spalvotas dėžutes. Bet — len- 
tos?! Kada jis bekraus lentas?! Jis vežios šiukš- 
les dieną ir kraus lentas naktį!! Saulė švies. 
Bobulė keps jam blynus ir maitins jį pro skylę 
tvoroje. 

— Kalala!! Kalala! 

Petrukas ilgai sekė nušniokščiantį sunkveži- 
mį ir klausėsi nubarškančių dangčių. Kada jie 
vos besigirdėjo, jo ausysna įsiskverbė sviedinuko 
papsėjimas. Kitoje gatvės pusėje keli vaikai, 
kampuotai kraipydamiesi, mėtė sviedinuką. Jis 
nenoromis pastebėjo, jog jie buvo didesni už jį, 
bet netrukus pasiguodė, kad jie tik truputį di- 
desni. Jie trypčiojo ant grindinio kreida išbrai- 
žytuose ratuose. Jie išmušdavo sviedinuką augš- 
tyn, subėgdavo į krūvą ir, rėkdami, stumdyda- 
vosi liesom rankom. Petrukas įsitempęs klausėsi 
jų: 

— Kamondišvei kamondišvei. 

Jie kalbėjo kitaip. Jis nesuprato jų. Jo tė- 
vai nesuprato jo, jis nesuprato jų. Jis labai rim- 
tai stengėsi pakartoti jų žodžius: 

— Dišvei dišvei . 

Tie žodžiai buvo išdykę ir kuteną. Dabar 
Petrukas atsiminė — vaikai kalba angliškai. 

— Dišvei! 

Jis taip pat kalba angliškai! Lietuviškai, 
angliškai. Angliškai kalba vaikai žaisdami. Lie- 


tuviškai kalba jo namiškiai. Vaikai buvo mažes- 


ni už jo namiškius; Petrukas mokėjo pasakyti 
“dišvei"'". Vaikai supras jo. gražųjį žodį! 

Jis žengė nuo šaligatvio į uždraustąjį žolės 
ruoželį prie pat gatvės, kur automobiliai gali 
nupjauti pirštų galus. 

— Kalala! — sušuko jis vaikams. 

Jie nenustojo žaidę. 

—- Kalala!! 

Vienas vaikas atsigręžė į jį, sviedinukui pa- 
sprūdus. 

— Šatap jutusmol jukientplei. 

Ką jis sako? Ar jis suprato Petruko žodį. 
Ne, ne... Jei jis būtų supratęs, jis kitaip kal- 
bėtų; taip, kad Petrukas jį suprastų. 

Petrukas dar kurį laiką pastovinėjo ant ŽO- 
lės ruoželio. Jis tikėjosi, kad tėvas pamatys ji 
pro langą ir pradės barti. Tada Petrukas nuduo- 
tų negirdįs jo ir dainuotų pats sau. Gal būt, jis 
net sugundytų tėvą vytis jį iki pat didžiosios 
gatvės krautuvių... 

Nesulaukęs tėvo, jis nenoriai vilko kojas į 
kiema. Jam buvo uždrausta liesti vijoklius. To- 
del jis nuskynė vieną lapelį ir jautėsi truputį 
geriau. 

 Pėtruk! 


Jis stabtelėjo išsigandęs. Ar senelis pamatė 
jį laužant vijoklius? 

— Labas rytas, Petruk. Eikš pasisveikint, 
duok rankutę. 

Senelis stovėjo prie garažo ir nepiktai šyp- 
sojosi. Petrukas nuoširdžiai atsiduso, pribėgo 
prie senelio ir ištiesė jam kairę ranką. Senelis 
nepaspaudė jos. 

— Kurią rankutę reikia duoti? — klausė jis 
primygtinai. 

Kodėl senelis nori kitos rankos? Su kita ran- 
ka Petrukas turi laikyti savo sagą. Jis neduos 
jos, nors ir kaip prašomas. | 

Bet pačiame savo užsispyrimo kietume Pet- 
rukas pamatė ant suolo senelio darbinį maišą. 
Jis skubiai padavė seneliui dešinę ranką, nuo- 
lankiai pakreipė savo galvą ir, žiūrėdamas jam 
tiesiai į akis, saldžiai ištarė: 

— Seneliuk, kur tu buvai? 

Prie senelio akių 
raukšlelių: 

— Lentpjūvėj, Petruk. 

Petrukas beveik lietė senelio dygius, baltai 
apdažytus ūselius. 

— Ką tu man atvežei? 


subėgo daug linksmų 


Senelis pakėlė maišą, ir ant grindinio pabi- 
ro krūva kaladėlių. Petrukas stovėjo nejudėda- 
mas, sužavėtas jų barbėjimo. Tada jis su dėkin- 
gu uolumu puolėsi statyti namo. 

Pusiaukely jis stabtelėjo ir labai tyliai ištarė: 

— Kalala . 

Senelis negalėjo jo girdėti, bet Petrukas ne- 
bedrįso būti vėl nesuprastu. Jis ištarė savo Žo- 
dį senelio akivaizdoje, ir to užteko. 

— Petruk, ar tu leisi Aleksiukui pažaisti su 
savo kaladėlėm? Jis šiandien atvažiuoja pas ta- 
ve. Ir Marytė, ir Daivutė. 

Petrukui užėmė kvapą. Jis kasdien laukda- 
vo nesulaukdavo savo mažųjų pusseserių ir pus- 
brolio. Tačiau šiandien jam ypatingai reikėjo 
Aleksiuko. Aleksiukas nebuvo didelis, jis kalbė- 
jo lietuviškai — ne taip kaip tie vaikai su svie- 
diniu. Petrukas galės jam pasakyti savo žodį. Ir 
su juo ateis dideli žmonės, jo dėdės ir tetos, su 
savo įdomiais veidais ir daugeliu ilgų, naujų 
žodžių. | 

— Ne, — atsakė Petrukas. Jis gėdijosi išsi- 
duoti, kaip labai jis laukia Aleksiuko. 

— Tada Aleksiukas neateis. 

— Jis ateis! 

Petrukas pasistūmė kaladėles prie tvoros, 
iš kur jis galėjo matyti vartelius. Čia jis sėdės 
ir lauks jų ateinant. 

Augštai atsidarė langas, ir jame pasirodė 
motinos galva. Ji šypsojosi, ir jis vos susigriebė 

neatsakęs į jos šypseną. Kodėl ji taip ilgai buvo 
palikusi jį? Jis sekė ją akių krašteliu. 
Motina pradėjo dainuoti: 


Oi ir atėjo Petrukas, 
Oi ir atėjo jaunasai, 
Ir atėjo Petrukėlis, 
Baltas gražus dobilėlis, 
Dobilas, dobilas ... 

Jis nebegalėjo išsivaduot iš jos didelių mė- 
lynų akių ir truputį pasuko galvą, kad įsižiūrė- 
jus daugiau jos veido. Jo pirštai prisiminė jos 
kaktos švelnumą, ir vėjo staigiai išdraikyti jos 
plaukai prie baltos sienos priminė išsiliejantį ra- 
šalą baltoj staltiesėj. Ji buvo graži; nebuvo gra- 
žesnės už ją. Gal ji tikrai myli jį? Jis staigiai 
kryptelėjo galvą, šyptelėjo jai ir nuleido akis 
susigėdęs. Gal tikrai? 

Motinos galva dingo, ir jis užsižaidė su ka- 
ladėlėmis. Diena nepastebimai slinko vėlyn, ra- 
mi ir soti, nuskaidrinta laukimo, su blunkančiu 
kartumo skoniu. Jo lūpos apsitraukė pienu, ir 
piene pridžiūvo medauninko trupinėlis. Paskui 
lūpas apdengė taukai, ir jo marškinėliai nusitau- 
kavo. Jis sudaužė stiklinę ir gavo per nagus. Du 
sykius jis užpykino didžiuosius ir du sykius su- 
sitaikė. Jis nusibrėžė alkūnę ir gerą pusvalandį 
mėgavosi visų dėmesiu ir užuojauta. Ir jis nuo- 
lat ištardavo savo gražųjį žodį, kaip pasitikrin- 
damas didįjį Kalėdų žaislą dėžėje. 

Pagaliau jis pamatė juos! Pirmiausiai pro 
vartelius įriedėjo vežimėliai. Juose, kaip šilti 
tešlainiai sėdėjo Marytė ir Daivutė. Iš jų trum- 
putėlių pasipūtusių suknelių — vidudieniai mė- 
lynos ir pašvaistiniai ružavos — tingiai dribo jų 
riebios kojytės. Pro vežimėlius, priekin iššoko 
Aleksiukas ir žygiavo plačiai mosikuodamas ran- 
komis. Jo plonas kaklas šovė toli augštyn iš po 
suglaistytų melsvadryžių marškinukų. Už vaikų 
grūdosi krūva suaugusių. 

Petrukas pasileido pasitikt jų, pusiaukely 
apsisuko atgal, pribėgo prie rūsio durų, šūkte- 
lėjo — ateina! — vėl apsisuko ir susidūrė su 
Aleksiuku. Jis drebėjo iš pasitenkinimo. Alek- 
davo didesnis už Petruką, nors Petrukas vis au- 
go ir augo — ir išdidžiai pakratė jo ranką. Jis 
nežiūrėjo į Petruko atsidavusias akis, bet tolyn 
į kiemą pro jas, kur buvo sukrauti žaislai. 

— Vanapleivitmy. 

Aleksiukas kalbėjo angliškai!Jis jau ėjo į 
mokyklą. Petrukas staiga pabūgo, kad jis nesu- 
pras gražiojo žodžio, kaip ir vaikai ant gatvės. 

— Nori žaist? — pakartojo Aleksiukas. 

Jis mokėjo ir lietuviškai! 

— Diš vei! — linksmai sušuko Petrukas, no- 
redamas pasididžiuoti savo nauju mokėjimu. 

Tada namiškiai išėjo pro duris ir susimaišė 
su svečiais. Plačios šypsenos priartėjo apsikabi- 
nimuose ir susiaurėjo pasibučiavimuose. Namiš- 
kiai tuojau pradėjo žavėtis mergaitemis, ir Pet- 
rukas stebėjo jas iškylant virš visų galvų, jų ko- 
jytes spurdant ir jų kelnaites mezginiuojantis. 
Joms nusileidus, jis su malonumu pastebėjo, jog 
jos buvo mažesnės už jį. 

Visas būrys ėmė pamažu tvinti į kiemo gi- 
lumą. Petrukas įsimaišė vidurin ir leidosi stu- 
miamas kartu. Jis atsimušdavo į šlaunis ir pasi- 
laikydavo kelnių. Tada atėjo svečių eilė žavė- 
tis juo. Teta Adelė, apvali ir amžinai besijuo- 
kianti, stipriai apkabino jį ir pabučiavo didelėm 
šlapiom lūpom. Ji kvepėjo virtuve. Teta Emili- 
ja palietė jį ilgais plonais pirštais, menančiais 
pieštukus, ir prie jo skruosto prilipo jos lūpų 
dažai. Jos kvapas jam atšaukė mamos stalelį su 
veidrodžiu ir mažom bonkutėm. Išsivadavęs iš 
jų glėbio, Petrukas rankove nusišluostė skruos- 
tą ir lūpas. Jis nemėgo šlapio kutenimo ir jis 
žinojo, kad toks jo mostas privers visus juoktis. 

Jis veltui laukė, kada jį pradės kiloti augš- 
tyn. Nejaugi aš toks storas, stebėjosi jis, ir prisi- 
gretino prie vyrų. Jis tesiekė mažesniajam jų 
iki juosmens, bet jam ir nereikėjo žiūrėti į jų 
veidus — jis atsiminė juos iš kelnių ir pilvų. 
Šitos pilkos kelnės su pakibusiais keliais, dėmele 
prieš pat jo nosį ir apvaliu pilvuku buvo dėdės 
Antano. Šitas dideles, dideles, kaip ant dviejų 
medžių užmautas ir su visosna pusėsna išsiver- 
žiančiu pilvu dėvėjo dėdė Vytautas. Šitose ru- 
dose, lygiai suglaistytose ir visai be pilvo, ne- 
kantriai stovinėjo dėdė Jonas, kuris kartais nu- 
vesdavo Petruką prie kūdros laivelių paplukdyti. 

Kažkas sunkaus nusileido ant jo peties, kaip 
ta stora katė užšokusi anadien. 

— Petruk, kaip vyrai sveikinasi? — sugriau- 
dė dėdės Vytauto balsas. 

Petrukas nenorom pažiūrėjo augštyn. Dė- 
dės Vytauto veidas lenkėsi prie jo, kaip didžiu- 
lis dubuo. Petrukas nusisuko ir ištiesė jam su- 
glebusią ranką. | 

— Oohohoo, matyt, kad ne Lietuvoj gimęs. 
Lietuvoj vaikai cak, cak kulnim sumušdavo, gal- 
vą nuleisdavo, ranką kyšteldavo. Cak, cak. 


— Jis užaugs, — paguodžiančiai kalbėjo dė- 
dė Antanas. — Ką jis vaikas mato? Nėra draus- 
mės, nėra tvarkos čia Amerikoj. 

— Aišku, jis užaugs, — pritūpė prie jo dė- 
dė Jonas ir paėmė abi jo rankas. — Jis jau da- 
bar labai gražiai sveikinasi, — kalbėjo jis, iššau- 
kiančiai žiūrėdamas į dėdę Vytautą. — Kiek 
tau dabar metų, Petruk? 

— Penkiolika. 

— Tikrai?! 


„„ Petrukas girdėjo savo tėvą slapčia šnabž- 
dant Jaro — keturi, keturi... Bet jis nenorėjo 
sakyt "keturi". Penkiolika buvo gilesnis, ilges- 
nis ir malonesnis burnai. 

— Penkiolika! . 
ba Teta Adelė, visą laiką smalsiai- besidairiusi, 
žvilgterėjo į dangų ir suplojo rankomis: 

S — Tik pažiūrėkit į dangų! Visai kaip Lietu- 

„Visi pakėlė galvas ir valandėlę nesigirdėjo 
nei kvėpavimo. Petrukas kartu su jais žvilgte- 
rėjo į skaidrų mėlynumą ir nuleido galvą. Jam 
labiau patiko dangus su debesų meškomis ir ve- 
žimais. ; 

— Tikra bobų vasara, tik voratinklių trūks- 
ta, — pagaliau tyliai prabilo jo tėvas. 

Petrukas susiraukė ir stengėsi susivokti. 
Dar širyt tėvas sakė, jog dabar ruduo, jog lapai 
krinta rudenį, jog vasaros nebėra. Kodėl dabar 
tevas mini storų senų moterų vasarą? Jis išsi- 
žiojo klaust tėvo, bet tą akimirką motina pra- 
dėjo kviesti visus vidun. 

Petrukas pastebėjo Aleksiuką nejudant ir 
prisigretino prie jo. Jie pasiliko kieme vienudu. 
Aleksiukas paėmė Petruko sunkvežimį ir, ne- 
kreipdamas dėmesio į jį, pradėjo krauti kaladė- 
les. Jis dainavo plonai, plonai: 

Deivi deivikrakit... 

Petrukas ištikimai kartojo: 

Kraki, kraki... 

Tie žodžiai priminė jam dėdės Jono — cak, 
cak, cak. Jis sukluso ir pro atvertą langą virš 
jų girdėjo balsų ūžesį tolimame svečių kambary. 
Jį gundė pažiūrėt, kaip dėdė Vytautas valgo. Iš 
visų apsilankymų nieko nebuvo įdomesnio už dė- 
dės Vytauto valgymą. Bet jis žvilgterėjo į Alek- 
siuką ir pasiliko stovėti vietoje. Gražusis žodis 
buvo svarbesnis. 

Saulė jau sviro anapus stogų, ir žolės ruo- 
žas išilgai įvažiavimo tako sužvilgo. Kaimyno 
kieme skalbinių virvė pavargusiai girgždėjo at- 
gal. Kažkur pravirko kūdikis. Petrukas neati- 
traukė akių nuo Alekšiuko. Jis panoro apkabin- 
ti ji. Ten, svečių kambary, buvo dideli Žmonės. 
Jiedu buvo maži. Jiedu niekad nebus tokie kaip 
didieji žmonės. Jis priėjo prie Aleksiuko ir pa- 
lenkė savo galvą: 

— Kalala. 

Aleksiukas pakėlė galvą nuo savo kaladėlių: 

- Čia bus garaž. Čia automobiliai važiuo- 
ja. Tū, tū,tū: 

— Nekalbėk, — irzliai suriko Petrukas. Ir 
Aleksiukas nesiskyrė nuo didelių. Petrukas pa- 
stūmė batu kaladėlę, ir garažo siena subyrėjo. 

- Petrai! — pašoko Aleksiukas. Jo veidas 
buvo piktas. Jis pažiūrėjo vidun pro langą, ir 
Petrukas pasekė juo. Tame kambary nebuvo nei 


vieno didelio žmogaus. Tik Daivutė ir Marytė 
šokinėjo ant lovos vienose kojinaitėse. Aleksiu- 
kas apsisuko ir stumtelėjo Petruką. Petrukas 
spyrė jam į koją ir pasileido bėgti vidun. Alek- 
siuko kojos tarškėjo iš paskos. Petrukas įsmuko 
i svečių kambarį ir susigūžė prie spintos. Čia 
buvo saugu. Aleksiukas įšniokštė vidun ir valan 
dėlę kovojo su savo pagunda prikult Petruką vi- 
sų akivaizdoje. Bet jis susitvardė. Jis nubėgo 
į gretimą kambarį, parkrito po televizijos apa- 
ratu ir, susiėmęs rankomis galvą, įsistebeilijo. 

Petrukas atsiduso, nusišluostė nejaustai iš- 
sirpusias ašaras ir apsižvalgė. Svečių kamba- 
rys jam visad atrodydavo nejaukus ir šaltas, nes 
jo ten neileisdavo. Dabar čia viskas. buvo gyva 
ir judėjo. Visi dideli žmonės kalbėjo sykiu ir 
nesustodami. Ant baltutelaitės staltiesės, kurią 
ištiesdavo tik svečiams, grūdosi eibė nekasdieni- 
nių valgių. Petrukas pagalvojo, kad jei dėdė Vy- 
tautas gyventų su jais, svečių kambario stalas 
taip atrodytų kasdieną. Jis nusišypsojo, ir jo 
šypsena iškrypo į žiovulį. Jis nieko nesakys ir 
klausysis jų kalbos. Už viską įdomiau jam buvo 
žodžiai, gražieji žodžiai. 


—...Aš pats mačiau. Demonstrantai su- 
stabdė tramvajų. Pamato generolą — nusiimk 
kepurę! Senukas jiems — ne! Pakšt! ir numu- 
šė jam... Buvo užbėgus Arnauskienė ir, sako, 


Laimutės vyras, sako, gavo tokį gerą darbą, jai 
nebereikia dirbt, sako, ji nusipirko tokį chalatą 
su ilgom rankovėm ... Leiskit man pasakyt, po- 
nia, aš Lietuvoj labai atidžiai sekdavau krimina- 
lines bylas. Kas kitas galėjo nužudyt ją? Kas 
kitas? Jos vyras!... Ir kodėl Vlikas turėtų kel- 
tis į Ameriką, ir kodėl, na?... Jį darbe tokia 
juodukė vilioja. Oi, nepasitikėkit juo ponia... 
Tvarka, drausmė, disciplina ... Jono pana su ki- 
tu išėjo, nepaskambina. Kas bus, Jonai? 
Laikas sustojo Petrukui. Jis vos begalėjo 
kvėpuoti. Žodžiai nenustojo byrėję iš visų pusių, 
greičiau kaip arklių kanopos televizijoje. Jis 
teatpažino taip nedaug jų. Darbas... vėliavos... 
senukas. Jis voliojo tuos pažįstamus žodžius bur- 
noje, lyg šiltus virtinius. Nepažįstamieji buvo 
kitokio skonio ir kitokios spalvos. Juodukės buvo 
juodos; disciplina priminė jam negyvą vėžlį, 
matytą vasarą prie jūros. Kiekvienas žodis bu- 
vo kitoks. Visų veidai buvo skirtingi. Dėdės Vy- 
tauto veidas buvo kitokiausias: violetinis, su st'k- 
liniais kamuolėliais akių vietoje. Jis šlavė nuo 
lškštės mėsos gabalus ir nenustojo pylęs alų sa- 
vo gerklėn kaip į didelę statinę. Koks didelis 
jis užaugs, kaip didieji namai Niujorke. Bet dė- 
dės Jono veidui apsakyti reiktų labai gražaus ŽO- 
džio. Kodėl jo akys be perstojo krypsta į tele- 
foną. Kodėl jis neskambina? Gal jam neleidžia 
žaisti su telefonu, kaip 'ir Petrukui? Petrukas 

užjautė dėdę Joną. Jis užjautė juos visus. Kaip 
gera būtų, jei kasdieną ant stalo žvilgėtų taip 
daug naujų stiklų, visi taip daug juoktųsi, ir jis 
galėtų juos visus užjausti. Kambarys suspindo 
jo akyse, kaip alksnis anksti rytą. Jis pažino 
juos visus, jie visi pažino jį, jie šypsojosi jam, 
jie glostė jį. 

— Kalala! 

Visi veidai, kuriuos jis mylėjo, sužiuro į jį. 

— Petrukas čia! 


— Petrukas angliškai kalba, — nusijuokė 
dėdė Vytautas. 

— Ne angliškai! — treptelėjo koja Petru- 
kas. — Diš vei, diš vei — angliškai! 


Jis norėjo kalbėti jiems apie rytą, medį ir 
gražųjį žodį, bet dėdės Vytauto balsas buvo daug 
stipresnis: 

— Tai Vokietijoj mes sutikom tokį unifor- 
muotą amerikietį. Jis ima ir prakalba į mus lie- 
tuviškai. Mes ir klausiam jo — iš kur jūs taip 
gerai išmokot lietuviškai? Jis ir sako: mano tė- 
vas, kai tik aš prakalbėdavau angliškai, man tuoj 
diržu per klyną... 

Dėdės Vytauto žodžiai vertė Petruką trauk- 
tis. Jie buvo dygūs ir glitūs. Dėdė Jonas atsisu- 
ko nuo telefono į dėdę Vytautą. 

— Geriausias būdas išmokyt vaikus nekęst 
savo kalbos... 

Petrukas nebegirdėjo jo žodžių. Jo akys ap- 
sidengė ašaromis. Visi atrodė jam kaip seni žmo- 
nės pro langą lietuje. 

— Petruk, eik žaist su savo pusseserytėm. 

— Ką jis su bobom? Tau geriau be jų, ar 
ne, Petruk? 

— Kodėl neini žaist, Petruk? 

Petrukas sučiaupė lūpas. Jis skubiai atsi- 
šaukė porą žodžių, kuriuos didieji žmonės saky- 
davo, kai jų veidai atrodydavo kaip jo vidus šią 
akimirką. 

— Aš liūdnas ir piktas, — tarė jis. 

Visi prapliupo juoktis. Petrukas perbėgo 
akimis jų įraudusius veidus ir sustojo ties mo- 
tinos. Ji viena nesijuokė. Jos akys žiūrėjo į jį 
su užuojauta. Ji suprato jį, ji mylėjo jį! Petruko 
lūpos drebėjo. Jis nenorėjo matyt nei vieno jų; 
jis norėjo žiūrėt tik į ją. Jis pribėgo prie stalo 
ir palindo po juo. 

— Petruk, — jis girdėjo tėvo balsą. — Vy- 
rai taip nedaro. Išlįsk. 


— Ne! 
— Sėsk ant kėdės! 
— Ne! 
— Petruk! 
— Ne! Ne! Ne! 


Tėvas pasilenkė paimti jo. Petrukas išsinėrė 
iš jo rankų ir išbėgo. Prie mergaičių kambario 

durų jis sutiko bobulę, kuri, pridėjusi pirštą prie 
lūpų, rodė kambario vidun. Jis įsmuko pro at- 
daras duris. Ant šėputės blankiai spinksėjo nak- 
tinė lemputė. Daivutė ir Marytė gulėjo lovoje 
apžioję pieno butelius. Jos apžvelgė Petruką sa- 
vo apsiblaususiomis akutėmis, neatitraukdamos 
butelių nuo lūpų. Jis pavydėjo joms, patogiai 
sudribusioms ir plačiai nusižiovavo. Buvo tylu, 
ir ūžimas iš svečių kambario slūgo. Laikrodis 
vienodai tiksėjo. Mergaitės ritmingai čiurškė 
pieną. Laikas nuo laiko jos atitraukdavo bute- 
lius nuo lūpų, ir jie šnypštė išleisdami orą. 

— Mano mama nusipirko paltą, — sumur- 
mėjo Daivutė, matyt, tęsdama pokalbį. 

— Mano mama sirgo, — vebleno Marytė. 

— Mano mama myli mane! — džiugiai iš- 
tarė Petrukas. 

Čia buvo gera. Viskas tilo ir temo. Petru- 
kas susirangė prie jų ir padėjo galvą ant Mary- 
tės kojos. Ji buvo minkšta ir šilta. Kartelis Pet- 
ruko burnoje tirpo ir mišo su saldžiu nuovargiu. 
Mama mylėjo jį! Jis rengėsi migti, bet vėl, staiga, 
pajuto aštrų dirginimą, verčiantį jį jieškoti nau- 
jo žodžio. Jis apsivertė ant kito šono, jo burna 
buvo sausa. Jis negalės užmigti, kol neatras nau- 
jo žodžio, kuris sutalpintų savyje jo paslikus są- 
narius, antklodės minkštumą, svečių juoką ir jo 
motinos akis. Jis rinkosi raides, lietė jas, at- 
metė. 

— Mupunas, — sušnabždėjo jis ir pakarto- 
jo dar sykį garsiau. Mupunas buvo gerai. Taip, 
mupunas... 

Dabar jis nebesipriešino miegui ir įspraudė 
galvą į antklodę. Jo tėvų žingsniai priartėjo 
kaip per pagalvius. Petrukas šypsojosi užmerk- 
tomis akimis, jų pakeliamas ir nešamas. 

Jis atpažino laiptus iš tėvo svyravimo. Pa- 
keliui į antrą augštą jis girdėjo traukinį artinan- 
tis ir dėdės Antano žodžius tolstant. 

— Vaikai dabar išpaikę, neklauso. Per gerai 
valgo, per liuosai gyvena, per daug vitaminų... 
Perdaug... 

Petrukas paskutinėm pastangom išstūmė sa- 
vo Žodį: 

— Mupunas... 

— Ką jis pasakė? — smalsiai klausė šalia 
tėvo einanti motina. 

— Nieko, tik raidės išsprūdo per miegą. 
Per anksti atsikėlęs, pervargęs. 

— Gal jis tikrai norėjo ką nors pasakyti? 

— Pst, nepažadink... 

Petrukas nebejautė, kaip jie nurengė ji ir 
paguldė lovon. 


Iš “Nidos" netrukus išleisimo 
novelių rinkinio. 


ŽEMAIčČIŲ RELIGINĖ PADĖTIS 
VYSK. JURGIO PETKŪNO - PETKEVIčIAUS LAIKAIS 


Iš “Merkelio Giedraičio ir jo laikų Lietuvos“ 


Ža LENS *KRALS 


ė Medininkų vyskupijai susidarė nauja situa- 
cija, kai 1567 m. sausio 30 d. Zigmantas Augus- 
tas iš savo mėgstamo Knišino parašė du raštus į 
Romą. Vienu laišku jis prašė perkelti Medinin- 
kų Virbickį į Lucką, nes ten vysk. Jonas Andru- 
ševičius buvo miręs. Kitu raštu karalius prašė 
Medininkų kanauninką Jurgį Petkevičių (Pet- 
kūną) patvirtinti Žemaičių vyskupu. 

Nors laikai tada buvo tokie rimti, kad nau- 
jo ganytojo atsiradimas našlaujančioje vyskupi- 
joje turėjo būti paskubintas, tačiau nuo nomi- 
nacijos (karaliaus akto) iki konfirmacijos (popie- 
žiaus akto) praeidavo tada paprastai mėnesių 
mėnesiai. Pati konsekracija, bules išsiuntus, dar 
pareikalaudavo savo laiko. Kol Jurgis Petkevi- 
čius buvo patvirtintas, praėjo ištisa dešimtis su 
viršum mėnesių. Romos Kūrijos knygose jis pa- 
prastai vadinamas “Gregorius Petoky", t. y. 
Jurgis Petkus, ar Petkūnas.!) 

Šitaip Jurgis Petkūnas (Petkevičius) 1567 
metų lapkričio 14 d. tapo Medininkų vyskupu. 

Merkelio Giedraičio pirmatakas Jurgis Pet- 
kūnas buvo vienašališkai užsipultas, padarant jį 
atsakingu už žymias negeroves dar prieš jį 
valdžiusių vyskupų ir už didesnį protestantizmo 
išsiplėtimą. O protestantizmas galėjo savaime 
plėstis, nes buvo jo “biologinio" augimo ir ki- 
limo kulminaciniai laikai. Jis būtų iki sau gali- 
mų ribų plėtęsis ir prie uolesnio vyskupo. J. 
Petkūnas yra paduotas ryškiausiu pavyzdžiu la- 


* šaltiniai čia praleidžiami. Juos skaitytojas ras, veikalą 
išspausdinus knyga. — Redakcija. 

1) Petkūnu ar panašiai Jurgį Petkevičių vadina dar trys 
kiti šaltiniai. Zigmantas jį pristato lotynišku doku- 
mentu, kaip “Georgium  Petconium" (Arch. Vat. 
Lett. Princ. 31 f. 364 v.). Reizijus, apie kurį toliau 
yra plačiau kalbama, jam visą laiką turi sulotynintą 
formą “Petcunius" (Carmina, edd. Br. Kruczkie- 
wicz, I p. 175; II 131-132.). Leidėjas Br. Kruczkie- 
wicz tokį pavadinimą “Petcun" ar “Petcunio" teks- 
te palieka (Carmina, dai jos BBL įastlė Aleja Bk Vilniaus 
kapitulos aktuose tėra kalba apie “Petkunio" ( Kurcz- 
KZ III p. 49—š 105). Petkūną pažįsta ir 16-tojo amž. 
inventoriai (JabJA p. 149, 432, 654). Pavardės su- 
slavinta lytis “Petkevičius"' yra minima 1579 m. vi- 
zitacijos aktuose (ArPh IV, p. 76). Jos nepažįsta 
dausumas 16-jo amž. šaltinių. Tad laikome tikslin- 
ga M. Giedraičio pirmtakui grąžinti jo tikrąją pa- 
vardę, t. y. tokią, kokia jis pats vadinosi. 


biausiai apsileidusio ir savo vyskupija nesirū- 
pinančio ganytojo, kuriam 'bemediojent ir be- 
lajgant" (Valančius: Žem. Vysk. I., p. 97) plito 
protestantizmas, gaišo bažnyčios, o patys Žžmo- 
nės ėmę virsti liuteronais, ir ištisose parapijose 
(Lolių, Kelmės, Kurtuvėnų, Rietavo, Tauragės, 
Žagarės ir Krakių) nebelikę katalikų arba jie esą 
virtę “stabmeldejs"'. 

M. Valančius dar paduoda Roizijaus poezi- 
jos vertimo gabaliuką, kur J. Petkūnas piešia- 
mas aistringų medžiotoju, užmiršusiu papras- 
čiausias dvasininko pareigas: “Wiskupą Pietkie- 
wiczę retaj tegaliejie kas matiti bažniczio, re- 
tesnej dar miszes lajkąnt, raszta szwęnta nie 
litieti nedasilitieje. Mediokle jem terupieje: nu 
auszras lig brieksztąnt po laukus su szunimis 
skrajoje. Aj! kad tejp but ješkojes dąngaus kajp 
medes pauksztiu, panokies but ir Powilą Apasz- 
tolą" (Žem. Vysk. I., p. 96-97). Yra dar pridėta 
ana plačiai išgarsėjusi žinia, kurią randame pas 
Albertą Vijuką Kojalavičių, jog J. Petkūno lai- 
kais Žemaičiuose belikę tik septyni katalikų ku- 
nigai. Šitas įspūdis dar buvo, žinoma, papras- 
tai sustiprinamas kitomis versmėmis. Joms pa- 
grindą davė anas išsamus ir vaizdingas praneši- 
mas apie liūdną religinę padėtį Žemaitkiemio 
(Augštaičių) srityje. Tas aprašymas buvo nuo- 
lat perkeliamas į Žemaičius, nes lenkiškai ra- 
šantiems “Žmujdki"" (Žemaitkiemis) ir “Žmudz" 
(Žemaičiai) daug mažiau skyrėsi negu lotyniškai 
“Zmodeci'" (Žemaitkiemis) nuo “ Samogitia". Be- 
veik ištisai tą tariamą pranešimą apie “Žemai- 
čius“ ir paskelbė St. Rostovskis. 

Autoritetingi Lietuvos jėzuitų istoriko ir 
Valančiaus žodžiai yra šitaip užbaigę aną pa- 
veikslą, kuris yra pasilikęs apie priešgiedraiti- 
nius laikus. Tai kartojama įspūdingai visą pas- 
kutinį šimtmetį. “Septyni tiktai kunigai, Žemai- 
cziu žemėj taip mažai" yra posmelis ir Šiluvos 
giesmėje į Šv. Mariją, ir jis tapo mėgstamu ir 
vaizdžiu posakiu parodyti ano meto labai tra- 
giškai katalikybės padėčiai Lietuvoje, ypač Že- 
maičiuose, prieš aną vadinamąjį “antrąjį Žemai- 
čių krikštą“. 

Labai tamsi priešgiedraitinė padėtis yra tel- 
kiama, kaip žinome, apie Jurgio Petkūno asme- 
nį, kuriam Lietuvos ir jos kultūros (Bažnyčios) 

istorijos teismas nebuvo toks atlaidus, kokis yra 
buvęs, pvz., Mikalojui Radvilai, Vaclovui Virbic- 
kiui, Jonui Domanovskiui ar Viktorui Virbickiui. 
J. Petkūnas juk tik septynerius metus (1567-74) 
tevaldė anų vyskupų palikimą, kur nuo Mikalo- 
jaus Viežgailos mirties per 33 metus, iki Petkū- 
no, naujo vyskupo paskyrimas vis ilgai nusitrauk- 
davo. Ir taip kartojosi iki 1567 m. penkiais at- 
vejais, kapitulos kanauninkams savo tarpe vis 
daugiau nesantaikoje ėmus gyventi. Pats Valan- 
čius yra gyvai pastebėjęs, jog “tejp wiskupams 
bekajtalojęntes, žemajtiu kanaunikaj par pus- 
kietwirtus metus budamis be tikra wirszininka, 
paskida i dalis, wiens kita neapkiente, kiersz- 
tawa, baros ir patis nežinodamis ko nori. 

Apdairiai senas ir naujai prieinamas vers- 
mes išgliaudant, visas reikalingas žinutes sukrapš- 
tant krūvon ir jas kritiškai suderinant, istorikas 
turi tačiau ne kartą progos pakeisti teigimą. 
kad ir per ištisas generacijas kartotą. 

Mums atrodo, kad ir J. Petkūno atveju ga- 
lima kai ką patikslinti. Žvelgiant tad į šio vys- 
kupo laikus, reikia bandyti aiškintis, kokį pxli- 
kimą M. Giedraitis rado Medininkų vyskupijoje. 
Darant išvadas iš negausių, palyginti, šaltirių, 
nėra mūsų uždavinys būtinai sugriauti ir paneig- 
ti tai, kas buvo anksčiau teigiama. Pagrindinis 
istoriko rūpestis visada turi būti susekti tiesą, 
ir šiuo atveju tad išaiškinti, kokia yra buvusi 
religinė padėtis Petkūno laikais. Piešiamąjį pa- 
veikslą, žinoma, reikia priartinti arčiau tikrovės, 
vengiant tradicinių vaizdingų ir skambių frazių, 
jeigu jos pereina į perdėjimus, arba iš viso 
neatitinka tiesos. 

Čia iškyla keturi klausimai. Reikia pažinti 
pati vyskupo Jurgio Petkūno asmenį ir jo vertę. 
Tame ryšyje būtina patikrinti ikišiolinius šalti- 
nius, sustoti prie anos dažnai cituojamos vers- 
mės, būtent, prie Petro Roizijaus poezijos ir ją 
pagliaudyti. Toliau turi sekti Petkūno vyskupa- 
vimo apžvalga. Pagaliau reikia panagrinėti aną 
legendą apie septynis bepalikusius katalikų kųu- 
nigus Žemaičiuose. Visi tie klausimai vienas sų 
kitu yra glaudžiai susiję ir jų aiškinimas, žino- 
ma, šliejasi į tolimesnį veikimą M. Giedraičio, 
kuris iš ikišiolinės istoriografijos atsispindi lyg 
didžiulis kalnas šalia žemumos. 

Pats J. Petkūno asmuo neišsiskiria iš kitų 
ano laiko amžininkų. Apie jo gyvenimo anks- 
tybus metus nieko tikslaus nežinome. Nieko 
reikšmingo negali pateikti nė genealoginiai rin- 
kiniai. Žinome tik, kad J. Petkūnas buvo kilęs 
iš pačios Lietuvos. Matyti, jo šeima buvo užten- 
kamai turtinga, kad jis, kaip daugelis kilmin- 
gųjų ano meto jaunuolių, galėjo sau jieškotis 
mokslo užsienyje. Pristatydamas jį, kaip lietuvį, 
patvirtinti į Medininkus, Zigmantas Augustas 
pažymėjo, kad Petkūnas yra nemažo mokslo ir 

išsilavinimo. Jis esąs daug metų studijavęs Ita- 
lijoje pas labai gerus profesorius, būtent Padu- 
vos ir Feraros universitetuose. Jis ten įsigijęs 
“doktorato ženklus ir laipsnį". 

Zigmantas Augustas pažymėjo, kad Petkū- 
nas esąs kilnių papročių ir doro gyvenimo, ir jo 
kandidatūrą parėmęs paskutinis Lietuvos luomų 
seimas. Iš giriamųjų karaliaus žodžių nominaci- 
jos akte, žinoma, nėra galima daryti tolimų iš- 
vadų. O dėl Petkūno mokslinio laipsnio kon- 
sistorijos aktuose yra pažymėta, kad Petkūno 
kandičatūra į Medininkų vyskupus atitikusi vi- 
sus Tridento konsilijos reikalavimus, išsky- 
rus tik vieną. Jis neturįs laipsnio kanonų teisė- 
je ir teologijoje. Pažymėta tačiau, kad jis tuo- 
se moksluose esąs išsilavinęs ir apsišvietęs. Ši- 
tas sakinys, tiesa, buvo virtęs formaliu įrašu 
prie dažno Lietuvai skirto vyskupo 16-17 amž. 

Apie kokį Petkūno doktoratą kalba valdovo 
nomiracijos oktas, aišku iš kitų versmių. Medi- 
ninkų vyskupą galima tapatinti su anuo Jurgiu 
“Peikunio"", kuris 1563 m. lapkričio 3 d., mirus 
Medininkų vysk. Domanovskiui, pateko į jo lais- 
vą vietą Vilniaus kapituloje. Ten prie “Jerzy 
(Jurgio) Petkunio“ pavardės yra “dr. med." Iš 
to gali būti padaryta išvada, kad Italijoje eilę 
metų bestudijuodamas, būsimas Medininkų gany- 
tojas buvo įsigijęs medicinos doktoratą. Be abe- 
jo, karalius savo nominacijos akte tik šitą dak- 
taro laipsnį ir teturėjo galvoje. 

Tapatybę nustatyti dar padeda kitas atsitik- 
tinis šaltinis. Kažkoks satyron linkęs humanis- 
tas, pasivadinęs “Idiota", 1568 m. parašė popie- 
žiui Pijui V “Lenkijos vyskupų tikrąjį paveiks- 
lą", išjuokdamas ir Didžiojoje Lietuvos Kuni- 
gaikštystėje  girtaujantį Protasevičių, Kijevo 
Pacą, sumoteriškėjusį Lucko Virbickį. O apie 
Žemaičių vyskupą Jurgį tepasakyta, jog jis “iš 
karaliaus gydytojo (yra pasidaręs) mokytas vys- 
kupas"'. 

Kai J. Petkūnas buvo skiriamas į Žėmai- 
čius (1567. XI. 14), Bažnyčioje buvo dienos šū- 
kis — vykdyti nuostatus Tridento konsilijos, 
kuri prieš ketverius metus buvo taip reikšmin- 
gai pasibaigusi. Ką reiškė Tridento nutarimų vyk- 
dymas ir kaip “Tridentinum"' Lietuvos vyskupai 
įgyvendino, kalbame toliau atskirai. Žinoma, 
vienas iš svarbių nuostatų buvo — lova prieš 
kelių beneficijų, t. y. eilės parapijiniu žemių 
(dvarelių), sutelkimą vienose rankose. Karalius 
tačiau šį kartą rašė, jog Tridento nuostatų, ku- 
rie jam legato Commendoni iškilmingai buvo 
įteikti, esą negalima Medininkų vyskupijoje 
griežtai vykdyti. Zigmantas Augustas gynė rei- 
kalą palikti naujam vyskupui Petkūnui dvi iki- 
tolines beneficijas, kaip anksčiau buve vyskupi- 
joje. Jis paminėjo visokių priežasčių. "Tarp mo- 
tyvų buvo pažymėta, kad teigiamu atveju nau- 

— NAMAS PRIEš SAULĘ 


jasis vyskupas galėtų laikyti prie savęs mokytų 
vyrų, kurie kovotų prieš eretikų mokslą. Tai 
ir yra viskas, ką iš iki šiol nepanaudotų ir ne- 
spausdintų Vatikano šaltinių sužinome apie Pet- 
kūno asmenį. Kaip matome, tos žinios yra car 
labai su spragomis. 

Jos yra bandytos papildyti posmais iš Roi- 
zijaus poezijos. 


Ispano Petro Roizijaus poezija apie vysk. 
Jurgį Petkūną. 


Pagrindiniu ikišioliniu šaltiniu vyskupo Pet- 
kūno charakteristikai laikoma, žinoma, ano is- 
pano Roizijaus lotyniškoji poezija. Įvertinant 
šaltinio patikimumą, paprastai susipažistama su 
jo autoriumi. Roizijaus biografija, ne kartą dės- 
tyta, yra apytiksliai žinoma. Čia jos tik tiek, 
kiek ji su Lietuva rišasi. 

Per universitetines pažintis su Lenkijos 
studentais Paduvoje ir Bolonijoje Roizijus buvo 
Krokuvos vyskupo Petro Gamrato pakviestas 
dėstyti teisės i Jogailinį universitetą, kur jis 
atvyko 1542. Tai buvo Zigmanto Senojo žmo- 
nos Bonos Sforcos laikai. Lenkijon prigarmėjo 
su Italijos kunigaikštyte daug italų, ėmė lanky- 
tis kitokių svetimtaučių. Pūstelėjo stipri vaka- 
rietiškai-pietinio humanizmo srovė. 


V. Augustino nuotrauka 


Krokuvoje tačiau P. Roizijus pasirodė nesu- 
gyvenamas. Senieji bičiuliai jį apleido, o naujų 
draugų ne tik neatsirado, bet jis įsigijo priešų. 
Išėjęs savo poezijoje su aštriomis kritikomis 
prieš patį karalių Zigmantą Senąjį, Roizijus 
simpatijas rodė tik sūnui Augustui ir jo Barbo- 
rai Radvilaitei. 

Iš Valančiaus duomenų išeina, kad Roizijus 
iš Krokuvos greitai atsiplovė Lietuvon, ir jau 
1549 m. vysk. Vaclovas Virbickis padaręs jį ka- 
pitulos kanauninku ir Kražių klebonu, nors Roi- 
zijus visą laiką teturėjo tik diakono šventini- 
mus. Tą žinią kartojo ir kiti. Tačiau dar 1550-jų 
ir 1559-jų m. Roizijų liečią karaliaus dokumen- 
tai šitų jo bažnytinių titulų nepamini. Yra tad 
labai tikra, kad Roizijus Lietuvon tepersikėlė po 
karalienės Barboros mirties (1551 m.), ir tik Me- 
dininkų vyskupas J. Domanovskis, kuris pats 
buvo žymus teisininkas, šitą gerą romėnų, ka- 
nonų ir vokiečių teisės žinovą labai brangino, 
tebus anomis beneficijomis aprūpinęs. 

Varniuose Roizijus, parašydamas Doma- 
novskiui Medininkų kapitulos statutą, turėjo 
progos pažinti J. Petkūną dar kapitulos kanau- 
ninkuų. Kai jis 1557 m. balandžio mėn. Vilniuje 
parašė M. Valančiaus minimą “Chiliastichon"", 
Petkūnas tik už dešimties metų tetapo Žemaičių 
vyskupu. 

Roizijaus “Chiliastichon" yra veidrodis vei- 
kėjų, daugiausia lenkų vyskupų, sufraganų ir kitų 
žymių asmenų, kuriuos autorius lotyniškomis ei- 
lėmis aprašė popiežiaus Pauliaus IV legatui Aloi- 
zui Lipomanui. Pilname teksto rinkinyje (1000 
eilučių!) to posmo apie Petkevičių nėra. Priešin- 
gai, ten apie Petkūną yra tik giriama ketureili- 
nė pastraipa. 

Nė Varniuose Roizijus nebuvo rami siela, ir 
jis čia apsivylė savo padėtimi, kai nuolat keitėsi 
Medininkų vyskupai, kai krito kunigų discipli- 
na, o kapituloje vis vyko ginčai. Kada Petkū- 
nas, Viktorui Virbickui išbėgus į Lucką, užsi- 
dėjo mitrą, poeziją mėgstąs rašyti kanauninkas 
ispanas saldžiai apie jį posmavo, pranašaudamas 
vyskupijai geresnę ateitį. Jau A. Brūckneriui 
ana gausi Roizijaus poezija atrodė be istorinio 
turinio, ir tose pačiose eilutėse vienus vardus 
galima ten keisti kitais, nes nėra chronologinio 
tikslumo. 

Savo dalykėlį (33 eilučių), skirtą naujam 
Medininkų vyskupui, Roizijus pradėjo: 

“Kam kitam, jei ne tau, o Petkūnai, vienam 
Turi būti dėkinga graži Žemaitija, 

Kad kito neturėjo, neturi ir neturės, 

Kurs verčia aveles palikti dvokiančius prudus 
Ir veda jas į tyrojo vandens sroveles“. 

Prirašęs dar eilę tokių ir panašių tuščiavi- 
durių pataikaujančių ir saldliežuviškų posmų, 
Roizijus pabaigia: 

“Tris keturissyk laimingesnė esi, Žemaitija, 
Mūsų amžiuje, kuri apie savo mokytą Ganytoją 
Galėsi sakyti: “Vien tik tavo, Petkūnai, dėka 
Garbinu vieną Dievą Triasmenį ir tikiu, 

Kad jis yra tikras ir amžinas Dievas“. 

Eiliuodamas apie J. Petkūną, Roizijus pri- 
mena, kaip šis vyskupas nurodo, liepia vengti ir 
bėgti “nuo nuodingų ir mirtingų žolių pilnų ga- 
nyklų“. Jis šaukiąs, kad “žmonės eitų į tas ga- 
nyklas, kur nieko kenksmingo nėra". Be abejo, 
čia turima galvoje protestantizmo pavojus. Iš 
poezijos išeina, kad vysk. Petkūnas saugoja nuo 
jo Žmones; 

“Liaudis džiaugdamos tave, vyskupe, pažino 
Ir šiandien Tavo piemens lazda yra ganoma““. 

Prideda dar Roizijus apie žalčių ir “plačia- 
šakių medžių" garbinimo paniekinimą, o pats 
vysk. Petkūnas skelbiąs Dievą trijuose Asmeny- 
se, ir Ji šiandien žemaitis, kuriam atsivėrė tik- 
rasis išganymas, garbinąs. Čia, be abejo, anas 
Medininkų eiliakalys turėjo galvoje antitrinita- 
rus (arijonus), kurie neigė Kristaus dievybę. 

Toliau Roizijus, taip pat įsiteikdamas, rašė 
apie Petkūno genealogiją šešis dvieilius, kurie 
jokio istoriško duomens nepateikia. Matyti, jis 
buvo greitai apsivylęs ir vysk. Petkūnų, nesu- 
laukdamas iš jo tikėtų gėrybių. Kadangi jis 
savo raštuose mėgo suvesdinėti “sąskaitas? ga- 

lėjo jis ką nors drikstelti ir vysk. Petkūnui. Ne 
taip seniai be saiko gyręs dviem atvejais (1557 
m. ir po dešimties metų), nepastovus Roizijus 
galėjo persimesti priešingybėn. Tik nuostabu, 
kad anuose dviejuose Roizijaus “Giesmių" to- 
muose niekur neradome to posmo apie Petkūvr 
medžiokles. 

Anos be saiko Petkūną giriančios eilutės, 
kritiško skaitytojo, žinoma, negali pilnai įtikin- 
ti. Bet ne mažiau kritiškai reikėtų priimti ir 
aną Valančiaus paskelbtą posmą, jeigu jis būtų 
Roizijaus plunksnos. Mes šitą klausimą palieka- 
me atvirą. Ten tariamas poetas savo įsivaizduo- 
tam priešui neprikišo kokio linkimo į protes- 
tantizmą, ar lėbavimą—-girtuokliavimą, o tik 
medžioklę ir apsileidimą bažnytinėse pareigose. 
Posmo autorius tačiau nepalietė vysk. Petkūno 
moralės, kaip jos nelietė ir satyros rašytojas 
(“Idiota"'). 

Kad Roizijui su vysk. Petkūnų buvo nepa- 
keliui, matyti iš to, kad jis pirmais šio vyskupa- 
vimo metais (1567) m.) susirūpino išsikelti į 
Vilnių. Bet jis jau anksčiau per augštesnius už- 
tarimus buvo gavęs šv. Jono bažnyčios klebono 
vietą. Gal Roizijaus noras išsikelti į Vilnių jau 
buvo anksčiau planuojamas, nes dar dveji me- 
tai prieš Petkūno pakonsekravimą Medininkų 
vyskupu, t. y. 1565 m. spalių 23 d., yra Vil- 
niaus kapitulos aktuose pažymėta, jog Petras 
Roizijus, “Šv. Jono ir Kražių klebonas, Žemai- 
čių kanauninkas, karaliaus teisinis patarėjas, yra 
priimtas į (Vilniaus) kanauninkus, išvykus į 
Lucko vyskupus Žemaičių vyskupui, kanaunin- 
kui Virbickiui“. 

Toliau Vilniaus kapitulos aktai atspindi, 
kaip Roizijus 1569 m. rugpjūčio 23 d. pakopė į 
prelato—kustošo postą, kaip savo naudai eikvo- 
jo jam pavestą folvarką, kaip jis susipyko su 
pačiu vyskupu Protasevičium dėl vienos altarijos. 
St. Rostovskis, — tiesa, pažymėdamas, kad Roi- 
zijus nekentęs jėzuitų, — su pagrindu rašė, kad 
tai “homo difficilis“ (sunkaus būdo žmogus). 

Ir jėzuitai neišvengė su Roizijum konflikto. 
Jis jokiu būdu nenorėjo jiems užleisti šv. Jono 
bažnyčios, visaip kliudydamas ir užsispirdamas, 
nors jam buvo siūloma trigubai didesnė bene- 
ficija Pasvalyje. Ir karaliaus ir nuncijaus pra- 
šymai negelbėjo. Visas miestas buvęs susijau- 
dinęs dėl jo laikysenos. Pagaliau Roizijaus mir- 
tis (1571 m. balandžio mėn.) išsprendė susipai- 
niojusią padėtį. Tad ir kalba vienas šaltinis apie 
“nuostabią Dievo Providenciją“, kad tais metais 
Roizijus mirė. 

Išdėstytieji Roizijaus gyvenimo galo faktai 
mus tiksliau įveda į jo poeziją. Reikia dar pa- 
žymėti, kad, Vilniun persikėlęs, Roizijus visą 
Petkūno ganytojavimo laiką Žemaičiuose nebe- 
silankė. Bent apie tai nėra žinių. Viską reikia 


tačiau labai kritiškai priimti, ką jis apie vysk. 
Petkūną yra sakęs pradžioje ar vėliau. 

| Kruopštus Roizijaus raštų leidėjas Br. Krucz- 
kiewiczius Jau yra nustatęs, jog tas, perdėm pie- 
tietiškos prigimties ir gyvos dvasios, daug keis- 
tumo ir netaktų parodęs, ispanas priklausė prie 
tos rūšies žmonių, kuriuos buvo galima greitai 
supykinti. Patys Roizijaus amžininkai rašė apie 
ji, kad jis sunkaus būdo ir labai mėgstąs ginčus. 

Savo giesmėse jis vieniems, kuriuos laikė 
savo neprieteliais, buvo negailestingas, lygiai 
kaip be saiko smilkė geradariams. Jis bandė ki- 
tus pajuokti, bet su pašaipa apie jį patį kalbėjo 
žymus to meto lenkų poetas Jonas Kochanov- 
skis. Kaip emigrantas, jautėsi Roizijus svetur 
vis gerų beneficijų, dovanų ir pašalpų reikalin- 
gas. Šituo atžvilgiu tarp jo ir ano protestanto 
italo P. Vergerijaus, kuris suvaidins Tūbingene 
įdomią rolę Merkelio Giedraičio gyvenime, yra 
labai daug panašumo. Tik Roizijus visą laiką 
išliko kataliku. 

Kaip iš šito platesnio aiškinimo matyti, Roi- 
zijus apskritai negali būti jokis autentiškas šal- 
tinis. Jo negalima laikyti istorine versme ir ki- 
tais atvejais, kai jis kalba apie Medininkų kapi- 
tulą, žemaičių žmones, patį kraštą. Tad labai 
netikslu ant vieno atsitiktinio posakio pakabinti 
visą vieno asmens vertinimą, kaip iki šiol yra 
buvę. Kadangi Roizijaus “Chiliastichon" laiko at- 
žvilgiu negalėjo dar aprašyti Petkūno vyskupa- 
vimo, palieka surasti, iš kur buvo paimtas anas 
posmelis apie J. Petkūną. Tai mums iki šiol ne- 
pasisekė. Galime tik bandyti spręsti klausimą, 
kiek toje žinutėje yra tiesos. 

Padaryti tačiau tikslią Petkūno ganytojavi- 
mo apžvalgą sunku dėl šaltinių stokos. Jam te- 
ko vyskupauti, kada protestantizmas ėmė stip- 
riau reikštis negu prie jo pirmatakų. Žemaičiai 
su viskuo paprastai ėjo tik įkandin Vilniui. Re- 
liatyviai tad Petkūno laikus Medininkų vysku- 
pijai reikia laikyti dar pačiais kritiškiausiais, kai 
sostinėje kaip tik tais metais, kai J. Petkūnas 
tapo vyskupu (1567), prasidėjo pirmi reikšmin- 
gi atvirtimai. j 

Dėmesio vertas faktas, kad ir Žemaičiuose 
protestantiniais dešimtmečiais buvo vis tik vie- 
tų, kur būdavo pastatomos naujos bažnyčios. Ne- 
beminint čia ankstyvesnių fundacijų, reikią nu- 
rodyti, kad bažnyčios, — tiesa, labai pamažu ir 
su pertraukomis, — vis buvo statomos, ir nėra 
penkmečio iki Petkūno mirties, kada nebūtų bu- 
vusi suręsta kokia parapijinė bažnyčia. 1563 me- 
tais vienas bajoras pastatė parapijinę Pašušvio 
bažnyčią. Kitais metais pats Zigmantas Augus- 
tas įkūrė parapijinę bažnyčią Plateliuose. Va- 
lančius paduoda, kad pats karalius 1569 m. pa- 
statė Kėdainių bažnyčią. Tik paskui yra 8-rlų 
metų tarpas iki Skuodo fundacijos — 1577 m. 


Kiekvienu atveju reikia padaryti apie tas kelias 
fundacijas tokią išvadą: jeigu tose vietose naujos 
bažnyčios buvo statomos, ten dar buvo tikinčiųjų. 

Nėra abejonės tačiau, kad bažnyčios protes- 
tantizmo metais greičiau nyko, negu jos buvo 
dauginamos. Kiek jų bepaliko, Petkūnui į gra- 
bą žengiant (1574), niekas tiksliai negali bepa- 
sakyti. Vienos jų buvo užgrobtos ir paverstos 
protestantų maldos namais. Kitos jų nyko užda- 
rytos, kunigą išvijus, ar jam pasitraukus. Pasi- 
taikydavo ir tokių bažnyčių, kurios būdavo nu- 
griaunamos. Bet ir čia reikia būti apdairiems 
su skambiais posakiais ir perdėtomis cifromis. 

Štai vienas pavyzdys dėl bažnyčių skaičiaus. 
M. Giedraičiui mirus, Medininkų vyskupijoje jau 
buvo 50 parapijinių bažnyčių. O vienam Vil- 
niaus kanauninkui jau atrodė, kad Žemaičiuose 
yra apie šimtas bažnyčių. Anas skaičius 50, pa- 
reikštas po priesaika dviejų atskirų liudininkų, 
kurių vienas gyveno pačioje vyskupijoje, gali 
būti tikras. Kadangi M. Giedraičio vyskupavimo 
metu, palyginti, nedaug naujų bažnyčių tebuvo 
pastatyta, reikia skaitytis su faktu, kad daug pa- 
rapijinių katalikų bažnyčių be didelės bėdos vėl 
galėjo veikti, nes ir bylų dėl užgrobtųjų baž- 
nyčių Giedraičio laikais dar nedaug tebuvo lai- 
mėta. 

Bylos nusitęsė į vėlesnius dešimtmečius. Pa- 
galiau užgrobtųjų skaičius negalėjo būti labai 
didelis. Kitaip nebūtų galima išaiškinti, iš kur 
taip, palyginti, greitai buvo Medininkuose 50 
bažnyčių. Juk Domanovskio laikais iš viso dar 
tebuvo buvusios 38 parapijos. Vadinasi, Gied- 
raičio laikais ne tik buvo pasiektas senasis sto- 
vis, bet dar prisidėjo visas tuzinas naujų para- 
pijų. Tad ir esame linkę manyti, kad dauguma 
parapijų ir jų bažnyčių Žemaičiuose, kad ir lai- 
kinai apleistos, buvo palikusios neužgrobtos. 

Iš Valančiaus pateikto kalvinistų ir liutero- 
nų bažnyčių sąrašo matyti, kad jie daug kur pa- 
tys statėsi savas. Reikia tarti, kad geroka dalis 
iš pasilikusiųjų parapijinių bažnyčių buvo užda- 
rytos vien todėl, kad jos nebeturėjo sau kunigų. 
Šių trūkumas Lietuvoje juk ilgai buvo jaučia- 
mas dar ir 17 amž., o Žemaičiuose jis buvo dar 
aštresnis. Trūko ne tiek klebonų, kuriems ne- 
sunku būdavo įgyti kelių parapijų beneficijas, 
bet vis reikėdavo parapijoms aptarnauti vikarų. 
Tad pastoracija per protestantizmo metus ir su- 
nyko, kad dingo dauguma vikarų. Jie, paprastai 
parapijose negyvenančių klebonų pigiai pasam- 
domi ir išnaudojami, arba išlakstė, arba virto 
protestantais. 

Šitaip prieiname prie ketvirtojo klausimo, 
būtent, prie anos septynių likusiųjų kunigų pro- 
blemos, kuri nemažiau kritiškai imtina, kaip ir 
tariamoji Roizijaus poezija. 

LITERATURA 


THOMO MANNO TRAGIKA 


Žymusis vokiečių rašytojas "Tho- 
mas Mann šių metų rugpjūčio 12 d. 
mirė šveicarijoj. Birželio 6 d. jis bu- 
vo sulaukęs 80 metų amžiaus. Dalį 
gyvenimo praleido svetur; 1933 m. 
dėl nacinio režimo Vokietijoj pasi- 
traukė į šveicariją, o iš ten sekan- 
čiais metais į Jungtines Amerikos 
Valstybes, iš kurių jau po karo, 
Goethės sukakties metais, grįžo į Vo- 
kietiją, bet joj nebeapsigyveno. 


Kai kurių šių laikų literatūros kri- 
tikų Th. Mann statomas į vieną gre- 
tą su mūsų amžiaus literatūros ko- 
rifėjais James Joyce ir Marcel Proust. 
1929 metais jam buvo suteikta No- 
belio premija, o 1949 m. Goethės pre- 
mija. Naciai jam buvo atėmę ne tik 
pilietybę, bet ir garbės doktoratą, 
kuris po karo buvo grąžintas. Ame- 
rikoj gyvendamas, kurį laiką dėstė 
Princetono universitete, vėliau gyve- 
no Kalifornijoj. 


Th. Mann nėra vien rašytojas tik- 
raja to žodžio prasme, bet taip pat 
ir eseistas. Ypač po pirmojo pasau- 
linio karo jis ė€mė reikštis kultūros, 
filosofijos ir istorijos studijomis, 
kaip Fridrikas ir didžioji koalicija, 
nepolitiko svarstymai (1918), apie 
vokiečių respubliką (1922). Taip pat 
pasireiškė savo darbais apie Goethę, 
Nietzschę,  šopenhauerį, Freudą ir 
kitus. šiuo tarpu mums reikšmingiau 
pažvelgti į Th. Manno grožinę kū- 
rybą. 

Mannas iškilo iš XIX šin. natūra- 
listinės aplinkos, tačiau esmėj jis li- 
ko daugiau paveiktas vokiškojo ro- 


mantizmo, pasireiškusio intelektua- 
linėm Nietzschės, Šopenhauerio, 
Wagnerio sistemom. "Taip pat ir 


Freudas neliko be įtakos. Į šią bazę 
atsirėmęs, Mannas ir ėmėsi meninin- 
ko ir visuomeninio gyvenimo proble- 

mos sprendimo savo veikaluose. 
Smulkiau skaitydami tą problemą, 
dar galėtume rasti nagrinėjamą ry- 
šį tarp genialumo ir ligos, taipgi san- 
tykį tarp kultūros ir humaniškumo. 
Pastarasis atvejis, be abejo, įeina į 
“šiaurės mago" Hamanno Herderiui 
perteiktą humaniškumo idėją (plg. 
Herderio “Humanitaetsbriefe'"'"), kur 
taip pat slypi kosmopolitizmo pradų. 

Keliamos problemos efektyvumą 
Th. Mann dar sustiprina dviem pa- 
grindinėm priemonėm — stiliaus pre- 
ciziškumu ir tam tikra distancija, 
kuri jo raštus apgaubia lengvos iro- 
nijos šydu. Tačiau Manno stiliuj J. 
Nadleris su P. Hille įžiūri tam tik- 
rą pavojų: “Thomo Manno menas 
yra objektyvus pranešimas (reporta- 
žas) atsitiktine romano forma. Ir 
jeigų Manno tikslas buvo, Wagnerio 
įtakoj, sukurti naują prozos epą, 
kurs būtų prisotintas muzikinio 
Šopenhauerio pesimizmo ir dekaden- 
tinės Nietzschės psichologijos, tai šis 
menas yra taip pat škicinis. Jame 
jauti šaltumą, atstumą saksinio, han- 
zinio gamtovaizdžio“ (Gesch. der dt. 
IT 950 p (10) 


Th. Mann nesusižavėjo Italijos re- 
nesansu, kaip jo brolis Heinrichas, bet 
pasiliko prie šiauriečio problemų. Jis 
nekvietė Elenos, kaip Goethe savo 
Faustui, bet ėmėsi vaizduoti savo 
protėvius per tris kartas garsiajame 
“Buddenbrockų" romane (1901). Jau 
šiame stambiame veikale (išverstas 
į liet. k. 1929 m.) Mannas kelia pa- 
grindinę problemą — konfliktą tarp 
dvasios ir gyvenimo, tarp menininko 
ir piliečio. Paprastai jis vadinamas 
"šeimos griuvimo" romanu. Iš tikrų- 
jų gi ta šeima konsumuojama ne 
kokios ypatingos degeneracijos, bet 
palinkimo į meną, į muziką. Pasku- 
tinysis Liubeko pirklių ir patricijų 


šeimos narys Hanno, muzikos vun- 
derkindas, bijo ne tik gyvenimo, bet 
ir mokyklos. 

Aišku, čia vėl iškyla romantikų 
problema — menininko ir piliečio 
santykiai — bet į ją atsakoma nei- 
giamai, nurodant, kad į meną, grožį 
ir dvasią tenka žiūrėti kaip į gyve- 
nimo degeneracijos reiškinius. Menas 
tai likimo prakeiksmas, kurs suU- 
griauna gyvenimą, jo vertę. 'Trista- 
no" (1903) novelių rinkiny iš Tonio 
Kroeger išgirstame šiuos žodžius: 
“Aš niekad nesuprasiu, kaip galima 
nepaprastumą ir demoniškumą gerb- 
ti kaip idealą. Ne, 'gyvenimas' kaip 
amžinas priešingumas tarp dvasios 
ir meno mums prisistato, bet ne kaip 
normalumas, kurs brangintinas, ku- 
rio  ilgimasi. Menininkas vaikosi 
ekscentriškumo, rafinuotumo, demo- 
niškumo, jis nežino, kas tai gyveni- 
mas ir paprastumas, kas draugai, 
kas žmogiška laimė". 


šis Th. Manno motyvas, mitria 
ironija persunktas, eina per visus jo 
vėlesnius veikalus. Ypač po “Karališ- 
kosios didenybės" (1909), kur vietoj 
pilietinio matom dvaro gyvenimą be- 
sidegeneruojant. Ta problema iškyla 
“Mirty Venecijoj? (1913), kur regim 
tragiškai pavojingą menininko vieni- 
šumą, demonišką likimą dėl užside- 
gimo ir mirties: rašytojas Aschen- 
bachas meta šeimą ir Venecijoj susi- 
žavi gražiu lenkų berniuku Tadzio, 
kurio dėl apoloninio grožio nemeta 
ir epidemijai kilus, dėl ko ir pats 
miršta. Ši novelė kiek primena ir 


vėlesniąją “Mario ir burtininkas'' 
(1930), tik čia burtininkas hipnoti- 
zuoja jauną italų ūkininką, simbo- 
lizuodamas, turbūt, fašizmo įtaką 


žmonėm. 


Europos žlugimą Mannas bus ban- 
dęs parodyt savo “Burtų kalne" (1924), 
kurio veiksmas vyksta Davos sena- 
torijoj Šveicarijos, kur leista visiems 
pareikšti savo idėjas ir pažiūras, au- 
toriui stovint nuošaliai ir kaip gali- 
ma toliau. Sprendimą atneša iracio- 
nalus gyvenimo elementas — karas. 
“Paskutinis senojo pasaulio šešėlis 
žūva; jo vietoj stoja tikrasis mMir- 

BLOGIO PROBLEMA PASAULIO 
ISTORIJOS PERSPEKTYVOJE 


Su džiaugsmu galima pasveikinti 
A. Maceinos naują knygą — DAS 
GEHEIMNIS DER BOSHEIT (Niek- 
šybės paslaptis), išleistą vokiečių kal- 
ba didžiosios Herderio leidyklos. Tai 
jau antroji mūsų filosofo knyga vo- 
kiečių kalba: pirmoji — DER GROS- 
SINĘUISITOR — buvo išleista F. 
H. Kerle leidyklos ir vokiečių kriti- 
kos teigiamai įvertinta. 

šioje naujojoje knygoje teologiškai 
sprendžiama blogio problema istori- 
joje. Tai lyg atbaigimas pirmosios 
autoriaus knygos — DIDŽIOJO IN- 
KVIZITORIAUS — sprendžiančios šią 
problemą filosofiškai. Čia duodama 
teologiška istorijos samprata. 


1. Teologinė istorijos samprata—is- 
torijos filosofijos pagrindas. 


Istorijos filosofijos tikslas — at- 
skleisti istorijos prasmę: kur veda 
šis didingas ir tragiškas istorinis 
vyksmas, kokia jo pabaiga? Be is- 
torinio vyksmo pabaigos klausimo, 
neįmanoma jokia istorijos filosofija. 


Tačiau istorinio vyksmo pabaiga 
mums neprieinama patyrimu. Ji yra 
už mūsų patirties ribų. Čia yra tik 
viena išeitis: priimti antpatirtinį tik- 
rovės supratimą - Apreiškimą. Ap- 
reiškimas yra vienintelis pagrindas, 
iš kurio išeidami, galime filosofuoti 
apie istorinio vyksmo pabaigą, ir ku- 
ris iš viso įgalina istorijos filosofiją: 
pirmiausia reikia tikėti, ką apie pa- 
saulio pabaigą sako Apreiškimas, ir 
tik, atsirėmę į šį Apreiškimą, gali- 
me pradėti grynojo proto išvedžioji- 
mus, liečiančius istorinį vyksmą. 
Maceina eina šiuo keliu: “Religija, 
o ne kultūra, duoda raktą į istorijos 
paslaptis", sako jis (23 p.), “Istori- 
ja turi savo pradžią danguje", (19 p.)' 
“ji yra Dievo darbai per žmones" (ten 
pat). A. Maceina Apreiškimą laiko 
ne tik raktu į visas istorijos paslap- 
tis, ne tik istorijos filosofijos pagrin- 
du, bet eina dar toliau teigdamas, 
kad istorija yra ne kas kita, kaip 
dievažmogiškumo apsireiškimas, t. y., 
vidujinis susijungimas dieviškumo su 
žmogiškumu, Dievo apsireiškimas lai- 

ties pasaulis, didysis karas". (Sig- 
ner ir Wuerth, Dt. Litgesch. 535). 

Sakoma, kad Goethe bus nukrei- 
pęs Manną į rytietines bei biblines 
temas. Juozapo trilogijoj (1934-43) 
vči iškyla senasis motyvas — koli- 
zija tarp dvasios ir gyvenimo, tarp 
tvarkos ir vienatvės, tarp tvarkos 
pažeidimo ir vargo. Manno tikslas 
buvęs, kaip jis pats sakosi, jungti 
mitą ir žmogiškumą (kurti tipus), 
tačiau minčtas atstumas, lengvai 
pabrėžta ironija griauna pagarbą 
tam, kas šventa. Čia užuot tiesio- 
giai kovojus prieš dvasią, imamasi 
netiesioginių priemonių, kurios bū- 
siančios veiksmingesnės. 

Tačiau "Įstatyme" (1944), kuris 
vaizduoja Mozę, ryškiau prasimuša 
aistringo tikėjimo galia prieš vidi- 
nius svyravimus. Senstančiame Man- 
ne, kaip ir Goethėj, gyvenimo ir 
dvasios problema nebeįgauna tokio 
aštrumo, kaip anksčiau. Bet anks- 
čiau užmestą gyvenimo ir muzikos 


problemą Mannas vėl kelia paskuti- 
niajame didžiajame savo veikale 
“Daktare Fauste'' (1947). Kaip Mic- 
kevičius “Pone Tade" iš tolo su ypa- 
tinga meile žvelgė į tolimą Lietuvą, 
taip čia Mannas aiškiau pamato ir 
savo tautos istoriją. Tai ne tik kom- 
pozitoriaus  Leverkuehno gyvenimo 
istorija, bet ir jo, kaip vokiečio tra- 
gika: prieškarinėse sąlygose užau- 
gęs, jis mato savo meto kultūros 
žlugimą po pirmojo pasaulinio karo. 
Jo draugas pastarojo karo metu už- 
rašo jo biografiją, kuri taip pat at- 
šlieta į Nietzschės gyvenimą. Į šį 
veikalą, galima sakyti, suplaukia vi- 
si Manno kūrybos motyvai. Tai trem- 
tinio ir karo sukrėtimus pergyvenu- 
sio veikalas: “Kada iš paskutinio 
beviltiškumo stebuklas atneš vilties 
šviesą? Vienišas Žmogus sukryžiuo- 
ja rankas ir sako: tepasigaili Die- 
vas jūsų vargšės sielos, mano drau- 
ge, mano tėvyne". 


A. Tyruolis 


ke. Dievo apsireiškimas laike įvyko 
Kristaus įsikūnijimu. Kristaus įsikū- 
nijimas yra prieš krikščionybę buvu- 
sio istorijos tarpsnio tikslas (26 p.), 
0 po įsikūnijimo istorija yra žmogaus 
laisvas atsakymas į Kristaus išgany- 
mo žygį (30 p.). Tuo būdu Kristus 
yra pasaulio istorijos centras: į Jį 
bėga visi amžiai prieš įsikūnijimą, o 
po įsikūnijimo istorijos tikslas—reali- 
zuoti dievažmogiškumą, tobulai įvyk- 
dyta Kristaus asmenyje. Todėl auto- 
rius sako, kad Kristus yra istorinė 
asmenybė skirtinga prasme, negu ki- 
tos asmenybės: ne jis gyvena istori- 
joje, bet istorija gyvena jame (27 p.). 
Jis yra istorijos atbaigimas ir jos 
pilnybė, istorija gauna prasmę tik 
iš Jo, kiek ji dalyvauja Kristaus iš- 
ganymo žygyje. 

Be abejo, tai labai gili istorijos fi- 
losofijos samprata, kuri atsiskleidžia 
tik tikinčiam. Credo ut intelligam 
(tikiu, kad suprasčiau)—ši garsioji 
formulė, kuri būdinga ne tik krikš- 
čioniškajai, bet ir visai didžiajai Va- 
karų filosofijai, net ir Aristotelio 
sausajai ir preciziškajai metafizikai, 
yra padėta ir į A. Maceinos naujojo 
veikalo pagrindą. Sugrąžinimas šio 
dėsnio į filosofiją duoda raktą ne tik 
į filosofijos istorijos, bet ir į visus 
mūsų dienų deginančius klausimus, 
kurių sprendime yra paklydusi mūsų 
dienų žmonija, atmesdama religinį 
visos būties pagrindą. 


2. Antikristo karalystė ir jos 
apraiškos gyvenime. 


Pagrindinis dalykas, kurį spren- 
džią A. Maceina savo naujojoje kny- 
goje, yra blogio reiškimasis pasaulio 
istorijoje. Spręsdamas šį klausimą, 
autorius susiduria su centrine Apo- 
kalipsės figūra—Antikristu, blogio 
pradu, kuris pasaulio pabaigoje pri- 
ima asmeninę išvaizdą. Pasinaudo- 
damas Vl. Solovjovo “Antikristo pa- 
sakojimu", autorius duoda mums be 
galo reikšmingą Antikristo asmens 
ir jo veiklos pasaulyje charakteris- 
tiką. 

Pats Antikristas yra didis asketas, 
filantropas, žmonių ir gyvulių drau- 
gas, teologas, net vegetaras. Jis yra 
parašęs knygą, kuri išversta į visas 
pasaulio kalbas: “Laisvas kelias į 
taiką ir laimę visame pasaulyje“. 
Tapęs viso pasaulio valdovu, Anti- 
kristas išleidžia atsišaukimą, kuriuo 
kviečia visas tautas ir visų trijų di- 
džiųjų krikščioniškųjų konfesijų, — 
katalikybės, provoslavijos ir protes- 
tantizmo — atstovus, pop. Petrą II, 
staracą Joną ir prof. Paulių pripa- 
žinti jo neribotą valdžią, garantuo- 
damas jiems laisvę ir apsaugą trijų 
brangiausiųjų krikščionybės dalykų. 

Reikšminga, kad paskutinėmis die- 
nomis prieš pasaulio pabaigą nebus 
sąmyšių, katastrofų bei karų, bet 
priešingai, bus sukurta galinga vals- 
tybė ir visose gyvenimo srityse įves- 
ta griežčiausia tvarka. Viskas bus 
sureguliuota, visas gyvenimas vyks 
pagal iš anksto nustatytus dėsnius. 
Dievo atžvilgiu ši tvarka bus pseu- 
dotvarka, bet žmonės ją laikys tikrą- 
ja tvarka ir Antikristą tikruoju val- 
dovu. Jo valstybė bus totalinė — 
griežčiausia šio žodžio prasme, nes 
neturės kaimynų, kurie galėtų jai 
priešintis, jos piliečiai neturės kur 
emigruoti, kariuomenė bus pakeičia- 
ma policija, kuri tvarko nepaklus- 
niuosius. šaltas negailestingumas ir 
priverstinė meilė bei taika — pa- 
grindinės jos žymės. 


Mūsų dienų pasaulyje Antikristas 
veikia užsidengęs kaukėmis, kurios 
turi visai nekaltą ir neįtartiną iš- 
vaizdą. A. Maceina su nepaprastu 
įžvalgumu atskleidžia šias Antikris- 
to kaukes, duodamas giliai reikš- 
mingą Antikristo dvasios, jo veikimo 
ir jo karalystės apibūdinimą. šis jo 
apibūdinimas yra toks vispusiškas, 
tiek giliai liečiąs Mūsų dienų gyve- 
nimą ir jo antikristines apraiškas 
visose religijos ir kultūros srityse, 
kad savaime kyla klausimas, ar mes 
jau nesame apokaliptinės katastrofos 
išvakarėse? Nors A. Maceina nedaro 
konkrečių aliuzijų į mūsų laikus, ta- 
čiau jo iškeltieji Antikristo veikimo 
būdai padeda mums suprasti laiko 
ženklus ir Antikristo karalystės ga- 
limybę. Jei Antikristas yra pasaulio 
valdovas su neaprėžta politine galia, 
tai praktiška galimybė įkurti pasau- 
lio valstybę gali sudaryti praktišką 
galimybę Antikristui apsireikšti. Ži- 
noma, pasaulinė valstybė ne būtinai 
turi būti Antikristo karalystė, ji ga- 
li būti geresnės žemėje tvarkos įkū- 
nijimas. Tačiau visų pasaulio tau- 
tų susijungimas į vieną valstybę gali 
duoti pradžią žiauriausiai tironijai, 
Antikristo valstybei. 


3. Antikristo realumo problema 


Iškilus Antikristo realiai galimy- 
bei, kyla klausimas, kas iš tikro yra 
šis Antikristas? A. Maceina tvirti- 
na, kad Antikristas yra istorinė jė- 
ga, kuri nuolatos prieš Kristų kovo- 
ja. Tai Apokalipsės tryliktojo sky- 
riaus žvėris, kuris piktžodžiauja Die- 
vui, valdo visą pasaulį, reikalauja 
sau dieviškos garbės ir persekioja 
tikinčiuosius iki mirties (37 p.). Sa- 
vo asmeniniu pavidalu Antikristas net 
savotiškai įsikūnija,  pamėgdžioda- 
mas Kristaus įsikūnijimą, todėl au- 
torius tvirtina, kad Antikristas yra 
visur ten, kur Kristus falsifikuoja- 

mas, jis yra falsifikuoto Kristaus ob- 
jektyvizacija (41 p.). 

Iš šių tvirtinimų seka, kad Anti- 
kristas yra šio pasaulio jėga, veikian- 
ti prieš Kristų. Taip jį suprato šv. 
Tomas Akvinietis, vadindamas jį po- 
tentia saecularis (pasaulinė gala). 
Ši pasaulinė jėga apsireiškia kaip po- 
litinis veiksnys, liečiąs visą istorinį 
vyksmą, neapsiribodamas vien vidu- 
jine Bažnyčios istorija. Visus tiro- 
nus, kurie amžių eigoje persekiojo 
Bažnyčią, šv. Tomas laiko pasaulio 
pabaigoje  veikiančiojo Antikristo 
prototipais (guasi figura). Iš to sek- 
tų, kad Antikristas yra istorinis, ne- 
ribotą palitinę galią turįs, asmuo. 
Tačiau A. Maceina Antikristu laiko 
patį blogio principą, nuolatos vei- 
kiantį istorijoje, perkeldamas jį į 
metafizinę ir teologinę plotmę, tvir- 
tindamas, kad Antikristas yra teo- 
logas, turįs “misiją iš augščiau", 
skelbiąs savo “evangeliją ir kuriąs 
savo “karalystę". Antikristas tai tar- 
si įsikūnijęs velnias, naikinąs Kris- 
taus žygį istorijoje, o ypač jos pa- 
kaigoje (40 p.). 

Moderniojo, “apsišvietusiojo" žmo- 
gaus sąmonėje, ši Antikristo sampra- 
ta sunkiai gali rasti vietos. Jam at- 
rodys tai tik “tamsiųjų viduramžių" 
galvosenos likučiai, kurių negalima 
rimtai imti. Tačiau krikščioniškoje 
galvosenoje ji gali turėti gilią pras- 
mę ir įnešti daug šviesos į blogio 
supratimą. Tačiau ne visi krikščio- 
nys mąstytojai Antikristą supranta 
kaip metafizini principą. Be šv. To- 
mo, daugelis teologų yra linkę jį su- 
prasti kaip politinį veiksnį. Tarp jų 
ypač E. Peterson tvirtina, kad Anti- 
kristas nėra nei filosofas nei teolo- 
gas, jis yra dydis, kuris priklauso 
politiniam pasauliui, pasaulis jį pa- 
naudoja kovoti prieš “Avinėlį" ir 
prieš "šventuosius" (Eric Peterson, 
le Mystere des Juifs et des Gentils 
dans VEglise 88 p.). Tačiau žiūrint 
į Antikristą kaip į politinį veiksnį, 
galima šį žvilgį pagilinti ir jieškoti 
jam atramos metafizinėje plotmėje, 
kaip tai daro A. Maceina. 


4. Pasaulio pabaigos ir laiko santykis 


Kalbant apie istorinio vyksmo pa- 
baigą, iškyla laiko problema. Ji skir- 
tinga antikiniame ir krikščioniška- 
me laiko supratime. Pagal senovės 
graikų pažiūrą, pasaulis neturi nei 
pradžios nei galo. Visa, kas jame 
vyksta, sudaro amžiną sukimąsi, am- 
žiną tų pačių dalykų grįžimą. Isto- 
rija čia neturi jokio ypatingo tikslo 
ir todėl jokios įtampos bei drama- 
tzmo, kuris yra neišvengiamas tiks- 
lo siekiant. Laikas čia neturi jokios 
vertės, yra žmogui svetimas ir net 
kenksmingas. 


Visai kitą prasmę laikas turi 
krikščioniškoje istorijos sampratoje. 
Krikščioniškas laiko suvokimas yra 
visai priešingas graikų cikliškajam 
laikui: istorija turi pradžią ir turės 
pabaigą. Kiekvienas istorinis vyks- 
mas yra vienkartinis, nepakeičiamas, 
turįs lemiančios reikšmės amžiny- 
bei: “Religinis laikas yra mūsų ap- 
sisprendimo ir įsipareigojimo metas, 
nuo kurio priklauso mūsų likimas, — 
sako A. Maceina. — Jis yra Dievo 
mums duota dovana, todėl jis yra 
mūsų laikas, mums patikėtas, mums 
dovanotas, todėl asmeninis ir konkre- 
tus" (23 p.). Čia laikas įgyja dori- 
nę vertę, kuriame išsisprendžia mū- 
sį amžinasis likimas. 

Laikas krikščioniškoje sampratoje 
nėra Dievui priešingas dalykas, jis 
gali būti suderintas su Dievu ir am- 
žinybe. Pirmieji krikščionys nesu- 
pranta Dievo, kuris būtų šalia laiko. 
Amžinasis Dievas yra tas, kuris bu- 
vo pradžioje, yra dabar ir bus visa- 
dos, amžinybė čia suprantama kaip 
Legalinis laiko tęsimasis. 

A. Maceina nesprendžia laiko ir 
amžinybės santykių problemos, nes 
jis prileidžia, kad pasaulio pabaigoje 
baigsis ir laikas. Jis visą istorijos 
svorį sutelkia į pasaulio pabaigą, į 
kurią krypsta istorinis vyksmas. Su- 
telkęs visą dėmesį į pasaulio pabai- 
gą, A. Maceina krikščionį laiko atei- 
ties žmogumi: “Krikščionis žmogus 
egzistuoja visados ateityje, o ne da- 
bartyje. Keliautojo buitis, arba ke- 
ly'e būti, yra pagrindinė krikščionio 
nuotaika" (162 p.). 

Mūsų manymu, šie A. Maceinos 
tvirtinimai nevisai derinasi su jo 
Kristocentrine istorijos samprata. Jei 
Kristus yra istorijos centras, tai Jo 
įsikūniiimu istorijos vyksmas jau yra 
apspręstas, radikalusis istorijos po- 
sūkis jau yra įvykęs todėl pasaulio 
pabaiga nieko naujo čia iš esmės ne- 
įneša. Krikščioniui tat ypač svarbi 
dabartis, nuo kurios išnaudojimo pri- 
klauso amžinybė ir net pasaulio ga- 
las. Mūsų asmeninis išganymas ar 
pražūtis priklauso ne nuo pasaulio 
galo, bet nuo mūsų dabartinio gyve- 
nimo. Pasaulio pabaigoje bus tik 
įteisintas mūsų gyvenimas, bet ne 
pakeistas: ši pabaiga turės tik on- 
tologinę, o ne egzistencinę reikšmę. 
ši istorijos samprata apsaugoja mus 
nuo fatalizmo, kuris būtų neišvengia- 
mas, jei visa istorijos vyksmo pras- 
mė priklausytų nuo pasaulio pabai- 
g0s, į kurią būtų nukreiptos visos 
mūsų mintys, laukiant neišvengia- 
mo likimo. 

Šis laukimas skatintų mūsų neveik- 
lumą, atitrauktų mus nuo konkretaus 
gyvenimo uždavinių ir gyvenimo ko- 
vos apskritai. Viso to išvengiama, 


jei mūsų gyvenimas kreipiamas ne į 
įvykstančią pasaulio pabaigą ateity- 
je, bet į Kristaus įsikūnijimą praei- 
tyje. 

Nors krikščionis nugali laiką da- 
bartimi, tačiau ir jam laikas nenu-- 
stoja savo tragizmo: laike įvyksta 
jo apsisprendimas už ar prieš Dievą, 
atremtas į žmogaus laisvę, kuri su- 
daro viso istorinio vyksmo dramą: 
“Istori'cs drama yra Žmogaus lais- 
vės drama" (35 p.). Šis apsisprendi- 
mas yra toks svarbus, kad nuo jo 
priklauso ne tik žmogaus asmeninis 
likimas, bet ir visas istorinis vyks- 
mas: “Istorinis vyksmas krikščiony- 
bės šviesoje yra žmogaus laisvės ir 
dieviškos Apvaizdos veiksmas", sako 
autorius (35 p.). Žmonijos galioje yra 
sutrumpinti arba prailginti istorijos 
vyksmą, žiūrint, ar ji greičiau ar pa- 


mažiau įvykdys dievažmogiškumą, 
kuris yra šio vyksmo tikslas. šia 
prasme įvairios bausmės, apie ku- 


rias kalba Apokalipsė, yra sąlyginės 
ir įspėjamosios: jos galėtų ir neįvyk- 
ti, jei žmonija eitų Kristaus nustaty- 
tu keliu (žr. V. Bagdanavičius, 
“Žmonijos likimas šv. Jono Apreiški- 
mo knygoje"). šiaip suprastas pa- 
saulio galas kelia mumyse ne pasy- 
vumą ir baimę, bet padidintą veik- 
14 ir drąsą iš žmogaus pusės, nes is- 
torinio vyksmo pabaiga yra mūsų 
asmeninės būties ir viso pasaulio at- 
baigimas, realizuojamas Dievo ir mū- 
sų bendradarbiavimu. 
Laikydamasis griežto eschatalogiz- 
mo, nukeldamas visą istorijos svorį 
į pasaulio pabaigą, A. Maceina ir gė- 
rio laimėjimą mato tik kitoje tikro- 
vėje: “Natūralinčie tikrovėje laimi 
blogis, antgamtinėje — gėris" (33 p.). 
Nors krikščionybė atmeta laicistinės 
pažangos mitą, nors ir istorija rodo, 
kad žengiame ne į vis didesnį tobu- 
lumą, bet krintame atgal į barba- 
riškumą, tačiau visuotinis blogio lai- 
mėjimas žemėje vargu ar seka iš 
kristocentrinės istorijos sampratos. 
Kaip Kristaus įsikūnijimas įvyko Že- 
mėje, taip šio įsikūnijimo išpliti- 
mas — dievažmogižkumo realizavi- 
mas gali įvykti žemėje. Jei tobulas 
gėrio įvykdymas galimas tik kitoje 
tikrovėje, tai laipsniškas į jį artėji- 
mas turėtu būti galimas jau čia že- 
mėje. Tačiau šis artėjimas nelaukti- 
nas iš techninių ar apskritai kultū- 
rinių laimėjimų, bet iš vidujinio žmo- 
gaus atsinaujinimo Kristaus dvasio- 
je. Šios dvasios išsiskleidimas visuo- 
se žmonėse galčtu reikšti gėrio lai- 
mėčiimą ribotuose žemės pavidaluose. 
Tai ir būtu Bažnyčios mintis, kuri 
kviečia visa atnaujinti Kristuje. 
šios recenzijos tikslas — iškelti 
tik keleta problemu, esančių A. Ma- 
ceinos NIEKšYBĖS PASLAPTYJE. 


Jų ten daug ir jos taip giliai liečia 
mūsų dienų gyvenimą ir istorinį vyks- 
mą, kad joms išnagrinėti reikėtų ke- 
lių studijų. Galima būtų jieškoti mū- 
sų dienų gyvenime apokaliptinių pra- 
našysčių išsipildymo pradžios, gali- 
ma būtų kelti klausimas, kaip sude- 
rinti pasaulio žlugimą ir blogio lai- 
mėjimą šioje tikrovėje su visuotinių 
žmonijos tikėjimu į pažangą, kaip su- 
prasti krikščioniškos tobulybės kelią 
ir jos mokslą apie eschatalogiją, ar 
iš jos būtinai seka Antikristo laimė- 
jimas šioje tikrovėje, ir daug kitų 
klausimų. Tačiau tai paliekama kiek- 
vieno asmeninei sampratai. 

Viena mintis tačiau neišvengiamai 
seka iš A. Maceinos veikalo: jei no- 
rime kiek giliau suprasti šių dienų 
įvykius ir pasaulio vyksmą apskri- 
tai, turime į juos žvelgti istorijos fi- 
losofijos ir istorijos teologijos švie- 
soje. Tik šis žvilgis atskleidžia mums 
visų įvykių tikrąsias priežastis. Įvy- 
kiai, kurie, rodosi, labai toli stovi nuo 
visokios metafizikos, kurie atrodo pa- 
prasti ir neutralūs, tikrenybėje visai 
tokie nėra, bet siekia labai giliai ir 
turi pradžią mūsų laicistiniam žvil- 
giui neprieinamose metafizinėse gel- 
mėse. Ir visos mūsų nelaimės kyla 
iš to, kad nežinome kelių, kurie ve- 
da į visos tikrovės giliąją Paslaptį. 
Visas mūsų gyvenimas ir politika 
yra apgailėtinas graibstymasis tam- 
soje, nes mes esame praradę ryšį su 
giliaisiais gyvenimo pagrindais — 
metafizika ir religija, iš kurių ge- 
ma visi didieii gyvenimo ir politikos 
idealai. Šių ryšių netekimas yra pa- 
vertęs mūsų būtį chaosu, kuriame be- 
prasmiškai mirštame ir dar bepras- 
miškizu gyvename. 

A. Maceina savo NIEKšŠYBĖS PA- 
SLAPTIMI atskleidžia mums kelius 
į mūsų laiko apraiškų ir blogio vieš- 
patavimo metafizines gelmes. Pasek- 
ti šiais keliais yra kiekvieno mąstan- 
čio žmogaus pareiga ir laiko reika- 
lavimas. 

Dr. A. Baltinis 

tic Problems. Edited by prof. A. P. 
Aizsilnieks, prof. H. Perlitz, prof. S. 
Žymantas. 


e A. Ružancovas, “Knygų Lenty- 
nos'' redaktorius, yra pasiryžęs šį 
leidinį išlaikyti ir po to, kai jam 
atmušti spaustuvėje nebegauna lėšų 
iš Vliko. Redaktorius dabar “Knygų 
Lentyną" spausdins paprasta rašo- 
mąja mašinėle ir daugins kalkiniu 
popieriumi. Leidinys bus neperiodi- 
nis. Nėra abejonės, jog knygų leidyk- 
los, įvertindamos tokį bibliografinio 
biuletenio redaktoriaus  pasiaukoji- 
mą, siuntinės jam išeinančius laik- 
raščius bei knygas. Bibliografinės 
Tarnybos adresas yra šis: 602 Har- 
vey St., Danville, Ill. 

e Dr. A. šapokos veikalas '“Vil- 
nius Lietuvos gyvenime" išverstas į 
anglų kalbą. Jį leidžia Vilniaus Kraš- 
to Lietuvių Sąjungos Toronto sky- 
riaus valdyba. 

e Dr. M. Anysas baigia rašyti is- 
torinį veikalą apie Vytautą. 

NEK. PRAS. SESERŲ KONGREGACIJA 
PAŠVENTINO KOPLYČIĄ 


Kongregacijos pobūdis 


šios grynai lietuviškos vienuolių 
moterų kongregacijos steigėjas yra 
įžymusis mūsų tautos vyras arki- 
vyskupas Jurgis Matulaitis, kurio 
beatifikacijos byla yra pradėta Ro- 
moje. Kongregacija įsteigta 1918 m. 
ir jos centras visą laiką buvo Mari- 
jampolėje. Pilnas jos vardas — Ne- 
kaltai Pradėtosios Švenčiausios Mer- 
gelės Marijos — Vargdienių Seserys. 
Kongregacijos konstitucija numato 
labai plačią veiklą, ir jos narės pagal 
galimybes tą konstituciją vykdo, 
plėsdamos savo veiklą visose prieina- 
mose srityse. Lietuvoje jų veikla bu- 
vo jau plačiai išsišakojusi, bet atė- 
jusios okupacijos veiklą nutraukė, ir 
daugumos seselių su jų vyr. vadove 
likimas okupuotoje Lietuvoje nėra 
žinomas. 


Atsiradimas Amerikoje 


Kongregacijai dar Lietuvoje tebe- 
veikiant, į ją įstojo keletas Ameri- 
kos JV lietuvaičių, kurios atvyko į 
Lietuvą, ten atliko noviciatą, ten stu- 
dijavo. Tokiu būdu užsimezgė pir- 
masis ryšys su JAV. Įžymus mūsų 
tautos veikėjas marijonas kun. dr. 
J. Navickas, atvykęs į šį kraštą or- 
ganizuoti lietuvių katalikų jaunimo, 
įsteigęs berniukams kolegiją Maria- 
napoly, paaukojęs tai veiklai savo 
visą nestiprią sveikatą, savo darbą 
plėsdamas, pakvietė Nekalto Prasi- 
dėjimo seseris atvykti į JAV ir tal- 
kininkauti T. Marijonų organizuota- 
me darbe. Tokiu būdu į šį kraštą 
pirmosios seselės atvyko 1936 m., ly- 
dimos paskutinės žinomos kongrega- 
cijos vadovės Motinos M. Teresės — 
Uršulės Navickaitės. Vėliau, kol dar 
buvo galima, atvyko daugiau sese- 
lių iš Lietuvos ir tokiu būdu susi- 
darė stipri tos kongregacijos atžala 
kitoje Atlanto pusėje. Pradžioje se- 
selės gyveno prie T. Marijonų išlai- 
komų institucijų — Marianapolio ko- 
legijos Connecticut valst. ir kunigų 
seminarijos Hinsdale, Ill., o 1939 m. 
atidarė JAV pirmuosius savo namus 
Villa Maria, Thompson, Conn. Tais 
pačiais metais atidarytas ir novicia- 
tas. 1940 m. rusams okupavus Lietu- 

vą ir nutrūkus ryšiui su ten esan- 
čiu kongregacijos centru, seselės vei- 
kia Šv. Sosto patvarkymu kaip sa- 
varankiška atžala JAV. 1943 m. jos 
įsigijo dabartinę sodybą  Putnam, 
Conn. ir ten įsikūrė jų centras. čia 
esančioms seselėms vadovauja Moti- 
na M. Aloyza (Ona šaulytė) šiame 
krašte gimusi ir augusi lietuvaitė. 
Seselių daugumą sudaro Lietuvoj gi- 
musios ir augusios, atvykusios į šį 
kraštą dar prieš karą, karo metu ar- 
ba po karo iš tremtinių stovyklų. Jų 
tarpe yra žinomų savo veikla dar iš 
pasaulietiško gyvenimo metų — Se- 
suo M. Augusta (Apolonija Sereiky- 
tė), ateitininkų, kat. moterų veikėja, 
Sesuo M. Vincenta (Felicija Rogals- 
kytė), gimnazijos mokytoja, visuo- 
menininkė, ir eilė kitų. 

Pačiame centre dabar veikia novi- 
ciatas, spaustuvė, bendrabutis mer- 
gaitėms studentėms, dažnai būna už- 
daros rekolekcijos moterims, o vasa- 
ros metu veikia gausi stovykla mer- 
gaitėms. Seselių kapelionais yra — 
motiniškame name ir dabar naujai 
pastatytoje koplyčioje—kun. St. Yla, 
Villa Maria — kun. V. Paulauskas. 
Kanadoje seselės turi institucijas 
dviejose vietose. Toronte jos tvarko 
vaikų lopšelį nuo 1948 m. ir vaikų 
darželį nuo 1955 m. Montrealyje jos 
turi vaikų darželį nuo 1953 m. 


Tautinis kongregacijos vaidmuo 


Nekalto Prasidėjimo Seserys šioje 
srityje turi aiškių nuopelnų ligšioli- 
nėj veikloj ir teikia dar didesnių vil- 
čių ateičiai. Savo spaustuve ir joje 
spausdinamais leidiniais jos skleidžia 
spausdintą lietuvišką katalikišką žo- 
dį, pirmoj eilėj vaikams ir jaunimui. 
Savo vasaros stovyklomis, kurios yra 
organizuojamos kas vasarą su labai 
dideliu kruopštumu, jos yra pagar- 
sėjusios visoje Amerikoje ir visada 
turi tiek kandidačių į stovyklauto- 
jas, kad nepajėgia sutalpinti. Kaip 
pačios kongregacijos kasdieninis £y- 
venimas, taip ir jų veikla visuome- 
nėje vyksta grynai lietuviškoje dir- 
voje—visur vyrauja lietuvių kalba ir 
Papročiai. Jų tautinis ryšys yra gy- 
vai palaikomas ir sų senąja, ir su 


naująja mūsų emigracija. Savo rė- 
mėjų gausiose eilėse jos turi daug 
dvasininkų ir pasauliečių, senųjų 
imigrantų, jų vaikų ir naujųjų imig- 
rantų. Jeigu konkrečiai kalbėti apie 
iš tremties atvykusiuosius mūsų tau- 
tiečius, galima būtų pabrėžti, kad jų 
susidomėjimas šia organizacija yra 
nepakankamas, nepakankama ir pa- 
rama. Reikia ją didinti ir ryšius 
stiprinti. 


Koplyčios statyba 


Toji kongregacija parodė daug ga- 
jumo ir veiklumo, pajėgdama su vi- 
suomenės pagalba, palyginant per 
trumpą laiką, pasistatyti prie moti- 
niško namo gražią koplyčią ir vir- 
šum jos — naujokyną vienuolynui. 
Tos koplyčios pašventinimo iškilmės 
įvyko 1955 m. liepos 21 d. Tas įvykis 
duoda mums progos bent trumpai 
užsiminti iš viso apie tos konrgega- 
cijos veiklą bei pobūdį. Turėtos la- 
bai kuklios vienuolyno patalpos ne- 
galėjo patenkinti minimalių reikala- 
vimų, 0 maldos namo iš viso neturė- 
ta, reikėjo tenkintis mažu kamba- 
riu. Tad kilo gyvas reikalas statyti 
koplyčią. Sumanymą pirmas stipriai 
parėmė ir jam vadovavo prel. Pr. 
Juras, mūsų lietuviškų vienuolynų ir 
kultūrinio gyvenimo mecenatas. Ir 
taip 1946 m. pradėtos rinkti koply- 
čios statybai aukos, 1950 m. sudary- 
tas statybos komitetas, 1953 m. pra- 
kasta žemė, o 1955 m. galutinai baig- 
ta statyba. Pastatas nemažas, su- 
jungtas su senąja vienuolyno patal- 
pa. Projektą darė arch. K. Kriščiu- 
kaitis iš Bostono, statybą vykdė inž. 
Jonas  Augustinavičius, padedamas 
Ig. Malinausko, abu iš Clevelando. 
Vitražai ir vidaus dekoravimas — 
dail. K. Varnelio, kuriam talkininka- 
vo techniškame darbe J. Daugvila, 
abu iš Čikagos. Pašventino Norwich 
vyskupas B. Flanagan, pamokslą pa- 
sakė vysk. V. Brizgys. 

Vidaus architektūra, dekoravimas, 
altoriai ir vitražai yra moderniško 
stiliaus, derinant ankstyvojo roma- 
niško stiliaus pradus. Langų vitra- 
žuose matome stebuklinguosius Ma- 
rijos paveikslus Lietuvos bažnyčiose 
ir Marijos apsireiškimą Lietuvoje. 
Viso tokių atskirų paveikslų yra de- 
šimt. K. Mockus 


e St. Louis lietuvių bažnyčios pro- 
jektą darė archit. Jonas Mulokas. 
Statyba eina pirmyn. Bažnyčios vi- 
dų taip pat išpuoš lietuviai dailinin- 
kai. Vitražų projektus daro V. K. 
Jonynas. Talkininkaus ir kiti daili-- 
ninkai. Bažnyčios įrengimas bus. 
baigtas ateinančių metų gale. Toje 


parapijoje klebonauja kun. dr. A. 
Deksnys, 


KOKIA M. K. ČIURLIONO VIETA EUROPOS MENE? 


Mes, lietuviai, apsupti didesnių už 
mus kaimynų, nuo seniai esame įtai- 
gojami mums nepalankia kryptimi. 
Tie kaimynai kartojo ir tebekartoja, 
kad mes, netekę savos aristokratijos 
ir bajorijos, kuri susilenkino ir atsi- 
skyrė nuo tautos kamieno, pasili- 
kome menkaverčiai, tetinką būti 
baudžiauninkais, pusiau vergais ir 
svetimųjų tarnais. šito nepalankaus 
svetimųjų įtaigojimo mes nepajėgė- 
me visai atsikratyti per trumpą ne- 
priklausomybės laikotarpį, to suda- 
ryto ir susidaryto menkavertišku- 
mo jausmo nenusimetame nė dabar, 
nes gyvenimas svetimų didelių tautų 
tarpe tam nėra palankus. Gal dėl to 
beveik kiekvieną savo jauną kūrybi- 
nį talentą vertiname skeptiškai, su 
dideliais rezervais, nors. kaip tik 
jaunuosius reiktų sutikti su simpa- 
tiia, tegu ir nejieškant visur dei- 
mančiukų, kaip darydavo kan. J. 
Tumas-Vaižgantas. O jei jau kokį 
senstantį ar pasenusį talentą pripa- 
žistame. tada jo atžvilgiu pasidaro- 
me nebekritiški — kartojame apie jį 
liaupsinančius banalius posakius, lyg 
bijodami, kad tie mūsų pripažintieji 
dėl kritiškesnio žodžio nesudužtų, 
nors kaip tik apie vyresnius ir pri- 
pažintus galima ir reikia vispusiš- 
kiau kalbėti, nes jų darbai gausesni 
ir labiau išryškėję negu pradedan- 
čiųjų. 


šitaip maždaug, kaip čia apsaky- 
ta, mes elgiamės ir M. K. čiurlio- 
nio atžvilgiu. Kol jis buvo gyvas, 
daug kas į jį žiūrėjo skeptiškai. Kal- 
bama, kad vienos dailės parodos me- 
tu Vilniuje A. Žmuidzinavičius davė 
Čiurlioniui net šitokį klausimą: “Ka- 
da tu pagaliau išmoksi piešti?" Kai 
rusai apie Čiurlionį pradėjo palan- 
kiai rašyti, ypač kai jis mirė, Mūsų 
šviesuomenė ne tik ji pripažino, bet 
ir pradėio garbinti. Tačiau šitame 
teiciamame pripažinime buvo ir te- 
bėra daug trafareto, vis tų pačių 
bendru frazių, be gilesnės ir vispu- 
sišasnžs ižvalgos į io asmenį ir ta- 
pybinį talentą. Gal dėl to ligšiol ne- 
turime vispus'škos M. K. Čiurlionio 
monocrafijos, kuri galėtų maždaug 
natenkinti mus pačius ir kurią būtų 


galima duoti į rankas svetimtaučiui. 
Išimtis čia tebūtų N. Vorobjovo vei- 
kalas. Tiesa, nepriklausomybės metais 
Čiurlionio galerija buvo išleidusi P. 
Galaunės redakcijoj minimo tapytojo 
neva monografiją, bet ji buvo su Žy- 
miomis spragomis ir vispusiško Čiur- 
lionio įvertinimo nedavė. Ar nebū- 
dinga mūsų mentalitetu, kad per 
keturiasdešimt su viršum metų nuo 
to mūsų tapytojo mirties joks mūsų 
meno istorijos doktorantas nepasi- 
rinko apie M. K. Čiurlionį savo di- 
sertacijai temos, kuria jis būtų bu- 
vęs įstatytas į bendrą europinio me- 
no ir dvasios raidą? Mes beveik visi 
sutinkame, kad M. K. Čiurlionis yra 
didelis europinio masto kūrėjas, bet 
retas mūsų nuvokia, kuo ir kaip jis 
susijęs su Europos dvasinio gyveni- 
mo ir meno raida, ir kuo jis iš jos 
išsiskiria. O jau laikas būtų ir 
mums patiems tai aiškiai žinoti ir 
kitiems pasakyti. šituo atžvilgiu 
mums prieš keletą metų yra pasi- 
tarnavęs mūsų bičiulis estas A. 
Rannit, parašydamas vokiečiams 
straipsnį apie M. K. Čiurlionį, kaip 
apie vieną abstraktaus meno pradi- 
ninkų. 

čia ir man norisi painformuoti, 
kad 1953-54 m. Europoj buvo kilęs 
ginčas apie mūsų M. K. Čiurlionį 
maždaus ta pačia tema, kuria rašė 
A. Rannit. Tuo tarpų nesiryžda- 
mas dėl šitos problemos plačiau pa- 
sisakyti, tikiu vis šiek tiek pasitar- 
nausiąs mūsų visuomenei, bent per- 
duodamas pasikeistas ta proga nuo- 
mones. 

Pirmiausia 1953 metais Paryžiuje 
leidžiamas prancūzų meno žurnalas 
“Cimaise"', abstraktinio meno apraiš- 
koms ir problemoms nagrinėti, savo 
nr. 2 paskelbė G. Annenkovo straips- 
ni vardu “Abstraktinio meno pra- 
džia Rusijoj". Ten G. Annenkov ra- 
š6: “Pirmasis abstraktus tapytojas 
buvo Čiurlionis, rusų lietuvis, kuris 
drasiai išstatė parodai nefigūrinius 
kūrinius nuo 1906-7 m., t.y. pirmomis 
kubizmo dienomis. Nors tada jo pa- 
veikslai net avangardo tapytojuose 
tesužadino ironiškai pataikingus 
šypsnius, tačiau jokiam rusų meni- 


ninkui nebuvo nežinomas jų buvi- 
mas ir jų pranašinga reikšmė. Kan- 
dinskio pirmieji abstraktūs bandy- 
Mai yra iš 1911 metų, kuriais mirė 
Čiurlionis. Nelaimei, jo kūriniai nie- 
kada (arba beveik niekada) nebuvo 
išėję už rusų sienų. 


“1912 metais Kupka pirmą kartą 
vienam savo paveikslų davė vardą, 
paimtą iš muzikinės terminologijos. 
Kandinsky ir Beothy nupiešė Beet- 
hoveno ir Bacho muzikinių kūrinių 
plastinės transpozicijas. Larionov ra- 
yonizmo manifeste taip pat kalba 
apie panašumą tarp garso ir spal- 
vos atotrauką (abstrakciją). "Tuo 
tarpų visi šitie samprotavimai ir 
aliuzijos, kurios šiandien yra tapu- 
sios banalybėmis, yra tiesiog pasi- 
skolinti iš Čiurlionio, kuris, nuste- 
bintas muzikinės išraiškos autono- 
mijos, jau prieš keletą metų savo 
abstrakčius kūrinius buvo pavadinęs: 
“Saulėleidžio sonata, andante," “Sau- 
Mštoji fuga", “Pilkumos adagio" ir tt. 
Nors tapybinė šitų paveikslų vertė 
gali atrodyti naivi, vis dėlto pradi- 
ninko drąsa yra verta bent visai po- 
teisinamo ir dėkingo konstatavimo". 


Į šituos Annenkovo išvedžioji- 
mus ats'liepė Rusijoj gyvenęs pran- 
cūzas Renė Massat laišku į “Cimai- 
se" redakciją, kuri tą laišką iš- 
spausdino 1954 m. savo žurnalo nr. 
5. Ten Renė Massat rašė: “Čiurlio- 
nis, sprendžiant apie jį pagal jo mo- 
nografija, išleistą Lietuvos pasiunti- 
nybčs rūpesčiu prieš keletą metų 
(R. Massat, matyt, kalba apie mo- 
nografiją, išleistą Čiurlionio galerijos 
P. Galaunės redakcijoj. J. Gr.), nie- 
kada nesirūpino abstraktine arba ne- 
objektyvia tapyba. Jei jo liguisto 
realizmo kūriniai nestokoja įdomu- 
mo, tai jie neturėtų patraukti jūsų 
susidomėjimo. Jūsų patarnavimui aš 
turiu fotografiją to paveikslo, kurio 
jūs tik fragmentą teišspausdinote ir 
kuris padėjo paslėpti figūrinį ir de- 
koratyvinį pasikartojimą molinės 
spalvos ratilų, nušviestų saulės spin- 
dulių, ir vingurius (arabesgues), pa- 
kartojančius tų  ratilų paveikslą. 
Antroj vietoj noriu atkreipti jūsų 
dėmesį, kad “rayonistinis" sąjūdis 
1909 m. dar nebuvo pasirodęs ir kad 
jo manifestas yra iš 1913 metų. Ode- 
sos parodoj 1910-11 metais Larionov 
buvo išstatęs paveikslus, vaizduojan- 
čius kareivius ir pavasariškus peisa- 
žus... Tuo tarpu šituo metu Kan- 
dinsky buvo parašęs “Apie dvasin- 
gumą mene" ir nubrėžęs bendromis 
linijomis visai naują plastiką, kurios 
pirmose eilėse istorija galutinai pa- 
statė jo vardą. 

Tame pačiame žurnalo “Cimaise" 
nr. 5 vis tuo pačiu vardu (“ADb- 
straktinio meno pradžia Rusijoj") 
pavadintame straipsny G. Annenkov 

I SUOMENINIS 
GYVENIMAS 


DAR NEVĖLU 


Mūsų kasdienybėje vis dažniau nu- 
aidi šauksmas: miršta lietuviška 
knyga! Toks tiesus žodis daugiau ar 
mažiau įduria ir tiems, kurie save 
laiko susipratusiais lietuviais, bet 
jau yra liovęsi pirkti ir skaityti gim- 
tąja kalba rašytą knygą. Aišku, su- 
menkėjus spaudai, kas belieka ir iš 
tos lietuvybės? Vienok tam šauks- 
mui nėra labai prieštaraujama, . Jis 
laikomas teisingu, nors taisytis ne- 
siskubinama. 

Paskutiniu laiku iš tikrųjų smar- 
kiai sumažėjo lietuviškos knygos 
pareikalavimas. Viena leidykla teigia, 
kad skaitytojai kritę net 750. Kai 
kurios jų užsidarė arba taip nusilpo, 
kad neberodo gyvybės. Galima saky- 
ti, jog šiandien dar gana gausiai 


spausdinamos lietuviškos knygos re- 
miasi ne tiek pirkėjų nuoširdumu, 
kiek autorių pasiaukojimu, kurie jas 
nuo poilsio nuvogtomis valandomis 
parašo ir susijieško leidėjo, dar ne- 
nustojusio vilties, kad išeis bent ly- 
giomis. 

Sykiu su tuo spaudos nepaisymu 
mūsų visuomenėje pradeda leisti 
šaknis nauja piktžolė — kai kas ima 
porinti, jog lietuviškos knygos esan- 
čios prastos. Tai ne kas kita, kaip 
tik išsigalvotas ginklas prieš tą 
šauksmą, kad miršta mūsų knyga. 
Girdi, prastos knygos, prasti laik- 
raščiai, jų neskaitome — laikykit 
mus išteisintais. Kartais nesivaržo- 
ma pridurti, jog svetimoj perijodinėj 
spaudoj pateikiama ankstesnės žinios 


ir duodama spalvingesni apipavida- 
linimai. Kalbantiems apie tremtyje 
išeinančios spaudos prastumą patar- 
tina pasklaidyti pavergtoje Lietuvo- 
je pasirodančius leidinius. Bet gal ir 
to nereikia. Užtenka juk prisiminti, 
kuo viename akimirksnyje buvo ta- 
pusi mūsų spauda, pirmą kartą Lie- 
tuvon  atsikrausčius komunistams. 
šiuo atžvilgiu jokios pažangos nepa- 
daryta per dešimtį metų. Nesant 
vietos laisvam žodžiui, tiek grožiniai 
raštai, tiek eiliniai spaudiniai yra 
suskurdę ir blankūs. Juos vartant, 
tikrai galima kalbėti apie prastumą 
ir net dekadenciją . 

Išeivijoje, ačiū Dievui, turime ge- 
ros lietuviškos spaudos. šiuo metu 
beveik visų laikraščių kalba yra pa- 
zerėjusi. Žinios, palyginti, labai švie- 
žios. Grožinių ir mokslinių veikalų 
bendras lygis yra augštas. šen bei 
ten išsitariama, jog ir kultūros žur- 
nalas dabartinėse aplinkybėse esąs 
per stiprus, kai jėgas išsemiąs fabri- 
kinis darbas. Kaip jau bebūtų, šie 
faktai sugriauna priekaištą, kad lie- 
tuviškoji spauda esanti suprastėjusi. 
Čia labiau reikėtų pakaltinti save, 
jog per daug pasiduodama pašali- 
nėms įtakoms, pamirštant esmines 
pareigas tautai ir jos kultūrai. 


atsikirto R. Massatui, šitaip rašy- 
damas: “Jei Čiurlionio monografija, 
išleista Lietuvos pasiuntinybės rū- 
pesčiu, neturi jo abstraktaus meno 
kūrinių, tai visai neįrodo, kad jis 
niekada jų nedarė. 1910-11 m. R. 
Massat gal buvo Odesoj, bet aš tada, 
gyvendamas Peterburge ir Maskvoj, 
savo akimis mačiau Čiurlionio ab- 
strakčius kūrinius. Bet aš toli gra- 
žu nesu vienintelis tai teigti, lygiai 
kaip šio meisterio padarytą įtaką 
Kandinskiui. Aš kviečiu R. Massat, 
pavyzdžiui, pavartyti “Abstrakte 
Kunst'  (Woldemar Klein Verlag, 
Baden-Baden, Kunstwerkschriften, 
Band 19(20) puslapius, kur Aleksis 
Rannit šitaip rašo: 

"1911 metais Kandinsky nutapė 
savo pirmąjį abstraktų paveikslą. 
1911 m. lietuvių tapytojas Čiurlionis 
amžinai užmerkė savo akis. Jau 
1904 m. Čiurlionis buvo sukūręs pa- 
veikslų, kuriuos mes šiandien laiko- 
me klasikiniu  abstrakčiu menų. 
Kandinsky pažinojo jo kūryba ir 
buvo giliai jos paveiktas. Žiūrint iš 
Rytų, Kandinskio išradimas nėra 
niekas kitas, kaip Čiurlionio kūrybos 


atskambis, būtent jos pratęsimas, 
arba, geriau sakant, jos variacija 
ideologinėj ir intelektualinėj plot- 


mėj... Čiurlionis yra pirmasis ab- 
straktus tapytojas". 

"Ar Aleksis Rannit taip pat kla- 
joja neleistinuose sapnuose?" — bai- 

gia klausimu savo repliką G. An- 
nenkov. 

Matyt, norėdama Čiurlionio reikš- 
mę rusų Menui vispusiškiau nušvies- 
ti, “Cimaise'" redakcija baigė nr. 5 
sudėtinį straipsnį, duodama nuomo- 
nę kito ruso, K. Umianskio, kuris 
1920 metais apie Čiurlionį rašė: 
“Nuėję į formalizmo akligatvį, pas- 
kutinieji impresionizmo epigonai jieš- 
ko išeities psichinėje išraiškoje. Iš 
to seka, šalia bendrosios stiliaus evo- 
liucijos, iškrypimas, kuris sutampa 
su ekspresionizmo pradžia. To reiš- 
kinio vienu tipiškų atstovų yra M. 
Čiurlionis... Linijose ir spalvose jis 
jieško išraiškos priemonių, atitin- 
kančių muzikines temas. Jis nori sin- 
tetiškai sujungti tapybą, kuri teži- 
No tik erdvę, su muzika, kuri tesi- 
skaito tik su laikų. Jis duoda sferų 
harmoniją, pasaulių judesį  visatoj. 
Dainuojanti spalva ir šviečiantis gar- 
sas yra sintezės tikslas. Jo temos — 
simfonijos, sonatos, preliudai ir t.t. 
Dar 1914 metais Čiurlionio (mirusio 
1911 m.) kūryba sukeldavo sensa- 
ciją menininkų sluogsniuose... šian- 
dien jaunieji rusų dailininkai Čiur- 
lionio genialiose klaidose randa grei- 
čiau įspėjimą, negu  pamokymą"' 
(Neue Kunst in Russland, 1914-1919, 
leista Kiepenhauer und Zahn, 1920). 

Beveik tuo pačiu metu, kai Pary- 
žiaus “Cimaise" žurnale vyko gin- 
čas dėl M. K. Čiurlionio tarp ruso 


ir prancūzo, vokietis W. Haftmann 
baigė savo knygą “Die Malerei des 
XX Jahrhunderts" (išleista Muen- 
chene 1954). Joje tas vokietis taip 
pat neapseina nekalbėjęs apie čČiur- 


lonį ir nepalietęs įtakų klausimo. 
W. Haftmann tačiau nemano, kad 
rusų abstraktinio meno šulas V. 


Kandinsky buvęs M. K. Čiurlionio 
itakoj, nes anam rusų tapytojui, stip- 
riai pasinešusiam į abstrakciją, M. 
Čiurlionis buvęs per konkretus. šiam 
mūsų dailininkui išaiškinti W. Haft- 
mMann Mėgina nurodyti vakarietiškas 


įtakas. Savo pažiūrai pagrįsti, jis 
mini prancūzų Odilon Redon, kuris 
vadinosi simfoniškuoju tapytoju, ir 


vokiečius Riemenschmidtą ir Klim- 
tą, kuriems muzika taip pat nebu- 
vusi svetima. 

Iš čia suminėtų nuomonių mMmato- 
me, kaip sunku svetimiems suprasti 
M. K. Čiurlionį. Tiesa, kad Čiurlionio 
meno abstraktumo klausimas juos 
yra užvedęs ant per siauro kelio, ly- 
giai kaip noras jo kūrybą aiškinti 
daugiausia muzikos ir tapybos sin- 
teze. Nors ir vieno ir kito galima. 
rasti M. K. Čiurlionio kūriniuose, ta- 
čiau tai jo esmingųjų bruožų neiš- 
aiškina, kai užmirštame Čiurlionio 
lietuvišką kilmę, lietuvių tautosakos 
ir tautodailės įtaką bei Europos to 
laiko dvasinį gyvenimą, kuriame 
Mūsų kūrėjas išsiskleidė... 

J. Grinius 


Padėtis nėra linksma, bet išsigel- 
bėti dar ne vėlu. Gyvenant ypatin- 
gose aplinkybėse, reikalingas budru- 
mas bei jėgų įtempimas. Tuo tarpu, 
kai keliamas balsas dėl mirštančios 
lietuviškos knygos, ne visuomet pa- 
teikiamos priemonės jai išsaugoti. 
Žinoma. Inbai teisingai pirmoje vie- 
toie beldžiamasi i skaitytoju cąšinę. 
Iš tikruių lietuviškai knygai "L tus 
rėtu būti daug jautresnė, Reikia ti- 
kėtis, kad. sunkčiant kovai už tautos 
laisvę, sažinė išbus. Tačiau kol to iš- 
budimo tebelaukiama, tenka pansu- 
doti visas priemones, kurios gali iš- 
gelbėti lietuvišką knygą išeivijoje. 
Kokios jų yra šiuo metu veiksmin- 
giausios, nurodo mums, palvginti, 
nedidelė — vos 1300 sielų — Hamil- 
tono lietuvių bendruomenė, susiorga- 
nizavusi į parapija. Nurodo mums 
ne žodžiais, o darbais, kurie bvloja, 
jog lietuviška knyga tikrai išsilai- 
kys, jeigu visur bus žengiama ha- 
miltoniečiu pasirinktu keliu. 

štai faktai. Tautos Fondo skyrius 
Hamiltone 1954 m. pasiryžo reikš- 
minsiau paminėti 50 metų sukaktį 
nuo atšaukto spaudos draud'mo. 
Gegužės 7 d. pradėtas knygu plati- 
nimas po namus. Pirmuoju užsimoji- 
mu parduota ju už 800 dol. Tai pa- 
daryta per keturis nepilnus mėne- 
sius. Toks pasisekimas skatino veik- 
ti toliau. Antruoju užsimojimu, taip 
pat nešiojant knygas po namus, jų 
iki metų galo parduota už 1,209 dol. 
Bet ir po to neilsėta. 1955 m. užsi- 
motas trečias baras. Iš anksto p-si- 
rvžta knygų parduoti už 3,200 dol. 
To paskutinio žygio vaisiai šio ru- 
dens pradžioje buvo tokie: knygų 
parduota už 4,300 dol. Ne gana to, 
iki šių metų pabaigos dar pasirvžta 
paleisti jų už 1,000 dol. Susidaręs 
iš nuošimčių 1,300 dol. pelnas ski- 
riamas Tautos Fondui. (“Naujienos", 
1955, nr. 208). 

Po tokio pasisekusio hamiltonie- 
čių bandymo daug lengviau pasida- 
ro širdžiai. Sušvinta didelė viltis, jox 
dar dvasiniai nežūsime, kol nusities 
keliai į Lietuvą. Hamiltoniečių l-i- 
mėjimas džiugina ir labiausiai nusi- 
minusius .Jeigu taip gražiai pasičar- 
bavo lietuviškai knygai ši maža ben- 
druomenė, kur su vaikais yra tik 
1.300 sielų, kodėl negalima tikėtis, 
kad panašiai pasielgs ir didieji lietu- 
vii centrai? Hamiltoniečiai visiems 
yra šviesus pavyzdys. šis jų žygis 
aiškiai sako, kuriuo keliu reikia da- 
bar pasukti, norint išlaikyti lietuvy- 
bę ir jos gyvą išraišką — spavusdin- 
ta žodį Be sumaniai organizuotos 
veiklos sunku šiuo metu knygu pla- 
tinime ko nors didesnio pasiek'i. 
Palaidi platintojai, kurie tikrai pa- 
sišvenčia spaudai, yra  negzusūs. 


Darbo laukas gi labai platus. Veik- 
lą šioje srity žymiai pasunkina sto- 
ka laiko. Vaikščioti po namus, pa- 
togiausia yra tomis keliomis vakari- 
nėmis valandomis, kai sugrįžtama iš 
fabrikų. Turint dar galvoje neretai 
pasitaikančius nuotolius, iškyla gy- 
vas reikalas veikti organizuotai. Į 
lietuviškos spaudos platinimo žygį, 
ilgiau nebelaukiant, turėtų įsijungti 
Liet. Bendruomenės skyriai ir visos 
organizacijos, ypatingai jaunimo. 
Tam tikslui reikėtų sudaryti platin- 
tojų būrelius, kurie pasiskirstytų 
vietovėmis. Prieš Kalėdas ir po Ka- 
ledų einą mėnesiai turėtų būti vadi- 


nami “Lietuviškos spaudos mėne- 
siais". Jų metu laikraščiuose, pa- 
moksluose, paskaitose reikėtų žadin- 
ti meilę savai knygai. Kyla mintis, 
ar nebūtų galima ir kalėdojimo kaip 
nors jungti su spaudos platinimų, 
jei ne knygų, tai bent laikraščių. 
Ta'p buvo daroma nepriklausomoje 
Lietuvoje. šis spaudos platinimo bū- 
das davė stebėtinai gražių vaisių. 
Jeigu šaukiama, kad miršta lietu- 
viška knyga, tai reiškia, jog mes pa- 
tys dvasiniai mirštame. Tokia mir- 
tis gi yra savižudybė. Bet dar ne 
vėlu jos išvengti, 
L. Andriekus 


ATOMINĖ PRAMONEĖ — ANTROJI 
INDUSTRINĖ REVOLIUCIJA? 


Vadinamoji pramonės revoliucija, 
kuri prasidėjo apie 18 amžiaus pa- 
baigą ir tęsėsi iki 20 amžiaus pra- 
džios, pagrindinai pakeitė žmonijos 
gyvenimo formas ir labai pakėlė ben- 
drą ekcnominį gyvenimo lygį. Ta 
revoliucija nėra tačiau paskutinis pa- 
žangos žodis. Šiuo metu vyksta mū- 
sų ekonominiame gyvenime kitas 
procesas, kurį ateities istorikai gal 
vadins antrąja pramonės revoliucija. 
Tai pramonės automatizacija. 

Kas yra pramonės automatizaci- 
ja? Trumpai ją galima nusakyti kaip 
produkcijos procesą, kur mašinos 
Irontroliuoja kitų mašinų darbą. Au- 
tomatizuotame fabrike eliminuos di- 
delę dali žmogaus darbų, ir jie bus 
atliekami įvairių elektroninių maši- 
nų, kurios gali "atsiminti", “skai- 
čiuoti" ir "galvoti". Žmonių parei- 
ga tame fabr:ke bus prižiūrėti kon- 
trolės mašinų veiklą ir sekti, kad 
jos nesusidėvėtų; Žmogaus protas ir 


pojūčiai nebus tiesiogiai naudojami 
pačio prcdukto gamyboje. 
Elektroninių mašinų vartojimas 


yra esminė automatinių fabrikų Žy- 
mč. Tos mašinos yra tuo pranešesnės 
už žmogaus protą, kad jos gali 
“spręsti" ir "atsiminti" didelį kiekį 
įvairų problemų tuo pačiu metu, o 
žmogaus protas gali spręsti tik vieną 
problemą tuo pačiu metu. Žmogaus 
protas yra tačiau tuo pranašesnis už 
elektronines mašinas, kad jis gali tas 
mašinas pagaminti ir nustatyti, ko- 
kias problemas jos turi “atsiminti" 
ir “spręsti. 

Nors automatizacijos procesas 
yra tolimesnė pramonės mechanizaci- 
ja ir, kaip tokia, galėtų būti vadina- 
ma pirmosios pramonės revoliucijos 
tęsiniu, mes tą procesą vadiname 
antraja revoliucija, nes abiejose re- 
voliucijose yra tam tikrų charakte- 
ringa skirtumų. Pirmojoje pramonės 
revoliuciio'e mašinos pakeitė žmonių 


raumenų iėgą, bet nesugebėjo pakeis- 


ti mašinomis tokių darbų, kur buvo 
reikalingas protas ir pojūčiai. Antro- 
joje revoliucijoje mašincs pakeičia 
ne tik fizinį darbą, bet ir labai dide- 
lę dalį rutinos protinių darbų, kurių 
mašinos iki šiol nesugebėdavo atlikti. 


Apsilankymas automatiniame 
fabrike 


Tikrai automatinių fabrikų, tai yra 
tokių fabrikų, kur galutinis produk- 
tas būtų gaminamas tiktai automa- 
tinių mašinų, su minimumu žmonių 
darbo, iki šiol dar neturime, Turime 
tačiau visą eilę fabrikų, kur auto- 
matizacijos procesas yra pažengęs 
labai tcli. Iš tokių fabrikų tenka pa- 
minčti Fordo automobilių motorų 
fabriką  Clevelando priemiesčiuose. 
Tai esąs vienas toliausiai automati- 
zuotų fabrikų Amerikoje ir jo sta- 
tyba atsiėjusi apie $30,000,000. 

šių eilučių autoriui kartu su eile 
kitų amerikiečių ekonomistų teko ap- 
lankyti tą fabriką ir išgirsti iš va- 
dovybės visą eilę paaiškinimų apie 
automatizaciją ir jos įgyvendinimą 
tame fabrike. Pagal Fordo inžinierių 
pareiškimus, automatizacija tame 
fabrike reiškia kiekvieną pastangą, 
kurios tikslas yra sumažinti žmogaus 
darbą ir pakeisti jį mašinų darbu. 
Kaip tokia, automatizacija nereiškia 
visiško žmogaus darbo eliminavimo, 
bet tik jo sumažinimą iki galimo 
minimumo. Tuo būdu šio Fordo fab- 
riko automatizacija kolkas dar ski- 
riasi nuo galutinio automatizacijos 
tikslo. 

Kokius įspūdžius teko patirti, be- 
sikalbant tame automatiniame For- 
Čo fabrike? Visų pirma, jame maty- 
ti, palyginti, daug darbininkų. Tai 
rodo, kad dabartinė automatizacija 
nereiškia visiško žmogaus darbo jė- 
gos išstūmimo. Tačiau tame fabrike 
ryškų, kad kai kuriose motorų mon- 
tavimo fazėse žmogaus darbas beveik 

niekuo neprisideda prie tiesioginio 
produkcijos proceso. 

Tą automatinę produkcijos dalį 
galima atpasakoti šiais žodžiais: vi- 
dutinio dydžio neapdirbti plieno blo- 
kai (kurie sudaro automobilio moto- 
ro pagrindą) mašinų paduodami iš 
sandėlių į montažo salę ir ten pa- 
statomi ant konvejerio. Nuo to mo- 
mento darbininkai niekuo tiesiogiai 
neprisideda prie to plieno bloko ap- 
dirbimo, gi visą darbą atlieka tiktai 
mašinos. Mašinų yra virš 20 ir jos 
padaro 532 įvairius judesius, gręži- 
mus, įbrėžimus, įpjovimus, atpjaus- 
tymus, šlifavimus ir įvairius perkė- 
limus iš vietos į vietą. Po tų visų 
operacijų plieno blokai yra jau au- 
tomobilio motoro griaučiai; jie per- 
keliami į tolimesnius konvejerius ir 
ten darbą tęsia mašinos ir darbinin- 
kai, įdėdami įvairias kitas dalis ir 
jas atitinkamai sujungdami. 

Stebint automatinę darbo dalį, ryš- 
kiai krenta į akį tai, kad darbinin- 
kai niekuo tiesiogiai neprisideda prie 
to plieno bloko apdirbimo. Jų parei- 
ga yra tiktai prižiūrėti mašinas, kad 
jos nesusidėvėtų; priežiūros darbas 
atliekamas, stebint gan komplikuotas 
kontrolės lentas, kur įvairiomis švie- 
somis ir kitais ženklais nurodomas 
įvarių mašinų stovis. 


Ekonominės automatizacijos 
pasekmės 


Pirma problema, kuri iškyla auto- 
matizuojant krašto pramonę, yra ne- 
darbo problema. Čia galima argu- 
mentuoti, kad pradėjus automatiza- 
ciją, žmonių darbas pakeičiamas ma- 
šinų darbu ir rezultate daug žmonių 
bus išmesta iš darbo. Principe tai yra 
tas pats argumentas, kuris buvo var- 
tojamas pirmosios pramonės revoliu- 
cijos metu, kai darbininkai priešino- 
si Mašinų įvedimui, bijodami galimo 
nedarbo. Anuo metu tačiau pasirodė, 
kad  industrializacija  nepanaikina 
darbų; priešingai, naujos mašinos su- 
darė naujų, iki šiol dar nežinomų 
darbų, kurie davė darbo galimybės 
sparčiai augančiam gyventojų skai- 
čiui. Panaši eiga galima dabartiniu 
automatizacijos metu, ir todėl nėra 
reikalo bijoti, kad pramonės automa- 
tizacija sukeltų naują masinį nedar- 
bą. Žincma, pereinamuoju laikotar- 
piu dalis darbininkų galės nustoti 
darbo, bet tai bus tik laikinas reiš- 
kinys, kuris galės būti gan lengvai 
išspręstas. 

Pramonės automatizacija mažins 
darbo savaitės ilgį, panašiai kaip 
veikė pirmoji pramonės revoliucija. 
Jos rezultate darbo savaitė sumažėjo 
iš 60 ar 70 valandų iki dabartinių 40 
valandų. Darbo savaitės sumažini- 
mas iki 35 valandų, jau dabar darbo 
unijų keliamas, gal bus vienas iš 

pirmųjų realiai apčiuopiamų automa- 
tizacijos vaisių. Kaip toli darbo sa- 
vaitės mažinimas galčtų eiti, šiuo 
metu sunku spėlicti, nes mes dar 
nežinome, kokių ps'chologinių ir eko- 
nominių pasėkų trumpa darbo savai- 
tė galės turėti žmonių elgsenai ir 
darbo kaštams. 

Vienas iš svarbiausiųjų automati- 
zacijos ekonominių vaisių bus ryš- 
kus darbo produktyvumo padidini- 
mas ir iš to sekąs didelis ekonomi- 
nio gyvenimo lygmens pakėlimas. 
Automatinė pramonė, variojanti ato- 
minę energiją, galės pigiai gaminti 
milžiniškus gėrybių kiekius. Rezu:ta- 
te žmonijos aprūpinimas įvairiomis 
būtinomis ir liuksuso gėrybėmis ga- 
lės nepaprastai padidėti. Tai pakels 
ateities gyvenimo lygmenį žymiai 
augščiau negu dabar. 


Sccialiniai automatizacijos vaisiai 


Socialinėje srityje automatizacijos 
vaisiai gali būti lygiai dideli, kaip ir 
ekonominėje. Viena, žmogaus proto 
ir išsimokslinimo reikšmė automati- 
nėje pramonėje bus žymiai didesnė 
negu dabartinėje pramonėje. Auto- 
mMaitiniame fabrike kiekvieno dirban- 
čiojo pareiga bus kontroliuoti įvairių 
komplikuotų mašinų darbą, gi tai 
reikalaus gan didelio techninio pasi- 
ruošimo. "Todėl galima laukti, kad au- 
tomatinei pramonei įsigalėjus, išsi- 
mokslinimo reikalavimai dirbantie- 
siems bus žymiai augštesni ir atei- 
tyje kiekvienas jaunas žmogus gal 
bus priverstas siekti daugiau techni- 
nio ir profesinio pasiruošimo negu 
dabar. Net galima, kad kai kuriose 
srityse galės pasireikšti išlavintos ir 
išmokslintos darbo jėgos trūkumas, 
nes dabartinės generacijos techninis 
pasiruošimas gal dar nėra pakanka- 
mai augštas automatinei gadynei. 

Nors pramonės automatizacija reiš- 
kia vis didesnį mašinų panaudojimą, 
dabartinė monotonija, kuri yra ma- 
šinų išdava ir kuria šiandien taip 
plačiai nusiskundžiama,  automati- 
niame fabrike galės būti pakeista 
darbo įdomumu ir įvairumu. Tai ga- 
li šiandien skambėti gan keistai. At- 
sižvelgus tačiau į tai, kad automa- 
tiniame fabrike daugumas darbų bus 
kontrolės darbai, darbo monotonijos 


pašalinimas galės tapti realybe. 
Aišku, tas darbo monotonijos ma- 
žinimas bus skatinantis veiksnys 
žmonių  inteligencijai ir kultūrai 
kelti. 


Darbo savaitės sumažinimas galės 
turėti didelės įtakos žmonijos kul- 
tūriniam gyvenimui. Sprendžiant pa- 
gal žmonių prigimtį, ta įtaka turėtų 
būti teigiama. Žmonės, turėdami 
daugiau laisvo laiko, galės praleisti 
ji kultūriniams reikalams,  kelio- 
nėms, pramogoms; tuo būdu visa ta 


energija, kuri iki šiol atitekdavo 
darbui, galės būti nukreipta į kitas 
sritis, kurios žmonių gyvenimą da- 
rys pilnesnį ir turtingesnį. 


Automatizacija ir saugumo 
jieškojimas 


Darbo unijose yra daug nuomonių, 
kad automatizacija pagerins darbda- 
vių ir pablogins darbininkų pozicijas, 
nes darbdaviai mažiau priklausys 
nuo darbo jėgos ir daugiau galės 
pasikliauti mašinomis, kurios, kaip 
žinia, nestreikuoja. Nors tas argu- 
mentas, turbūt, turės tam tikros 
reikšmės pereinamuoju laikotarpiu, 
jis nėra labai stiprus, kalbant apie 
pilnai automatinę produkciją.  Pil- 
nai automatizuota pramonė turės 
samdyti darbo jėgą, lygiai kaip ir 
dabar. Be to, automatizacija sukurs 
naujų darbų ir naujų darbdavių, ku- 
rie irgi turės samdyti darbo jėgą. 
Sunku tad sutikti su nuomone, kad 
automat'zacija pablogins darbininkų 
padėtį. Ir iki šiol darbo unijos to 
argumenio, bent cficialiai, nevartoja 
naujos problemos sprendime. 


Iš kitos tačiau pusės lygiai uni- 
joms, lygiai darbdaviams aišku, kad 
automatizacijos procesas galės at- 
nešti tam tikrų pasikeitimų tarpu- 
savio santykiuose. Dirbančiųjų at- 
žvilgiu daugiausia susirūpinimo kels 
nerimas ir nežinojimas, ką automa- 
tizacija gali atnešti, nes, nežiūrint 
visų optimistinių pranašysčių ir vil- 
čių, automatizacija yra didelis per- 
versmas, ir mes galutinai tikrai ne- 
žinome, kokiu keliu jinai galės pa- 
kreipti mūsų pramonės linkmę. Vie- 
nas iš mėginimų tą nerimą pašalinti 
— tai saugumo jieškojimas. Jis yra 
jau gana ryškus šiuo metu, kai Ame- 
rikos civilizacija vis daugiau tampa 
industrine civilizacija. Automatizaci- 
ja šį industrinį mūsų civilizacijos cha- 
rakterį vis daugiau ryškins, ir todėl 
saugumo jieškojimas bus, turbūt, vis 
didesnis ir stipresnis. 


Kaip vieną iš pirmųjų tokių kon- 
krečių saugumo jieškojimo požymių 
tenka paminėti garantuoto metinio 
atlyginimo idėją (Guaranteed Annual 


Wage), šiemet pradėjusią virsti ir 
realybe. Pagal tą idėją, darbdaviai 
turi garantuoti darbininkams tam 


tikrą minimalinį metinį atlyginimą, 
patenkinantį dabartinio normalaus 
lygmens reikalavimus. Automatiza- 
cijos pažanga yra labai stiprus ar- 
gumentas darbo unijų pastangose tai 
idėjai kuo anksčiausiai pravesti. To 
argumento esmė yra ta, kad pramo- 
nės automatizacijos vaisiais turi 
naudotis visa bendruomenė — dar- 
daviai ir darbininkai; todėl reikia už- 
tikrinti metinį minimalų atlyginimą 
visiems tiems darbininkams, kurie 


automatizacijos laikinai 
išmesti iš darbo. 


galės būti 


Automatizacijos įtaka ūkinės 
santvarkos evoliucijai 


Be abejonės, pramonės automati- 
zacija turės taip pat didelės įtakos 
ekonominės santvarkos evoliucijai, 
nes visi dideli technikos išradimai ir 
atmainos praeityje visuomet keis- 
davo esančią santvarką. Reikia tad 
laukti, kad dabartinė kapitalistinė 
Amerikos ūkio santvarka, kuri jau 
yra daug pasikeitusi nuo 19 amžiaus 
kapitalizmo formų, kelių dešimtme- 
čių bėgyje keisis toliau. Kokia bus 
galutinė ūkinė forma po tų pasikei- 
timų, mes dabar nežinome ir nega- 
lime žinoti, nes ekonominių formų 
evoliucija neturi absoliutinių dėsnių 
(o jei tokie dėsniai yra, jie mums 
dar nėra žinomi, lygiai kaip jie bu- 
vo nežinomi K. Marksui, kuris ta- 
rėsi tuos dėsnius atradęs). Mes ga- 
lime tačiau spėti apie kai kurias au- 
tomatizacijos pasekmes ekonominei 
ateities santvarkai. 

Viena iš tokių svarbiųjų pasekmių 
greičiausia bus faktas, kad pramo- 
nės automatizacija skatins ir plės 
vidutinės klasės reikšmę, o mažins 
ir galutinai eliminuos vadinamojo 
proletariato reikšmę ir egzistenciją. 
Kitais žodžiais, augštai išvystytoje 
industrinėje civilizacijoje nebus pro- 
letariato, o darbo unijos atstovaus 
vadinamajai dabartinei vidurinei kla- 
sei. Iš to galima daryti išvadą, kad 
pramonės autcmatizacija mažins 
marksistinio socializmo galimybes 
Amerikoje ir sudarys palankias są- 
lygas tolimesnei kapitalistinės san- 
tvarkos plėtotei. 

žinoma, toji plėtotė ves mūsų da- 
bartinę santvarką į kitas formas, 
priimant vis daugiau tam tikrų SO- 
cialistinių pažymių. Pagrindinė ta- 
čiau socializmo žymė, gamybos na- 
cionalizacija, atrodo, yra dar labai 
tolima galimybė Amerikoje, nes tol, 
kol materialinių gėrybių aprūpini- 
mas yra didelis ir piliečiai patenkin- 
ti, nėra reikalo nacionalizuoti kraš- 
to pramonę. Gi automatizacija duo- 
da vilties, kad materialinių gėrybių 
gamyba bus sudvigubinta ar sutri- 
gubinta ne taip tolimoje ateityje. 


Automatizacija: žmonijos idealas 
ar kelias į Žmogaus nužmoginimą 7 


Pramonės automatizacija yra la- 
bai viliojanti ir daug žadanti idėja. 
Ji sumažinsianti darbo diencs ilsį iki 
4-5 valandų, ji duosianti žmonėms 
daug laisvo laiko, ji pakelsianti žmo- 
nių aprūpinimą materialinėmis gč- 
rybėmis. Žmonės, turėdami materia- 
linių gėrybių perteklių ir daug lais- 
vo laiko, galėsią skirti daugiau 
energijos kultūrai, pramogoms ir vi- 


sam tam, kas žmones daro laimin- 
gesnius. Tai visa artinsią mus prie 
idealo, apie kurį per amžius svajojo 
filosofai. 

Ar tas idealas įgyvendinamas? Ar 
autematizacija  priartinsianti mus 
prie to idealo, ar priešingai, ji su- 
kelsianti naujas problemas ir nu- 
žmogins žmogų, padarydama jį 
vaikščiojančia mašina? Tos mintys 
verčia pagalvoti apie automatizaci- 
jos pavojus. Visų pirma, pereinama- 
sis laikotarpis galėsiąs būti pavo- 
jingas ir jis galėsiąs atnešti daug 
netikėtų pasikeitimų žmonijos gyve- 
nime. Tad kyla reikalas tam perei- 
namajam laikotarpiui jau dabar 
ruoštis. Ir čia, Amerikoje, mes tam 
jau ruošiamės. Darbo unijos jau keli 
metai tą problemą svarsto ir na- 
grinėja, kokius reikalavimus darbo 
žmonės turėsią netrukus iškelti, kad 
tinkamai išnaudojus visus automati- 
zacijos vaisius. Ir pramonė skiria 
tam daug laiko ir energijos. 

Kitas pavojus, plaukiąs 
matizacijos ir galėsiąs 
vėlesniu laikotarpiu, tai žmonijos 
laisvalaikio sunaudojimo problema. 
Jeigu automatizacija duosianti Žžmo- 
nėms eibę laisvo laiko, tai ką Žžmo- 
nės veiks su juo? Ar žmonija jau 
dabar yra pasiruošusi tinkamai su- 
naudoti naują laisvalaikį? Ar mes 
turime pakankamai dvasinių verty- 
bių, kurios galėtų pilnai užimti žmo- 
nes ir suteikti jiems dvasinio pasi- 
tenkinimo jų laisvalaikio metu ? 

Kita didelė problema, tai kaip vys- 
tysis žmonių tarpusavio santykiai, 
kai materialinių gėrybių kiekiai bus 
sudvigubinti ar  sutrigubinti? Ar 
krikščioniškos moralės dėsniai pa- 
konkamai paplitę tarp žmonių, kad 
palengvintų. materialinių gerybių 
pertekliaus teisingą padalinimą, 


iš auto- 
pasireikšti 


Krikščioniška moralė padėsianti 
nugalėti automatizacijos pavojus 


Nors automatizacijos pavojai di- 
deli, neatrodo, kad būtų reikalo ai- 
manuoti, jog automatiniai fabrikai 
ir atominė energija atneštų žmo- 
nėms mašinų vergiją, 0 Žmonės nu- 
stosią ryšio su žmonėmis, su gam- 
ta ir su Dievu ir tapsią vaikščiojan- 
čiomis mašinomis. Toks aimanavi- 
mas verstų mus tik atsižadėti pa- 
žangos ir visų tų materialinių gery- 
bių, kurios galėsiančios padaryti 
žmonių gyvenimą lengvesnį. Proble- 
mą sprendžiant, daug svarbiau yra 
ne aimanuoti, bet suprasti pavojus 
ir jiems tinkamai pasiruošti. Gi šiuo 
metu svarbiausias pasiruošimas yra 
dvasinių vertybių ir masinio švieti- 
mo uzdymas, Nes kai tos vertybės 
bus augštai išvystytos, materialinių 
ečGrylių perteklius nesudarys Mums 
io'io pavojaus; priešingai, tos ma- 


ĮVYKIAI 


e Šį rudenį prel. Mykolui Krupa- 
vičiui suėjo 70 metų amžiaus. Jubi- 
liatas yra gimęs 1885 m. rugsėjo 29 
dieną. Gudelių bažnytkaimyje, Mari- 
jampolės apskr. Baigęs vietinę pra- 
džios mokyklą, stojo į Veiverių mo- 
kytojų seminariją. Neilgai pamoky- 
tojavęs Lenkijoje ir Lietuvoje, My- 
kolas Krupavičius atvyko į Seinių 
kunigų seminariją. Kunigu buvo 
įšventintas 1913 m. ir pasiųstas į 
Petrapilio Dvasinę Akademiją. Joje 
gavo teologijos kandidato laipsnį. 
Nuo to laiko jubiliatas gyvai pradė- 
jo veikti krikščionių demokratų par- 
tijoje. Atsikūrus Lietuvai, 1920 m. 
išrinktas į Steigiamąjį Seimą. 1923 
m. tapo žemės ūkio ministeriu ir 
pravedė žemės reformą Lietuvoje. 
1926 m., išvyko studijų gilinti į 
Prancūziją. Grįžęs dėstė Vilkaviškio 
kunigų seminarijoje ir ėjo pastora- 
cines pareigas Garliavoje, Veiveriuo- 
se, Kalvarijoje. 1942 m. vokiečių su- 
imtas už pasirašymą protesto dėl 
žydų persekiojimo bei Lietuvos kolo- 
nizavimo ir ištremtas. Sėdėjo Bay- 
reutho kalėjime Vokietijoje, kol 1945 
m. pavasarį, griuvus nacizmui, išva- 
davo Amerikos kariuomenė. "Tais 
pačiais metais išrinktas Vliko pirmi- 
ninku. 1948 m. pakeltas prelatu. Ju- 
biliatas vadovauja Lietuvos laisvini- 
mo kovai. 

e Ateinančiais metais sueina 40 
metų, kai leidžiamas dienraštis 
“Draugas"'. ši sukaktis sutampa su 
“Draugo'' patalpų ir marijonų vie- 
nuolyno statyba Čikagoje. Sumany- 
mas jau pradedamas vykdyti. Suda- 
rytas statybos komitetas, kurio gar- 
bės pirmininku sutiko būti Čikagos 
kardinolas Samuelis Stritch. Rugsėjo 
gale jis priėmė delegaciją ir palai- 
mino statybos žygi. Komitetui vado- 
vauti apsiėmė inž. A. Rudis, kurio 
tikslas yra telkti lėšas. Pastatų ker- 
tinio akmens pašventinimas numa- 
tytas ateinančių metų kovo 18 d. Tą 
pačią dieną Sherman viešbutyje ren- 
giamas pokylis, kurio pajamos ski- 
riamos statybos fondui. Į statybos 
komitetą įeina žinomi pramoninin- 
kai, visuomenės veikėjai, organiza- 
cijų atstovai. 
—m—— E LL L TTT 
terialinės gėrybės galės būti daug 
geriau ir tikslingiau panaudotos, da- 
rant mūsų gyvenimą pilnesnį ir tu- 
riningesnį. Dvasinių vertybių ugdy- 
mas ir tikrai augštos krikščioniškos 
moralės įgyvendinimas tampa dabar 
pagrindine sąlyga, kuri galės pa- 
palengvinti ir dabartinių mūsų eko- 
nominių gyvenimo formų pasikeitimą 
į visai naujus žmonijos gyvenimo ke- 
lius. J. Budzeika 

e Prof. Adomo Galdiko tapybos 
darbų paroda atidaroma ateinančių 
metų sausio 6 d. Feigl galerijoje (601 
Madison Ave.) New Yorke. Galeri- 
ja yra viena iš gerųjų. 

e Associated American Artist ga- 
lerijoje New Yorke nuo spalio 24 iki 
lapkričio 12 buvo Arbit Blato pa- 
veikslų paroda. Dailininkas pateikė 
26 darbus, pieštus daugiausia alie- 
jumi. Tai įvairūs gamtos vaizdai, 
pasaulio didmiesčiai, portretai, na- 
tiurmortai. A. Blatas yra kilęs iš Lie- 
tuvos ir jaunas išvykęs į užsienį. Stu- 
dijavo meną Berlyne ir Paryžiuje, 
kur pradėjo garsėti. šiandien jo dar- 
bų turi didieji pasaulio muzėjai. Dai- 
lininkas laisvai kalba lietuviškai ir 
visur pažymi savo kilmę. 

e Spalio 25 d. Detroite palaidotas 
kun. J. Čižauskas, Dievo Apvaizdos 
lietuvių parapijos klebonas. Velionis 
buvo ir muzikas, parašęs giesmėms ir 
dainoms melodijų. 

e Rugsėjo 25 d. pašventinta lietu- 
vių Aušros Vartų bažnyčia Montrea- 
lyje. šventino Montrealio kardinolas 
P. E. Leger. Iškilmėje dalyvavo vysk. 
V. Brizgys ir daug lietuvių dvasinin- 
kų iš Kanados ir Amerikos. Aušros 
Vartų parapija yra antroji Montrea- 
lyje. Ji įkurta po šio karo, pagau- 
sėjus lietuviams. Parapijai vadovau- 
ja jėzuitai. Klebonas yra kun. J. Ku- 
bilius, S. J. Pašventinimo proga bu- 
vo surengtas koncertas, kurio pro- 
gramoje pasirodė solistai St. Bara- 
nauskas, Zuzana Griškaitė ir muz. 
A. Kučiūnas. 

o Lietuvių Dailės Institutas pa- 
kvietė dr. Henriką Nagį tikruoju 
nariu. Nuo 1949 m. jis buvo narys— 
korespondentas. Henrikas  Nagys, 
studijuodamas literatūrą Kauno, 
Freiburgo ir Innsbruko universite- 
tuose, klausė ir meno istorijos pa- 
skaitų. Meno klausimais jis rašo lie- 
tuvių spaudoje. Instituto pirminin- 
kas dabar yra Telesforas Valius. 

e Bręsta sumanymas steigti Ro- 
moje Lietuvos istorijos studijų cen- 
trą. Jis veiktų prie Lietuvos Katali- 
kų Mokslo Akademijos. Tuo tarpu 
studijų centro uždavinys būtų rinkti 
iš archyvų medžiagą ar bent regis- 
truoti jos šaltinius; rengti ir išleisti 
išsamią Lietuvos Bažnyčios istoriją; 
su Lietuvos istorijos klausimais su- 
pažindinti svetimtaučius. Darbui pa- 
jėgos būtų telkiamas ne tik Romoje, 
bet ir kituose Europos bei Amerikos 
miestuose, turtingais archyvine me- 
džiaga. šiame žygyje vienas svar- 
biausių klausimų yra Iėšos. Suma- 
nymą steigti Lietuvos istorijos stu- 
dijų centrą iškėlė vysk. V. Brizgys. 

e A. Šalčiaus šį rudenį įsteigtoji 
meno galerija Great Neck, N. Y., jau 
atidarė trečią parodą. Pirmojoje bu- 

vo išstatyti pačių jauniausių lietu- 
vių dailininkų darbai, antrojoje Vy- 
resniųjų (A. Galdiko, V. K. Jonyno, 
A. Vitkauskaitės-Merker ir Pr. La- 
pės), trečiojoje sujungiami visi. 

e Spalio pradžioje Freeporte, N. 
Y., Vytautas Bacevičius turėjo piano 
recitalį. 

e šį rudenį Kazys Krušinskas, 
ankstesnės kartos Amerikos lietuvių 
veikėjas, minėjo 75 m. amžiaus su- 
kaktį. Pobūvį surengė krikščionys 
demokratai. 

e Pabaltijo Moterų Taryba daly- 
vavo tarptautinėje moterų darbų ir 
meno parodoje New Yorke. Parodoje 
buvo ir lietuvių skyrius — rankdar- 
biai, knygos, paveikslai. Ji užsidarė 
lapkričio 13 d. 

e Lapkričio 20 d. Brooklyne įvyko 
New Yorko apylinkės Balfo koncer- 
tas. Juo buvo pabaigta rinkliava, ku- 
rioje dalyvavo parapijos ir draugi- 
jos. Rinkliavai vadovavo kun. A. 
Račkauskas. 

e Iš Lietuvos gautomis žiniomis, 
mirė ilgametis žemės ūkio ministeris 
Jonas Aleksa, 

e Bostono Kultūros Klubas pami- 
nėjo Petro Kiaulėno mirtį. Apie ve- 
lionį kalbėjo dr. M. Gimbutienė ir 
V. Vizgirda. 

e Lapkričio 12 d. Bostono Balfo 
skyrius, talkinamas lietuviškų orga- 
nizacijų, surengė koncertą, kurio 
programą išpildė Čiurlionio ansamb- 
lis. Pelnas paskirtas šalpai. 

e Šį rudenį suėjo 15 metų, kai vei- 
kia Amerikos Lietuvių Taryba, kurio- 
je visos patriotinės politinės srovės 
vieningai siekia išlaisvinti tautą iš 
komunizmo vergijos. Alte dabar vei- 
kia keturios srovės ir du susivieni- 
jimai, 

+ Dr. Zenonas Ivinskis lapkričio 
pradžioje išvyko į Vokietiją. Iki pa- 
vasario jisai gyvens Bonnoje. Dabar 
Z. Ivinskis yra Baltų Instituto pir- 
mininkas. 

o Ona Ivaškienė su savo tautinių 
šokių grupe lapkričio 5-6 dd. lietu- 
viškus šokius demonstravo New Yor- 
ke vadinamuose “Tautinių šokių na- 
muose"', 

e Inžinieriai ir architektai savo są- 
jungos dešimtmečiui paminčti leidžia 
metraštį. Jame bus aprašyta jų veik- 
la nepriklausomoje Lietuvoje ir trem- 
tyje. 

o Lietuvių Studentų Sąjunga turi 
600 narių. šiais metais įvedamas Stu- 
dentų Sąjungos nario pažymėjimas. 

o Tėvynės Mylėtojų Draugija či- 
kagoje lapkričio 5 d. surengė kon- 
certą, kurio pelnas skiriamas dr, V. 
Daugirdaitės-Sruogienės veikalui “Lie- 
tuvos istorija" išleidimui paremti. 
Knyga jau spausdinama. Ji turės ap'e 
800 psl. Programoje dalyvavo op. 


sol. Iz. Motekaitienė ir A. Stephens 
dainininkių grupė. 

e JAV ir Kanados Lietuvių Dainos 
šventės komitetas skelbia dainos kon- 
kursą visiems lietuviams kompozito- 
riams, gyvenantiems laisvajame pa- 
saulyje. Konkursui yra nustatytos 
šios sąlygos: 

1. Dainos tekstą lietuvių gyveni- 
mo arba tautos likimo tema pasiren- 
ka pats kompozitorius. 

2. Daina privalo būti parašyta ke- 
turiems balsams mišriam chorui. 

3. Rankraštis turi būti pasirašytas 
slapyvardžiu ir ne kompozitoriaus 
ranka. Atskirame voke turi būti įdė- 
tas lapelis su kompozitoriaus vardu, 
pavarde ir tiksliu adresu bei kūrinio 
pavadinimų. 

4. Kūrinys su abiem vokais turi bū- 
ti siunčiamas šiuo adresu: JAV ir 
Kanados Lietuvių Dainų šventės Ko- 
mitetas, c/o Mr. J. Kreivėnas, 1602 
48th Ct., Cicero 50 „Ill. 

5. Konkurso terminas baigiasi 1955 
m. gruodžio 15 d. 

6. Dainas įvertins Dainų šventės 
Komiteto jury komisija, kurią suda- 
ro šie muzikai: Aleksandras Kučiū- 


nas — jury komisijos pirmininkas, 
nariai — Alfonsas Mikulskis, Izido- 
rius Vasyliūnas, Vytautas Marijo- 


šius, Kazys Steponavičius. 

7. Geriausiai įvertintos dainos kom- 
pozitoriui skiriama 100 dol. premija. 
Antrosios geriausiai įvertintos dai- 
nos kompozitoriui skiriama 50 dol. 
Abi premijos gali būti skiriamos už 
dvi dainas ir tam pačiam kompozi- 
toriui. 

8. Daina, laimėjusi pirmąją premi- 
ją, bus atliekama mišraus jungtinio 
choro Dainų šventės metu. 

9. Dainų šventės Komitetas su ne- 
premijuotų dainų autoriais tarsis at- 
skirai dėl jų išleidimo. 

Dainų šventės Komitetas prašo vi- 
sus lietuvių kompozitorius, nesvarbu 
kur jie gyventų, gausiai dalyvauti 
šiame dainos konkurse. 

e šiemet tautinės krypties saą- 
vaitraštis “Dirva" mini 40 metų ėji- 
mo sukaktį. “Dirvą" dabar reda- 
guoja B. Gaidžiūnas . 

e Lapkričio 5-6 d.d. Čikagoje bu- 
vo suvažiavę posėdžių Amerikos Liet. 
Katalikų Federacijos atstovai. Tarp 
daugelio nutarimų yra ir jaunimo 
stovyklos steigimas. Vieta pasirink- 
ta prie Detroito. Be to, nutarta atei- 
nantį rudenį organizuoti Bostone Ka- 
talikų Federacijos kongresą. Planuo- 
jama pataisyti konstituciją, pritai- 
kant ją naujoms sąlygoms. 

+ Lietuvių Tautinis Sąjūdis (L/TS) 
ir Lietuvos Laisvės Kovotojų (LLKS) 
Sąjunga iš Vliko išstojo ir atšaukė 
savo atstovus. 


EB SKIRIA LITERATŪROS PREMIJA 


Mėnesinis kultūros žurnalas “Aidai", leidžiamas TT. Pranciškonų, pamečiui skiria po vieną $500.00 premiją už 


premijos komisijos geriausiu pripažintą grožinės literatūros ir mokslo veikalą. šiuo skelbiama jos taisyklės: 


1. 1956 metais trečią kartą premija bus skiriama už grožinę literatūrą: poeziją, noveles, apysakas, romaną ar dramą. 


2. Už premijos komisijos geriausiu pripažintą veikalą skiriama premija nebus skaldoma tarp atskirų autorių. 

3. Premijos komisija vertins 1954-1955 m. pasirodžiusius viešumon grožinės literatūros kūrinius ir tais metais 
parašytus, bet dėl dabartinių sąlygų negalėjusius būti išspausdintais kūrinius tų autorių, kurie juos prisiųs 
komisijai. 

4. Eilėraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti 1956 metų vasario 1 d. Siųsti šiuo adresu: Ant. Vaičiulaitis, 304 Anacostia 
Rd. S. E., Washington 19, D. C. 

6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 


ištisai spausdinti per “Aidus". 


7. Vertinimo komisijos sąstatas bus paskelbtas vėliau. 


i išiulaiti Administracijos adresas — Aidai 

Redaguoja — Antanas EE ulalis 680 Bushwick Ave., Brooklyn 21, N. Y. 

SAR A ama das Andriekus, 2 

Keijos. nariai T. Leonar | 22 Valius 

Reda J A Alfonsas Nyka-Niliūnas Dailininko adresas Telesforas k , 
O -E--M4* Juozas Girnius, 84 Pine Crest Rd., Toronto, Ont., Canada 

Mieniinieš pine Žiu a. = Telesforas Valius Aaaa las adiiesas —— Antanas Vaičiulaitis, 


Tėvai Prnanciškonai 304 Anacostia Rd. S. E., Washington 19, D. C. 
Leidžia — Tėvai 

